cyanic-selkie/wikianc huggingface dataset:
ᱵᱮᱜᱚᱢ ᱡᱟᱯᱷᱚᱨ ᱚᱞᱤ
ᱵᱮᱜᱚᱢ ᱡᱟᱯᱷᱚᱨ ᱚᱞᱤ ᱟᱨ ᱵᱟᱝ ᱥᱟᱦᱤᱵᱲᱟᱫᱤ ᱥᱭᱤᱫᱟ ᱯᱷᱚᱛᱤᱢᱟ ᱫᱚ ᱠᱟᱹᱥᱢᱤᱨ ᱨᱤᱱᱤᱡ ᱯᱩᱭᱞᱩ ᱢᱮᱴᱨᱤᱠ ᱯᱟᱥ ᱛᱤᱨᱞᱟᱹ ᱠᱟᱱᱟᱭ, ᱛᱟᱭᱚᱢ ᱵᱤᱫᱟᱹᱞ ᱟᱡ ᱠᱟᱥᱢᱤᱨ ᱨᱮ ᱤᱱᱥᱯᱮᱠᱴᱚᱨ ᱚᱯᱷ ᱥᱠᱩᱞ  ᱞᱮᱠᱟᱛᱮ ᱵᱟᱦᱟᱞ ᱞᱮᱱᱟᱭ ᱾ ᱟᱡ ᱫᱚ ᱢᱤᱫ ᱥᱤᱠᱷᱱᱟᱹᱛᱤᱭᱟᱹ , ᱛᱤᱨᱞᱟᱹ ᱯᱷᱩᱨᱜᱟᱹᱞ ᱦᱩᱞᱜᱟᱹᱨᱤᱭᱟᱹ , ᱮᱡᱩᱠᱮᱥᱚᱱ ᱵᱤᱵᱷᱟᱜ ᱨᱤᱱᱤᱡ ᱰᱮᱯᱩᱴᱤ ᱰᱟᱭᱨᱮᱠᱴᱚᱨ,  ᱛᱟᱭᱚᱢ ᱵᱤᱫᱟᱞ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱵᱤᱫᱷᱟᱭᱚᱠ ᱞᱮᱠᱟᱛᱮ ᱵᱟᱪᱷᱚᱱ ᱞᱮᱱᱟᱭ. ᱟᱡ ᱚᱞ ᱤᱱᱰᱤᱭᱟ ᱳᱢᱮᱱᱥ ᱠᱚᱱᱯᱷᱚᱨᱮᱱᱥ ᱨᱮᱱᱟᱜ ᱠᱟᱹᱢᱤ ᱦᱚᱨᱟ ᱨᱮ ᱡᱚᱲᱟᱣᱼᱮ ᱛᱟᱦᱮᱸ ᱠᱟᱱᱟ ᱾ ᱫᱤᱥᱚᱢ ᱦᱟᱯᱟᱴᱤᱧᱚᱜ ᱢᱟᱬᱟᱝ ᱨᱮ ᱟᱡ ᱚᱱᱟ ᱨᱮ ᱥᱩᱛᱨᱮᱛ ᱮ ᱛᱟᱦᱮᱸ ᱞᱮᱱᱟᱭ ᱾ ᱤᱱᱟᱹ ᱚᱠᱛᱚ ᱟᱡ ᱢᱚᱦᱚᱢᱚᱫ ᱚᱞᱤ ᱡᱤᱱᱱᱷᱟ ᱟᱡ ᱢᱤᱥᱨᱟ ᱯᱷᱚᱛᱤᱢᱟ ᱡᱤᱱᱱᱷᱟ ᱥᱟᱞᱟᱜ ᱠᱟᱥᱢᱤᱨ ᱨᱮ ᱧᱟᱯᱟᱢ ᱞᱮᱱᱟᱭ ᱡᱟᱦᱟᱸᱭᱟᱜ ᱚᱨᱥᱚᱝ ᱛᱮ ᱫᱤᱥᱚᱢ ᱯᱷᱩᱨᱜᱟᱹᱞ ᱞᱟᱦᱟ ᱨᱮ ᱛᱤᱨᱞᱟᱹ ᱦᱚᱯᱚᱱᱼᱟ  ᱯᱷᱩᱨᱜᱟᱹᱞ ᱱᱟᱹᱯᱤᱛ ᱦᱩᱞ ᱨᱮ ᱥᱮᱞᱮᱫ ᱮᱱᱟᱭ ᱾
ᱡᱤᱭᱚᱱ
ᱵᱮᱜᱚᱢ ᱚᱞᱤ ᱑᱙᱐᱑ ᱨᱮ ᱡᱟᱱᱟᱢ ᱞᱮᱱᱟᱭ, ᱟᱡ ᱟᱯᱟᱛ ᱠᱷᱟᱱ ᱵᱟᱦᱟᱫᱩᱨ ᱟᱜᱟ ᱥᱚᱭᱮᱫ ᱦᱩᱥᱮᱱ ᱴᱷᱟᱠᱩᱨ ᱢᱚᱦᱟᱨᱟᱡᱟ ᱦᱚᱨᱤ ᱥᱤᱝ ᱥᱟᱥᱚᱱ ᱨᱮ ᱚᱲᱟᱜ ᱟᱨ ᱵᱤᱪᱟᱹᱨ ᱢᱚᱱᱛᱨᱤ ᱞᱮᱱᱟᱭ ᱾ ᱑᱙᱒᱕ ᱥᱟᱞ ᱨᱮ ᱜᱟᱨᱞᱥ ᱢᱤᱥᱚᱱ ᱦᱟᱭᱥᱠᱩᱞ (ᱱᱮᱛᱟᱨᱟᱼᱜ ᱢᱟᱞᱤᱥᱚᱱᱥ ᱜᱟᱨᱞᱥ ᱥᱠᱩᱞ) ᱨᱮ ᱢᱟᱪᱮᱛ ᱞᱮᱠᱟ  ᱡᱤᱭᱚᱱ ᱨᱮᱱᱟᱜ ᱯᱩᱭᱩᱞᱩ ᱠᱟᱹᱢᱤ ᱦᱚᱨᱟ ᱮᱛᱚᱦᱚᱵ ᱮᱱᱟᱭ ᱾ ᱛᱤᱨᱞᱟᱹ ᱦᱚᱯᱚᱱᱼᱟ ᱦᱚᱠ ᱟᱨ ᱟᱹᱭᱫᱟᱹᱨᱤ ᱨᱮ ᱯᱟᱹᱛᱭᱟᱹᱣ ᱦᱟᱠᱟᱱ ᱵᱮᱜᱚᱢ ᱚᱞᱤ ᱛᱤᱨᱞᱟᱹ ᱠᱚᱣᱟᱜ ᱥᱤᱠᱷᱸᱟᱹᱛ ᱪᱤᱨᱜᱟᱹᱞ ᱞᱟᱜᱤᱫ ᱚᱲᱟᱜ ᱚᱲᱟᱜ ᱫᱩᱣᱟᱨ ᱰᱩᱣᱟᱨ ᱫᱟᱲᱟᱸ ᱞᱮᱫᱼᱟᱭ ᱾ ᱫᱤᱥᱩᱣᱟᱹ ᱴᱷᱟᱶ ᱨᱮ  ᱟᱡᱟᱜ ᱜᱟᱞᱚᱪ ᱟᱸᱡᱚᱢ ᱛᱮ ᱟᱹᱰᱤᱜᱟᱱ ᱦᱚᱲ ᱪᱤᱨᱜᱟᱹᱞ ᱠᱟᱛᱮᱫ ᱟᱠᱚᱨᱤᱱ ᱠᱩᱲᱤ ᱜᱤᱫᱨᱟᱹ ᱟᱥᱲᱟ ᱵᱷᱮᱡᱟ ᱠᱚ ᱮᱛᱚᱦᱚᱵ ᱠᱮᱫᱼᱟ  ᱾. ᱠᱟᱥᱢᱤᱨ ᱨᱮ ᱵᱟᱥᱟ ᱦᱟᱠᱟᱱ ᱟᱯᱷᱜᱟᱱ ᱜᱷᱟᱨᱚᱸᱡᱽ ᱨᱤᱱᱤᱡ ᱟᱜᱷᱟ ᱡᱟᱯᱷᱚᱨ ᱚᱞᱤ ᱠᱣᱤᱡᱤᱞᱵᱟᱥ ᱴᱷᱮᱫ ᱼᱮ ᱡᱟᱶᱟᱭ ᱮᱱᱟ ᱾ ᱟᱹᱠᱤᱱ ᱨᱤᱱ ᱯᱮᱭᱟ ᱠᱚᱲᱟ ᱦᱚᱯᱚᱱ ,ᱢᱤᱫ ᱫᱚ ᱟᱜᱷᱟ ᱱᱟᱥᱤᱨ ᱚᱞᱤ  ᱢᱤᱫ ᱟᱭ ᱮ ᱮᱥ (IAS ) ᱛᱟᱦᱮᱸ ᱠᱟᱱᱟ, ᱑᱙᱗᱗ ᱥᱟᱞ ᱨᱮ ᱥᱤᱧᱚᱛ ᱨᱤᱱᱤᱡ ᱞᱮᱵᱚᱨ ᱥᱩᱛᱨᱮᱛ ᱞᱮᱠᱟ ᱛᱮ ᱠᱟᱹᱢᱤ ᱠᱷᱳᱱ ᱮ ᱡᱤᱨᱟᱹᱣ ᱞᱮᱱᱟ, ᱟᱨ ᱢᱤᱫ ᱦᱚᱯᱚᱱ ᱟᱜᱷᱟ ᱥᱚᱣᱠᱚᱛ ᱑᱙᱔᱗ ᱞᱟᱦᱟ ᱨᱮ ᱫᱤᱥᱚᱢ ᱦᱟᱯᱟᱴᱤᱧᱚᱜ ᱞᱟᱦᱟ ᱨᱮ ᱯᱟᱠᱤᱥᱛᱟᱱ ᱮᱱᱟᱜ ᱥᱤᱵᱤᱞ ᱥᱚᱨᱵᱷᱤᱥ ᱨᱮ ᱥᱮᱞᱮᱫ ᱞᱮᱱᱟᱭ , ᱵᱮᱜᱚᱢ ᱤᱡ ᱡᱷᱚᱛᱚ ᱠᱷᱚᱱ ᱦᱩᱰᱤᱧ ᱦᱚᱯᱚᱱ ᱡᱟᱢᱢᱩ ᱠᱟᱥᱢᱤᱨ ᱨᱤᱱᱤᱡ ᱠᱚᱢᱤᱥᱚᱱᱚᱨ ᱚᱝ ᱦᱟᱭᱚᱨ ᱮᱦᱩᱠᱮᱥᱚᱱ ᱞᱮᱠᱟᱛᱮ ᱪᱟᱹᱠᱨᱤ ᱠᱷᱚᱱᱼᱮ ᱡᱤᱨᱟᱹᱣ ᱮᱱᱟ ᱾ ᱾  ᱵᱮᱜᱚᱢ ᱚᱞᱤ ᱤᱡ ᱜᱚᱲᱚᱢ ᱠᱚᱲᱟ ᱟᱜᱷᱟ ᱥᱟᱦᱤᱫ ᱚᱞᱤ  ᱢᱤᱫ ᱧᱩᱛᱩᱢᱟᱱ ᱠᱟᱥᱢᱤᱨ ᱼᱟᱢᱮᱨᱤᱠᱟᱱ ᱚᱱᱦᱚᱬᱤᱭᱟᱹ ᱵᱮᱜᱚᱢ ᱚᱞᱤ ᱩᱭᱦᱟᱹᱨ ᱛᱮ ᱫᱚ ᱵᱷᱤᱞᱰ ᱥᱩᱴ (The Veiled Suite) ᱚᱱᱦᱚᱬᱮ ᱯᱚᱛᱚᱵ ᱮ ᱚᱞ ᱞᱮᱫᱼᱟ ᱾ ᱑᱙᱘᱗ ᱥᱟᱞ ᱨᱮ ᱟᱦ ᱵᱷᱟᱨᱚᱛ ᱥᱚᱨᱠᱟᱨ ᱟᱡ  ᱯᱚᱫᱢᱚᱥᱷᱨᱤ ᱥᱤᱨᱯᱟᱹ ᱛᱮ ᱢᱟᱱ ᱠᱚ ᱮᱢᱟ ᱦᱟᱫᱫᱮ ᱛᱟᱦᱮᱱᱫ ᱾ ᱛᱟᱭᱚᱢ ᱵᱤᱫᱟᱹᱞ ᱥᱚᱨᱠᱟᱨᱼᱟ ᱵᱮᱫᱤᱥᱟᱹ ᱥᱟᱥᱚᱱ ᱱᱤᱭᱚᱢ ᱠᱷᱟᱹᱛᱤᱨ ᱫᱩᱨᱫᱚᱨᱥᱚᱱ  ᱨᱮᱱᱟᱜ ᱤᱱᱴᱚᱨᱵᱷᱭᱩᱨᱮ ᱟᱡ ᱯᱚᱫᱢᱚᱥᱨᱷᱤ ᱥᱤᱨᱯᱟᱹᱭ ᱨᱩᱣᱟᱹᱲᱼᱟ ᱢᱮᱱᱛᱮᱫ ᱮ ᱞᱟᱹᱭ ᱞᱮᱫᱼᱟ ᱾ ᱑᱙᱙᱐ ᱨᱮ ᱟᱡ ᱭᱩᱱᱟᱭᱴᱮᱰ ᱥᱴᱮᱴᱥ ᱮ ᱪᱟᱞᱟᱣ ᱮᱱᱟ ᱟᱨ ᱟᱡ ᱑᱙᱙᱙ ᱨᱮ ᱵᱚᱸᱜᱟ ᱛᱟᱞᱮ ᱫᱷᱟᱹᱵᱤᱡ ᱟᱡᱤᱡ ᱦᱚᱯᱚᱱ ᱟᱜᱷᱟ ᱥᱚᱣᱠᱚᱛ ᱚᱞᱤ ᱥᱟᱞᱟᱜ ᱮ ᱛᱟᱦᱮᱸ ᱞᱮᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙
ᱳᱨᱤᱭᱮᱱᱴᱟᱞ ᱤᱱᱥᱴᱤᱴᱤᱭᱩᱰ ᱚᱯᱷ ᱥᱟᱭᱤᱱᱥ ᱮᱱᱰ ᱴᱮᱠᱱᱚᱞᱚᱡᱤ, ᱢᱮᱫᱤᱱᱤᱯᱩᱨ
ᱳᱨᱤᱭᱮᱱᱴᱟᱞ ᱤᱱᱥᱴᱤᱴᱤᱭᱩᱰ ᱚᱯᱷ ᱥᱟᱭᱤᱱᱥ ᱮᱱᱰ ᱴᱮᱠᱱᱚᱞᱚᱡᱤ, ᱢᱮᱫᱤᱱᱤᱯᱩᱨ ᱫᱚ ᱒᱐᱐᱖ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ ᱯᱟᱪᱷᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱢᱮᱫᱤᱱᱤᱯᱩᱨ ᱥᱚᱦᱚᱨ ᱨᱮ ᱢᱮᱱᱟᱜ ᱢᱤᱫ ᱠᱚᱞᱮᱡᱽ ᱠᱟᱱᱟ᱾ ᱱᱚᱸᱰᱮ ᱫᱚ ᱥᱟᱬᱮᱥ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱟᱨ ᱯᱳᱥᱴ ᱜᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱱᱚᱸᱰᱮ ᱫᱚ ᱟᱨᱦᱚᱸ ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱱᱰᱟᱨ ᱨᱮ ᱯᱤ.ᱮᱭᱤᱪᱰᱤ ᱰᱤᱜᱽᱨᱤ ᱦᱚᱸ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱫᱚ ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱪᱷᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱠᱟᱢᱨᱩᱯ ᱢᱟᱦᱟᱱᱚᱜᱚᱨ ᱦᱚᱱᱚᱛ
ᱠᱟᱢᱨᱩᱯ ᱢᱟᱦᱟᱱᱚᱜᱚᱨ ᱦᱚᱱᱚᱛ ᱫᱚ ᱠᱚᱧᱮᱼᱥᱟᱢᱟᱝ ᱥᱤᱧᱚᱛ ᱨᱮ ᱟᱥᱟᱢ ᱯᱚᱱᱚᱛ ᱨᱮᱱᱟᱜ ᱓᱔ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱫᱚ ᱒᱐᱐᱓ ᱥᱟᱞ ᱨᱮ ᱠᱟᱢᱨᱩᱯ ᱦᱚᱱᱚᱛ ᱠᱷᱚᱱ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱟᱨ ᱜᱩᱣᱟᱦᱟᱴᱤ ᱢᱟᱦᱟᱱᱚᱜᱚᱨ ᱰᱮᱵᱽᱞᱚᱯᱢᱮᱴ ᱚᱴᱚᱨᱤᱴᱤ ᱴᱚᱴᱷᱟ ᱨᱮᱱᱟᱜ ᱟᱹᱭᱫᱟᱹᱨᱤ ᱴᱚᱴᱷᱟ ᱨᱮᱱᱟᱜ ᱴᱚᱴᱷᱟ ᱫᱚ ᱵᱟᱨᱟᱵᱟᱹᱨᱤ ᱴᱚᱴᱷᱟ ᱨᱮ ᱫᱟᱯᱟᱞ ᱟᱠᱟᱱᱟ ᱾ ᱠᱟᱢᱨᱩᱯ ᱢᱮᱴᱨᱚ ᱦᱚᱱᱚᱛ ᱨᱮ ᱫᱤᱥᱯᱩᱨ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱓.᱕᱓ ᱞᱟᱠ ᱵᱷᱚᱴᱟᱨ ᱥᱟᱶ ᱟᱥᱟᱢ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱵᱟᱪᱷᱱᱟᱣ ᱴᱚᱴᱷᱟ ᱠᱟᱱᱟ ᱾
ᱱᱟᱜᱟᱢ
ᱱᱚᱣᱟ ᱫᱚ ᱓ ᱯᱷᱮᱵᱨᱩᱣᱟᱨᱤ ᱒᱐᱐᱓ ᱥᱟᱞ ᱨᱮ ᱠᱟᱢᱨᱩᱯ ᱦᱚᱱᱚᱛ ᱫᱚ ᱦᱟᱹᱴᱤᱧ ᱠᱟᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾
ᱟᱥᱟᱢ ᱥᱚᱨᱠᱟᱨ ᱫᱚ ᱵᱚᱸᱜᱟ ᱛᱟᱞᱟ ᱟᱠᱟᱱ ᱛᱟᱨᱩᱬ ᱜᱚᱜᱚᱭ ᱥᱤᱨᱟᱹ ᱢᱚᱱᱛᱨᱤ ᱚᱠᱛᱚ ᱱᱚᱣᱟ ᱟᱨ ᱦᱟᱹᱴᱤᱧ ᱞᱟᱹᱜᱤᱫ ᱛᱮ ᱟᱨ ᱥᱟᱢᱟᱝ ᱠᱟᱢᱨᱩᱯ ᱧᱩᱛᱩᱢᱟᱜ ᱢᱤᱫ ᱱᱟᱣᱟ ᱦᱚᱱᱚᱛ ᱵᱮᱱᱟᱣ ᱨᱮᱱᱟᱜ ᱫᱚᱦᱚ ᱞᱮᱱ ᱛᱟᱦᱮᱸᱫ ᱾ ᱒᱐᱑᱖ ᱥᱟᱞ ᱨᱮ, ᱦᱚᱱᱚᱛ ᱵᱮᱱᱟᱣ ᱨᱮᱱᱟᱜ ᱮᱦᱚᱵ ᱞᱮᱱ ᱛᱟᱦᱮᱸᱫ ᱾
ᱚᱛᱱᱚᱜ
ᱠᱟᱢᱨᱩᱯ ᱢᱟᱦᱟᱱᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱦᱮᱰᱠᱩᱣᱟᱴᱚᱨ ᱫᱚ ᱜᱩᱣᱟᱦᱟᱴᱤ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱕᱒᱗.᱘᱔ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱠᱟᱢᱨᱩᱯ ᱢᱟᱦᱟᱱᱚᱜᱚᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱒᱕᱓,᱙᱓᱘ ᱢᱮᱱᱟᱜ ᱠᱚᱣᱟ, ᱮᱥᱴᱳᱱᱤᱭᱟ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱱᱤᱭᱩ ᱦᱮᱢᱯᱥᱟᱭᱚᱨ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱓᱘᱔ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱒,᱐᱑᱐ ᱦᱚᱲ ᱛᱟᱦᱮᱸᱱᱟ ᱠᱚ ᱜᱚᱴᱟ ᱠᱤᱞᱚᱢᱤᱴᱚᱨ (᱕,᱒᱐᱐/ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱚᱠᱛᱚ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱑᱘.᱙᱕% ᱛᱟᱦᱮᱸ ᱠᱟᱱᱟ ᱾ ᱠᱟᱢᱨᱩᱯ ᱢᱟᱦᱟᱱᱚᱜᱚᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱒᱒ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱘᱘.᱖᱖% ᱢᱮᱱᱟᱜᱼᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱘.᱑᱒% ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱕.᱙᱙% ᱦᱚᱲ ᱮᱞ ᱢᱮᱱᱟᱜ ᱠᱚᱣᱟ ᱾
ᱫᱷᱚᱨᱚᱢ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱚᱲ ᱮᱞ ᱨᱮᱱᱟᱜ ᱖᱔.᱘᱙% ᱫᱚ ᱦᱤᱱᱫᱩ ᱢᱮᱱᱟᱜ ᱠᱚᱣᱟ ᱢ ᱢᱩᱥᱞᱤᱢ ᱫᱚ ᱓᱒.᱐᱕% ᱟᱨ ᱤᱥᱟᱹᱭ ᱫᱚ ᱑.᱕᱐% ᱢᱮᱱᱟᱜ ᱠᱚᱣᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱟᱥᱟᱢ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:2003 establishments in Assam ᱛᱷᱚᱠ:ᱠᱟᱢᱨᱩᱯ ᱴᱚᱴᱷᱟ
ᱵᱷᱳᱡᱽᱯᱩᱨ ᱦᱚᱱᱚᱛ
ᱵᱷᱳᱡᱽᱯᱩᱨ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱵᱤᱦᱟᱨ ᱯᱚᱱᱚᱛ ᱨᱮᱭᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱢᱩᱠᱷᱤᱭᱟᱹᱥᱟᱲᱟ ᱫᱚ ᱟᱨᱟ ᱠᱟᱱᱟ ᱾
ᱴᱷᱟᱹᱣᱠᱟᱹᱱ
ᱵᱤᱦᱟᱨ ᱨᱮᱭᱟᱜ ᱨᱟᱡᱽᱜᱟᱲ ᱯᱟᱴᱱᱟ ᱠᱷᱚᱱ ᱫᱚ ᱜᱮᱯᱩᱱ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ ᱵᱷᱳᱡᱽᱯᱩᱨ ᱫᱚ ᱱᱟᱜᱟᱢᱮᱛ ᱨᱮᱭᱟᱜ ᱢᱚᱦᱚᱛ ᱮ ᱫᱚᱦᱚᱭᱟ ᱾ ᱵᱷᱳᱡᱽᱯᱩᱨ ᱦᱚᱱᱚᱛ ᱨᱤᱱ ᱵᱚᱥᱠᱚᱫᱤᱭᱟᱹ ᱠᱚᱣᱟᱜ ᱢᱩᱠᱷᱤᱭᱟᱹ ᱵᱮᱵᱽᱥᱟᱭ ᱫᱚ ᱪᱟᱥᱵᱟᱥ ᱠᱟᱱᱟ ᱾ ᱵᱷᱳᱡᱽᱯᱩᱨ ᱨᱮᱭᱟᱜ ᱥᱤᱢᱟᱹ ᱫᱚ ᱯᱮ ᱯᱟᱦᱴᱟ ᱠᱷᱚᱱ ᱱᱟᱹᱭ ᱛᱮ ᱜᱷᱮᱨᱟᱣ ᱮᱥᱮᱫ ᱠᱟᱛᱮ ᱢᱮᱱᱟᱜ-ᱟ ᱾ ᱦᱚᱱᱚᱛ ᱨᱮᱭᱟᱜ ᱩᱛᱚᱨ ᱱᱟᱠᱷᱟ ᱨᱮᱫᱚ ᱜᱟᱝ ᱱᱟᱹᱭ, ᱯᱩᱨᱩᱵᱽ ᱱᱟᱠᱷᱟ ᱨᱮᱫᱚ ᱥᱳᱱ ᱥᱟᱹᱭ, ᱱᱚᱣᱟ ᱨᱮᱭᱟᱜ ᱥᱟᱹᱨᱤᱭᱟᱹᱛ ᱥᱤᱢᱟᱹᱭ ᱴᱷᱟᱹᱣᱠᱟᱹᱭᱟ ᱾ ᱵᱷᱳᱡᱽᱯᱩᱨ ᱨᱮᱭᱟᱜ ᱩᱛᱚᱨ ᱱᱟᱠᱷᱟ ᱨᱮᱫᱚ ᱥᱟᱨᱚᱬ ᱟᱨ ᱵᱚᱞᱤᱭᱟ ᱩᱛᱚᱨ ᱯᱨᱚᱫᱮᱥ, ᱫᱩᱠᱷᱤᱱ ᱱᱟᱠᱷᱟ ᱨᱮ ᱨᱳᱦᱛᱟᱥ, ᱯᱩᱨᱩᱵᱽ ᱨᱮ ᱯᱟᱴᱱᱟ ᱟᱨ ᱯᱩᱪᱷᱤᱢ ᱨᱮ ᱵᱚᱠᱥᱚᱨ, ᱡᱚᱦᱟᱱᱟᱵᱟᱫᱽ ᱟᱨ ᱚᱨᱵᱚᱞ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱵᱷᱳᱡᱽᱯᱩᱨ ᱦᱚᱱᱚᱛ ᱫᱚ ᱯᱩᱭᱞᱩ ᱥᱟᱦᱟᱵᱟᱫᱽ ᱨᱮᱭᱟᱜ ᱛᱟᱹᱨᱤ ᱨᱮ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸ ᱫᱚ ᱥᱟᱞ ᱑᱙᱗᱒ ᱨᱮ ᱦᱟᱹᱴᱤᱧ ᱠᱟᱛᱮ ᱵᱷᱳᱡᱽᱯᱩᱨ ᱟᱨ ᱨᱳᱦᱛᱟᱥ ᱧᱩᱛᱩᱢᱟᱱ ᱵᱟᱨᱭᱟ ᱦᱚᱱᱚᱛ ᱵᱮᱱᱟᱣ ᱮᱱᱟ ᱾ ᱑᱙᱙᱒ ᱥᱟᱞ ᱫᱷᱟᱹᱵᱤᱡ ᱛᱮ ᱵᱚᱠᱥᱚᱨ ᱦᱚᱸ ᱵᱷᱳᱡᱽᱯᱩᱨ ᱦᱚᱱᱚᱛ ᱨᱮᱭᱟᱜ ᱢᱤᱫ ᱥᱚᱵᱽᱰᱤᱵᱤᱡᱚᱱ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱫᱚ ᱑᱙᱙᱒ ᱥᱟᱞᱮᱨᱮ ᱵᱷᱮᱜᱟᱨ ᱛᱮ ᱢᱤᱫ ᱦᱚᱱᱚᱛ ᱵᱮᱱᱟᱣ ᱮᱱᱟ ᱾ ᱱᱤᱛᱚᱜ ᱚᱠᱛᱚ ᱨᱮ ᱵᱷᱳᱡᱽᱯᱩᱨ ᱦᱚᱱᱚᱛ ᱨᱮᱫᱚ ᱯᱮᱭᱟ ᱥᱚᱵᱽᱰᱤᱵᱤᱡᱚᱱ ᱢᱮᱱᱟᱜ-ᱟ, ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ, ᱟᱨᱟ ᱥᱚᱫᱚᱨ, ᱯᱤᱨᱚ ᱟᱨ ᱡᱚᱜᱽᱫᱤᱥᱯᱩᱨ ᱾ ᱦᱚᱱᱚᱛ ᱨᱚᱫᱚ ᱜᱮᱯᱮ ᱜᱚᱴᱟᱝ ᱵᱽᱞᱚᱠ ᱢᱮᱱᱟᱜ-ᱟ ᱾
ᱱᱟᱜᱟᱢ
ᱢᱩᱠᱷᱤᱭᱟᱥᱟᱲᱟ ᱟᱨᱟ ᱫᱚ ᱵᱷᱳᱡᱽᱯᱩᱨ ᱨᱮᱱᱟᱜ ᱢᱤᱫ ᱢᱟᱨᱮ ᱱᱟᱜᱟᱨ ᱠᱟᱱᱟ ᱾ ᱱᱚᱰᱮ ᱫᱚ ᱟᱹᱰᱤᱜᱟᱱ ᱢᱟᱝ ᱞᱟᱹᱜᱤᱫ ᱢᱩᱫᱽᱨᱤ ᱦᱚᱸ ᱢᱮᱱᱟᱜ-ᱟ ᱾ ᱟᱨᱚᱬᱭᱚ ᱫᱮᱵᱤ ᱱᱚᱣᱟ ᱵᱟᱡᱟᱨ ᱨᱤᱱᱤᱡ ᱫᱚ ᱫᱮᱵᱟ ᱥᱮᱵᱟ ᱟᱭ ᱫᱮᱵᱤ ᱠᱟᱱᱟᱭ ᱾ ᱟᱨᱚᱬᱭᱚ ᱫᱮᱵᱤ ᱪᱷᱟᱰᱟ ᱠᱟᱛᱮ ᱟᱨ ᱦᱚᱸ ᱮᱴᱟᱜ ᱫᱷᱚᱨᱚᱢ ᱛᱷᱟᱱ ᱢᱮᱱᱟᱜ-ᱟ ᱡᱟᱦᱟᱸ ᱨᱮᱫᱚ ᱢᱚᱦᱚᱛᱷᱤᱱ ᱢᱟᱭᱤ (ᱵᱤᱦᱤᱭᱟ), ᱵᱚᱠᱷᱳᱨᱟᱯᱩᱨ ᱠᱟᱹᱲᱤ ᱢᱩᱫᱽᱨᱤ ᱮᱢᱟᱱ ᱪᱚᱨᱪᱟ ᱟᱱᱟᱜ ᱛᱷᱟᱱ ᱠᱟᱱᱟ ᱾ ᱡᱮᱭᱱ ᱥᱚᱢᱟᱡᱽ ᱨᱮᱭᱟᱜ ᱦᱚᱸ ᱟᱹᱰᱤᱜᱟᱱ ᱧᱩᱛᱩᱢᱟᱱ ᱢᱩᱫᱽᱨᱤ ᱱᱚᱰᱮ ᱢᱮᱱᱟᱜ-ᱟ ᱾ ᱵᱷᱳᱡᱽᱯᱩᱨ ᱨᱮᱜᱮ ᱡᱚᱜᱽᱫᱤᱥᱯᱩᱨ ᱫᱚ ᱢᱮᱱᱟᱜ-ᱟ ᱾ ᱱᱚᱰᱮᱱᱤᱡ ᱵᱟᱹᱵᱩ ᱠᱩᱶᱟᱹᱨ ᱥᱤᱝ ᱫᱚ ᱯᱩᱭᱞᱩ ᱯᱷᱩᱨᱜᱟᱹᱞ ᱦᱩᱞ ᱑᱘᱕᱗ ᱨᱮᱭᱟᱜ ᱦᱩᱞᱥᱟᱹᱭ ᱨᱮ ᱤᱝᱨᱮᱡᱽ ᱠᱚ ᱵᱤᱨᱩᱫᱷ ᱨᱮ ᱞᱟᱹᱰᱷᱟᱹᱭ ᱫᱚ ᱟᱡᱟᱜ ᱛᱟᱹᱨᱤ ᱨᱮ ᱦᱩᱭ ᱞᱮᱱᱟ ᱾ ᱟᱨᱟ ᱫᱚ ᱫᱤᱥᱚᱢ ᱨᱮᱭᱟᱜ ᱮᱴᱟᱜ ᱦᱩᱫᱟᱹ ᱠᱷᱚᱱ ᱨᱮᱞᱦᱚᱨ ᱟᱨ ᱥᱚᱲᱚᱠ ᱦᱚᱨ ᱥᱟᱶ ᱦᱚᱸ ᱡᱩᱲᱟᱹᱭ ᱟᱠᱟᱱ ᱜᱮᱭᱟ ᱾ ᱵᱤᱨ ᱠᱩᱶᱟᱹᱨ ᱥᱤᱝ ᱟᱜ ᱧᱩᱛᱩᱱ ᱛᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱦᱚᱸ ᱢᱮᱱᱟᱜ-ᱟ ᱾ ᱟᱹᱰᱤᱜᱟᱱ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱟᱨ ᱟᱥᱲᱟ ᱠᱚᱦᱚᱸ ᱦᱚᱱᱚᱛ ᱨᱮᱭᱟᱜ ᱥᱮᱪᱮᱫ ᱩᱯᱨᱩᱢ ᱮ ᱮᱢᱟ ᱾ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱨᱮᱫᱚ ᱠᱷᱮᱛᱨᱤᱭᱚ ᱩᱱᱩᱥᱩᱞ ᱵᱤᱨᱫᱟᱹᱜᱟᱲ, ᱦᱚᱨ ᱯᱨᱚᱥᱟᱫᱽ ᱥᱮᱱ ᱩᱱᱩᱥᱩᱞ ᱵᱤᱨᱫᱟᱜᱟᱲ, ᱦᱚᱱᱚᱛ ᱵᱤᱨᱫᱟᱹᱜᱟᱲ ᱟᱨ ᱩᱱᱩᱥᱩᱞ ᱵᱟᱡᱟᱨ ᱵᱤᱨᱫᱟᱹᱜᱟᱲ ᱮᱢᱟᱱ ᱢᱮᱱᱟᱜ-ᱟ ᱾ ᱦᱟᱨ ᱯᱨᱚᱥᱟᱫᱽ ᱫᱟᱥ ᱡᱮᱭᱱ ᱢᱟᱨᱟᱝ ᱵᱤᱨᱫᱟᱹᱜᱟᱲ, ᱢᱚᱦᱟᱨᱟᱡᱟ ᱢᱟᱨᱟᱝ ᱵᱤᱨᱫᱟᱹᱜᱟᱲ, ᱥᱚᱦᱚᱡᱟᱱᱚᱸᱫᱽ ᱵᱽᱨᱚᱦᱢᱚᱨᱥᱤ ᱢᱟᱨᱟᱝ ᱵᱤᱨᱫᱟᱹᱜᱟᱲ, ᱡᱚᱜᱽᱡᱤᱵᱚᱱ ᱢᱟᱨᱟᱝ ᱵᱤᱨᱫᱟᱹᱜᱟᱲ, ᱢᱚᱦᱚᱸᱛ ᱢᱚᱦᱟᱫᱮᱵᱟᱱᱚᱸᱫᱽ ᱛᱤᱨᱞᱟᱹ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱮᱢᱟᱱ ᱯᱩᱭᱞᱩ ᱴᱷᱟᱶ ᱨᱮ ᱞᱟᱹᱭ ᱥᱚᱫᱚᱨ ᱜᱟᱱᱚᱜ-ᱟ ᱾
ᱵᱤᱥᱥᱚ-ᱵᱷᱟᱨᱚᱛᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱵᱤᱥᱥᱚ ᱵᱷᱟᱨᱚᱛᱤ ᱫᱚ ᱢᱤᱫᱴᱟᱝ ᱧᱩᱛᱩᱢᱟᱱ ᱛᱟᱞᱢᱟ ᱡᱮᱜᱮᱫ ᱵᱤᱨᱫᱟ.ᱜᱟᱲ ᱠᱟᱱᱟ ᱾ ᱡᱟᱦᱟᱸ ᱫᱚ ᱯᱚᱥᱪᱤᱢᱵᱚᱝ ᱨᱮᱱᱟᱜ ᱥᱟᱱᱛᱤᱱᱤᱠᱮᱛᱚᱱ ᱴᱚᱴᱷᱟ ᱨᱮ ᱢᱮᱱᱟᱜᱼᱟ᱾ ᱱᱚᱶᱟ ᱡᱮᱜᱮᱫ ᱵᱤᱨᱫᱟ.ᱜᱟᱲ ᱨᱮᱭᱟᱜ ᱵᱩᱱᱤᱭᱟ.ᱫᱤ ᱫᱚ ᱨᱚᱵᱤᱱᱫᱨᱚᱱᱟᱛᱷ ᱴᱟᱜᱳᱨ ᱠᱟᱱᱟ ᱠᱤᱱ, ᱡᱟᱦᱟᱸ ᱫᱚ ᱵᱤᱥᱥᱚ ᱵᱷᱟᱨᱚᱛᱤ ᱧᱩᱛᱩᱢ ᱛᱮ ᱧᱩᱢ ᱠᱮᱫᱟ ᱠᱤᱱ ᱾ ᱡᱟᱦᱟᱸ ᱢᱮᱱᱮᱛ ᱫᱚ ᱦᱩᱭᱩ ᱠᱟᱱᱟ ᱥᱤᱧᱚᱛ ᱫᱤᱥᱚᱢ ᱥᱟᱶ ᱡᱮᱜᱮᱫ ᱨᱮᱭᱟᱜ ᱢᱚᱱ ᱵᱷᱟᱵ ᱪᱟᱯᱟᱞ ᱦᱩᱭᱩᱜᱼᱟ ᱾ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱯᱷᱩᱨᱜᱟ.ᱞ ᱞᱟᱦᱟ ᱨᱮ ᱱᱚᱶᱟ ᱢᱤᱫᱴᱟᱝ ᱵᱤᱨᱫᱟ.ᱜᱟᱲ ᱜᱮ ᱛᱟᱦᱮᱸ ᱠᱟᱱᱟ ᱾ ᱯᱷᱩᱨᱜᱟ.ᱞ ᱦᱩᱭ ᱛᱟᱭᱚᱢ ᱑᱙᱕᱑ ᱨᱮ, ᱱᱚᱶᱟ ᱵᱤᱨᱫᱟ.ᱜᱟᱲ ᱫᱚ ᱡᱮᱜᱮᱫ ᱵᱤᱨᱫᱟ.ᱜᱟᱲ ᱧᱩᱛᱩᱢ ᱛᱮ ᱴᱷᱟᱶ ᱮ ᱧᱟᱢ ᱠᱮᱫᱟ ᱟᱨ ᱱᱚᱶᱟ ᱧᱩᱛᱩᱢ ᱯᱟᱞᱴᱟᱣ ᱠᱟᱛᱮ ᱵᱤᱥᱥᱚ ᱵᱷᱟᱨᱚᱛᱤ ᱡᱮᱜᱮᱫ ᱵᱤᱨᱫᱟ.ᱜᱟᱲ ᱧᱩᱛᱩᱢ ᱦᱩᱭ ᱮᱱᱟ ᱾ ᱫᱚ ᱤᱧᱜᱞᱤᱥ ᱰᱮᱞᱤ (The English Daily) ᱟᱨ ᱫᱚ ᱱᱮᱥᱚᱱ (The Nation)  ᱚᱞ ᱟᱠᱟᱫᱟ.ᱭ, ᱑᱙᱑᱓ ᱨᱮ ᱥᱟᱶᱦᱮᱫ ᱞᱟ.ᱜᱤᱫ ᱡᱟᱦᱟᱸ ᱱᱳᱵᱮᱞ ᱥᱤᱨᱯᱟ. ᱥᱟᱶᱛᱮ ᱠᱟᱣᱰᱤ ᱧᱟᱢ ᱞᱮᱫᱟ.ᱭ ᱚᱱᱟ ᱠᱟ.ᱣᱰᱤ ᱵᱮᱵᱷᱟᱨ ᱠᱟᱛᱮ ᱟᱥᱲᱟ ᱢᱟᱬᱟᱝ ᱠᱮᱫᱟᱭ ᱟᱨ ᱵᱤᱥᱥᱚ ᱵᱷᱟᱨᱚᱛᱤ ᱨᱮᱱᱟᱜ ᱧᱩᱛᱩᱢ ᱯᱟᱞᱴᱟᱣ ᱮᱱᱟ ᱾ ᱱᱚᱶᱟ ᱵᱤᱨᱫᱟ.ᱜᱟᱲ ᱟᱪᱮᱛᱟᱱ ᱥᱮᱪᱮᱫ ᱞᱮᱠᱟᱛᱮ ᱥᱤᱧᱚᱛ ᱨᱮ ᱢᱤᱫᱴᱟᱝ ᱧᱩᱛᱩᱢᱟᱱ ᱵᱤᱨᱫᱟ.ᱜᱟᱲ ᱨᱮᱱᱟᱜ ᱴᱷᱟᱶ ᱮ ᱧᱟᱢ ᱠᱮᱫᱟ ᱾ ᱯᱩᱭᱞᱩ ᱱᱚᱶᱟ ᱡᱮᱜᱮᱫ ᱵᱤᱨᱫᱟ.ᱜᱟᱲ ᱨᱮᱱ ᱯᱟᱴᱷᱩᱣᱟ ᱠᱚ ᱵᱷᱤᱛᱤᱨ ᱨᱮ ᱱᱳᱵᱮᱞ ᱥᱤᱨᱯᱟ ᱚᱢᱚᱨᱛᱭᱟ ᱥᱮᱱ, ᱡᱮᱜᱮᱫ ᱨᱮ ᱧᱩᱛᱩᱢᱟᱱ ᱥᱤᱱᱮᱢᱟ ᱵᱮᱱᱟᱣ ᱥᱚᱛᱭᱚᱡᱤᱛ ᱨᱮ ᱟᱨ country's leading art historian(ᱠᱚᱸᱴᱨᱤᱥ ᱞᱤᱰᱤᱧ ᱟ.ᱨᱴ ᱦᱤᱥᱴᱳᱨᱤᱭᱟ.ᱱ) ᱟᱨ. ᱥᱤᱵ ᱠᱩᱢᱟᱨ ᱛᱮᱠᱚ ᱠᱚ ᱧᱩᱛᱩᱢ ᱫᱚᱦᱚ ᱦᱚᱴᱚ ᱟᱠᱟᱫᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱱᱛᱟᱲᱤ ᱯᱟᱲᱦᱟᱣ ᱦᱩᱭᱩᱜ ᱠᱟᱱ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚ ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱵᱤᱥᱥᱚ ᱵᱷᱟᱨᱚᱛᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱫᱟᱢᱚᱦ ᱦᱚᱱᱚᱛ
ᱫᱟᱢᱚᱦ ᱦᱚᱱᱚᱛ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱫᱟᱢᱚᱦ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱦᱚᱱᱚᱛ ᱫᱚ ᱥᱟᱜᱚᱨ ᱰᱤᱵᱤᱡᱚᱱ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱦᱚᱲ ᱮᱞ
ᱥᱤᱧᱚᱛ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮᱱᱟᱜ ᱙᱙.᱑᱖% ᱦᱚᱲ ᱮᱞ ᱫᱚ ᱦᱤᱱᱫᱤ ᱟᱨ ᱐.᱔᱓% ᱩᱨᱫᱩ ᱫᱚ ᱤᱧᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱟᱹᱭᱟ ᱾
ᱠᱟᱹᱣᱰᱤ ᱟᱹᱨᱤ
ᱥᱤᱧᱚᱛ ᱥᱚᱨᱠᱟᱨ ᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱒᱕᱐ ᱦᱚᱱᱚᱛ ᱥᱟᱶᱛᱮ ᱱᱚᱶᱟ ᱦᱚᱸ ᱟᱹᱰᱤ ᱯᱟᱹᱪᱷᱞᱟᱹ ᱦᱚᱱᱚᱛ (most backward districts) ᱞᱮᱠᱟᱛᱮ ᱥᱮᱞᱮᱫ ᱟᱠᱟᱫᱼᱟᱭ ᱾ ᱱᱚᱶᱟ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱒᱔ ᱟᱱᱟᱜ ᱦᱚᱱᱚᱛ ᱞᱮᱠᱟᱛᱮ ᱯᱟᱹᱪᱷᱞᱟᱹ ᱮᱞᱟᱠᱟ ᱜᱨᱟᱱᱴ (Backward Regions Grant Fund) ᱯᱷᱚᱸᱰ ᱮ ᱧᱟᱢ ᱮᱫᱟ ᱾
ᱵᱮᱵᱚᱥᱛᱟ ᱨᱮᱱᱟᱜ ᱛᱷᱟᱱ
ᱦᱚᱱᱚᱛ ᱨᱮ ᱱᱟᱜᱟᱢᱤᱭᱟᱹ ᱞᱟᱹᱠᱛᱤ ᱨᱮᱱᱟᱜ ᱟᱹᱰᱤ ᱜᱟᱱ ᱛᱷᱟᱱ ᱢᱮᱱᱟᱜᱼᱟ ᱾ ᱢᱤᱫ ᱤᱜᱽᱡᱟᱢᱯᱟᱞ ᱱᱚᱦᱴᱟ ᱥᱚᱦᱚᱨ ᱢᱮᱱᱟᱜᱼᱟ, ᱱᱚᱣᱟ ᱜᱳᱨᱟᱭᱟ ᱜᱟᱰᱟ ᱫᱷᱟᱨᱮ ᱨᱮ ᱫᱟᱢᱚᱦ ᱠᱷᱚᱱ ᱒᱑ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱛᱤᱥ ᱪᱚᱸᱫᱮᱞᱟ ᱨᱟᱡᱽᱯᱩᱛ ᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱟᱨ ᱱᱚᱸᱰᱮ ᱟᱹᱰᱤ ᱜᱟᱱ ᱢᱚᱱᱫᱤᱨ ᱛᱟᱦᱮᱸ ᱠᱟᱱᱟ ᱾
ᱫᱟᱢᱚᱦ ᱠᱷᱚᱱ ᱖ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱟᱡᱽᱱᱚᱜᱚᱨ ᱟᱹᱛᱩ ᱨᱮ ᱢᱟᱨᱮ ᱠᱤᱞᱟ, ᱢᱩᱜᱚᱞ ᱤᱫᱤ ᱛᱮ ᱛᱷᱟᱯᱚᱱ ᱞᱮᱱᱟ ᱛᱟᱦᱮᱸᱫ ᱾ ᱥᱤᱸᱜᱷᱳᱨᱜᱟᱲ ᱠᱤᱞᱟ ᱱᱟᱜᱟᱢᱤᱭᱟᱹ ᱞᱟᱹᱠᱛᱤ ᱨᱮᱱᱟᱜ ᱢᱤᱫ ᱟᱨ ᱛᱷᱟᱱ ᱠᱟᱱᱟ ᱾ ᱱᱩᱭ ᱨᱟᱡᱟ ᱣᱮᱱ ᱵᱮᱥᱚᱱ ᱮ ᱵᱮᱱᱟᱣ ᱞᱮᱫᱮᱭᱟ ᱛᱟᱦᱮᱸᱫ ᱾ ᱜᱚᱸᱰ ᱨᱟᱡᱟᱥ ᱱᱚᱸᱰᱮ ᱟᱹᱰᱤ ᱫᱤᱱ ᱫᱷᱟᱹᱨᱤᱡ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱑᱕ ᱟᱱᱟᱜ ᱥᱟᱭ ᱥᱮᱨᱢᱟ ᱨᱮᱱᱟᱜ ᱪᱟᱵᱟᱜ ᱨᱮ ᱜᱚᱸᱰ ᱨᱟᱡᱟ ᱫᱚᱞᱯᱟᱛ ᱥᱟᱦ ᱟᱨ ᱩᱱᱤ ᱤᱡ ᱨᱟᱱᱤ ᱫᱩᱨᱜᱟᱵᱟᱛᱤ ᱥᱟᱞᱟᱜ ᱛᱟᱦᱮᱸ ᱠᱟᱱᱟ ᱾ ᱨᱟᱡᱟ ᱫᱚᱞᱯᱟᱛ ᱥᱟᱦ ᱜᱚᱡ ᱠᱟᱛᱮ ᱛᱟᱭᱚᱢ, ᱢᱩᱜᱚᱞ ᱥᱚᱢᱨᱚᱡᱽ ᱟᱠᱵᱟᱨ ᱨᱤᱱ ᱥᱤᱯᱟᱹᱦᱤ ᱨᱤᱱ ᱥᱤᱯᱟᱹᱦᱤ ᱟᱜ ᱟᱹᱛᱩ ᱥᱤᱸᱜᱽᱨᱟᱢᱯᱩᱨ ᱨᱮ ᱨᱟᱱᱤ ᱫᱩᱨᱜᱟᱵᱟᱛᱤ ᱥᱟᱞᱟᱜ ᱞᱟᱹᱲᱦᱟᱹᱭ ᱦᱩᱭ ᱮᱱᱟ ᱾
ᱥᱚᱱᱟᱨ ᱜᱟᱰᱟ ᱨᱮ ᱵᱟᱥᱟ ᱠᱟᱱᱟ ᱱᱚᱨᱥᱤᱝᱜᱟᱲ ᱥᱚᱦᱚᱨ, ᱢᱤᱫᱴᱟᱹᱝ ᱢᱟᱨᱮ ᱠᱤᱞᱟ ᱢᱮᱱᱟᱜᱼᱟ ᱟᱫᱚ ᱥᱟᱦ ᱛᱮᱭᱭᱚᱵ ᱤᱫᱤ ᱛᱮ ᱵᱮᱱᱟᱣ ᱟᱠᱟᱱᱟ ᱾ ᱵᱤᱨᱞᱟ ᱜᱩᱴ ᱫᱚ ᱱᱚᱨᱥᱤᱝᱜᱟᱲ ᱨᱮ ᱢᱤᱫ ᱥᱤᱢᱮᱸᱴ ᱠᱟᱹᱨᱠᱷᱟᱱᱟ ᱛᱷᱟᱯᱚᱱ ᱟᱠᱟᱱᱟ ᱾ ᱠᱩᱸᱰᱟᱞᱯᱩᱨ ᱡᱮᱭᱱ ᱢᱚᱱᱫᱤᱨ ᱞᱟᱹᱜᱤᱫ ᱛᱮ ᱯᱷᱮᱢᱚᱥ ᱛᱷᱟᱱ ᱢᱮᱱᱟᱜᱼᱟ ᱾ ᱫᱟᱢᱚᱦ ᱠᱷᱚᱱ ᱓᱒ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ, ᱠᱩᱸᱰᱟᱞᱯᱩᱨ ᱨᱮ ᱕᱘ ᱡᱮᱭᱱ ᱢᱚᱱᱫᱤᱨ ᱢᱮᱱᱟᱜᱼᱟ ᱾
ᱵᱟᱱᱫᱟᱠᱯᱩᱨ ᱨᱮ ᱡᱟᱜᱮᱥᱚᱨᱱᱟᱛᱷ ᱢᱚᱱᱫᱤᱨ ᱢᱤᱫ ᱦᱤᱱᱫᱩ ᱵᱚᱸᱜᱟ ᱛᱷᱟᱱ ᱠᱟᱱᱟ ᱾ ᱫᱟᱢᱚᱦ ᱦᱚᱱᱚᱛ ᱨᱮ ᱭᱟᱫᱚᱵ ᱟᱨ ᱨᱟᱭ ᱰᱮᱦᱮᱨ ᱠᱮᱴᱮᱡ ᱜᱩᱴ ᱠᱟᱱᱟ ᱾ ᱫᱟᱢᱚᱦ ᱥᱚᱦᱚᱨ ᱨᱮ ᱢᱤᱫᱴᱟᱹᱝ ᱜᱷᱟᱱᱴᱟᱜᱷᱟᱨ, ᱥᱟᱨᱠᱤᱴ ᱦᱟᱣᱩᱥ, ᱡᱟᱵᱟᱞᱯᱩᱨ ᱱᱟᱠᱟ ᱨᱮ ᱢᱚᱦᱟᱨᱟᱬᱟ ᱯᱨᱚᱛᱟᱯ ᱟᱜ ᱢᱩᱨᱛᱤ, ᱠᱤᱨᱛᱤ ᱥᱛᱟᱢᱵᱷ, ᱜᱚᱡᱟᱱᱚᱱ ᱵᱩᱨᱩ, ᱱᱳᱜᱽᱡᱟ ᱵᱩᱨᱩ, ᱛᱟᱦᱥᱤᱞ ᱴᱟᱸᱰᱤ ᱥᱩᱨ ᱨᱟᱱᱤ ᱫᱟᱢᱭᱟᱸᱛᱤ ᱵᱟᱭ ᱠᱤᱞᱟ, ᱱᱮᱦᱨᱩ ᱵᱟᱜᱟᱱ ᱟᱨ ᱡᱚᱴᱟᱥᱚᱸᱠᱚᱨ ᱢᱚᱱᱫᱤᱨ ᱢᱮᱱᱟᱜᱼᱟ ᱾
ᱠᱩᱸᱰᱟᱞᱯᱩᱨ ᱥᱤᱧᱚᱛ ᱨᱮ ᱡᱮᱭᱱ ᱫᱷᱚᱨᱚᱢ ᱨᱮᱱᱟᱜ ᱢᱤᱫᱴᱟᱹᱝ ᱱᱟᱜᱟᱢᱤᱭᱟᱹ ᱵᱚᱸᱜᱟ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱛᱟᱞᱟ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱢᱮᱱᱟᱜᱼᱟ, ᱟᱫᱚ ᱫᱟᱢᱚᱦ ᱥᱚᱦᱚᱨ ᱠᱷᱚᱱ ᱓᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱡᱚᱴᱟᱥᱚᱸᱠᱚᱨ ᱟᱨ ᱵᱮᱞᱟᱛᱟᱞ ᱢᱚᱱᱫᱤᱨ ᱦᱚᱸ ᱧᱤᱱᱫᱩ ᱟᱜ ᱢᱤᱫ ᱞᱟᱹᱠᱛᱤᱭᱟᱱ ᱵᱚᱸᱜᱟ ᱛᱷᱟᱱ ᱠᱟᱱᱟ ᱾ ᱱᱚᱣᱟ ᱠᱟᱞᱮᱠᱴᱚᱨ ᱛᱟᱦᱮᱸᱱ ᱟᱨ ᱦᱚᱱᱚᱛ ᱡᱮᱦᱚᱞ ᱥᱩᱨ ᱨᱮ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ  ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱛᱮᱨᱚᱠᱷᱟᱫᱟ ᱩᱯᱚᱡᱮᱞᱟ
ᱛᱮᱨᱚᱠᱷᱟᱫᱟ ᱩᱯᱚᱡᱮᱞᱟ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱠᱷᱩᱞᱱᱟ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾
ᱱᱟᱜᱟᱢ
ᱛᱮᱨᱚᱠᱷᱟᱫᱟ ᱩᱯᱚᱡᱮᱞᱟ ᱨᱮᱱᱟᱜ ᱥᱩᱢᱩᱝ ᱫᱚ ᱑᱘᱙.᱔᱘ ᱵᱚᱨᱜᱚ ᱠᱤᱞᱳᱢᱤᱴᱟᱨ ᱠᱟᱱᱟ᱾ ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱠᱟᱞᱤᱭᱟ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱱᱟᱠᱷᱟ ᱫᱚ ᱨᱩᱯᱥᱟ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱢᱚᱞᱞᱟᱦᱟᱴ ᱩᱯᱚᱡᱮᱞᱟ ᱟᱨ ᱯᱩᱪᱷᱤᱢ ᱫᱚ ᱫᱤᱜᱷᱞᱤᱭᱟ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱛᱮᱨᱚᱠᱷᱟᱫᱟ ᱩᱯᱚᱡᱮᱞᱟ ᱨᱮ ᱖ ᱜᱚᱴᱟᱝ ᱤᱭᱩᱱᱤᱭᱚᱱ, ᱑᱓ ᱜᱚᱴᱟᱝ ᱢᱳᱣᱡᱟ ᱟᱨ ᱙᱙ ᱜᱚᱴᱟᱝ ᱟᱛᱚ ᱢᱮᱱᱟᱜ-ᱟ᱾ ᱟᱨ ᱖ ᱜᱚᱴᱟᱝ ᱤᱭᱩᱱᱤᱭᱚᱱ ᱠᱚ ᱫᱚ ᱦᱩᱭᱩᱜ ᱠᱟᱱᱟ,
ᱥᱮᱫᱟᱭ ᱠᱟᱛᱷᱟ
ᱛᱮᱨᱚᱠᱷᱟᱫᱟ ᱛᱷᱟᱱᱟ (ᱱᱤᱛᱚᱜ ᱚᱠᱛᱚ ᱨᱮᱱᱟᱜ ᱩᱯᱚᱡᱮᱞᱟ) ᱫᱚ ᱦᱩᱭᱟᱠᱟᱱᱟ ᱑᱙᱑᱘ ᱥᱮᱨᱢᱟ ᱨᱮ᱾ ᱑᱙᱗᱑ ᱥᱮᱨᱢᱟ ᱨᱮᱱᱟᱜ ᱑᱕ ᱢᱮ ᱛᱟᱨᱤᱠ ᱨᱮ ᱨᱟᱡᱟᱠᱟᱨ ᱜᱟᱣᱥ ᱢᱚᱞᱞᱟ ᱟᱭᱟᱜ ᱯᱚᱨᱤᱪᱟᱞᱚᱱᱟᱣ ᱛᱮ ᱯᱟᱠᱤᱥᱛᱷᱟᱱᱤ ᱵᱟᱹᱦᱤᱱᱤ ᱛᱮᱨᱚᱠᱷᱟᱫᱟ ᱠᱚ ᱮᱥᱮᱫ ᱞᱮᱫᱟ᱾ ᱟᱨ ᱩᱱᱠᱩ ᱦᱟᱱᱟᱫᱟᱨ ᱵᱟᱹᱦᱤᱱᱤ ᱠᱚ ᱥᱟᱦᱟᱯᱟᱲᱟ ᱟᱨ ᱥᱟᱪᱤᱭᱟ ᱫᱟᱦᱚ ᱥᱟᱶ ᱟᱨᱦᱚᱸ ᱟᱰᱮ ᱯᱟᱥᱮ ᱟᱛᱚ ᱨᱮ ᱥᱮᱝᱜᱽᱮᱞ ᱠᱚ ᱡᱤᱞ ᱞᱮᱫᱟ᱾ ᱚᱨ ᱚᱱᱟ ᱚᱠᱛᱚ ᱨᱮ ᱟᱹᱰᱤ ᱜᱟᱱ ᱦᱚᱲ ᱜᱮᱠᱚ ᱵᱟᱡᱟᱣ ᱦᱟᱥᱩ ᱥᱟᱶ ᱠᱚ ᱜᱚᱡᱽ ᱪᱟᱞᱟᱣ ᱞᱮᱱᱟ᱾ ᱛᱮᱨᱚᱠᱷᱟᱫᱟ ᱩᱯᱚᱡᱮᱞᱟ ᱨᱮ ᱟᱨᱦᱚᱸ ᱟᱭᱢᱟ ᱜᱟᱱ ᱞᱟᱹᱲᱦᱟᱹᱭ ᱨᱮᱠᱚ ᱥᱮᱞᱮᱫ ᱞᱮᱱᱟ᱾ ᱛᱮᱨᱚᱠᱷᱟᱫᱟ ᱧᱩᱛᱩᱢ ᱫᱚ ᱟᱸᱡᱚᱢ ᱟᱠᱟᱱᱟ ᱟᱹᱰᱤ ᱥᱮᱫᱟᱭ ᱨᱮ ᱢᱤᱫ ᱡᱚᱢᱤᱫᱟᱨ ᱠᱷᱩᱞᱱᱟ ᱠᱷᱚᱱ ᱚᱱᱟ ᱰᱟᱦᱟᱨ ᱛᱮ ᱨᱩᱣᱟᱹᱲ ᱚᱠᱛᱚ ᱨᱮ ᱚᱸᱰᱮ ᱑᱓ ᱠᱜᱷᱟᱫᱟ ᱡᱚᱢᱤ ᱠᱚᱭ ᱠᱤᱨᱤᱧ ᱞᱮᱫᱟ (᱑ ᱠᱷᱟᱫᱟ = ᱑ ᱵᱤᱜᱷᱟᱹ) ᱧᱤᱫᱟᱹ ᱟᱸᱜᱟᱭ ᱞᱟᱜᱤᱫ᱾ ᱚᱱᱟ ᱯᱟᱛᱤᱣᱟᱹᱣ ᱛᱮᱜᱮ ᱚᱱᱟ ᱮᱞᱟᱠᱟ ᱨᱮᱱᱟᱜ ᱧᱩᱛᱩᱢ ᱫᱚ ᱛᱮᱨᱚᱠᱷᱟᱫᱟ ᱦᱩᱭᱟᱠᱟᱱᱟ᱾ ᱟᱨ ᱚᱱᱟ ᱜᱮ ᱜᱚᱰᱟ ᱯᱟᱥᱱᱟᱣ ᱱᱟ ᱛᱮᱨᱚᱠᱷᱟᱫᱟ᱾
ᱥᱤᱠᱱᱟᱸᱛ ᱠᱟᱛᱷᱟ
ᱱᱤᱭᱟᱹ ᱩᱯᱚᱡᱮᱞᱟ ᱨᱮ ᱚᱱᱚᱞᱤᱭᱟᱹ ᱠᱚ ᱔᱘.᱕% (᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱞᱮᱠᱷᱟ ᱨᱮ) ᱚᱱᱟ ᱛᱟᱞᱟ ᱨᱮ ᱠᱚᱲᱟ ᱚᱱᱚᱞᱤᱭᱟᱹ ᱫᱚ ᱔᱙.᱙% ᱟᱨ ᱠᱩᱲᱤ ᱚᱱᱚᱞᱤᱭᱟᱹ ᱠᱚ ᱫᱚ ᱔᱗.%᱾ ᱱᱤᱭᱟᱹ ᱩᱯᱚᱡᱮᱞᱟ ᱨᱮ
ᱫᱷᱚᱱ ᱫᱩᱨᱤᱵᱽ ᱠᱚ
ᱱᱚᱸᱰᱮ ᱠᱚ ᱯᱨᱟᱭ ᱦᱚᱲ ᱜᱮ ᱠᱨᱤᱥᱤ ᱠᱚ ᱠᱟᱹᱢᱤᱭᱟ᱾ ᱱᱚᱸᱰᱮ ᱱᱟᱜ ᱯᱚᱨᱫᱷᱟᱱ ᱧᱩ ᱡᱚᱢ ᱫᱩᱨᱤᱵᱽ ᱫᱚ ᱦᱩᱭᱩᱜ ᱠᱟᱱᱟ ᱦᱩᱲᱩ, ᱯᱟᱴ, ᱟᱹᱡᱷ, ᱜᱩᱦᱩᱢ ᱛᱤᱞᱢᱤᱧ᱾
ᱫᱩᱠ ᱨᱮᱱᱟᱜ ᱠᱟᱛᱷᱟ
ᱛᱮᱨᱚᱠᱷᱟᱫᱟ ᱩᱯᱚᱡᱮᱞᱟ ᱨᱮ ᱫᱩᱠ ᱨᱮᱱᱟᱜ ᱠᱟᱛᱷᱟ ᱫᱚ ᱦᱩᱭᱩᱜ ᱠᱟᱱᱟ ᱵᱷᱩᱛᱤᱭᱟᱨ ᱵᱤᱞ᱾ ᱱᱤᱭᱟᱹ ᱵᱤᱞ ᱠᱷᱟᱹᱛᱤᱨᱟᱜ ᱛᱮ ᱱᱚᱸᱰᱮ ᱱᱟᱜ ᱠᱨᱤᱥᱤ ᱠᱟᱹᱢᱤ ᱟᱹᱰᱤ ᱮᱴᱠᱮ ᱴᱚᱬᱮ᱾ ᱡᱟ ᱚᱱᱟ ᱫᱚ ᱫᱩᱨᱤᱵᱽ ᱛᱩᱢᱟᱸᱞ ᱥᱟᱶ ᱥᱚᱢᱟᱡᱽ ᱨᱮᱱᱟᱜ ᱦᱚᱸ ᱠᱷᱚᱛᱤ ᱦᱩᱭᱩᱜ ᱠᱟᱱᱟ᱾ ᱱᱤᱭᱟᱹ ᱵᱤᱞ ᱡᱩᱛ ᱵᱮᱜᱚᱨᱟᱜ ᱛᱮ ᱟᱰᱮ ᱯᱟᱥᱮ ᱟᱛᱚ ᱯᱟᱛᱞᱟ, ᱱᱟᱪᱩᱱᱟᱱᱤᱭᱟ, ᱟᱫᱚᱢᱯᱩᱨ ᱟᱨ ᱟᱫᱟᱞᱚᱫᱯᱩᱨ ᱥᱟᱶ ᱟᱨᱦᱚᱸ ᱑᱐/᱑᱒ ᱜᱚᱴᱟᱝ ᱟᱛᱚ ᱦᱚᱲ ᱠᱟᱹᱢᱤ ᱵᱮᱜᱚᱨ ᱦᱚᱸ ᱛᱟᱦᱮᱱ ᱞᱟᱜᱟᱣ ᱟᱠᱩᱣᱟ᱾
ᱵᱚᱦᱚᱲᱫᱟ
ᱵᱚᱦᱚᱲᱫᱟ ᱫᱚ ᱥᱤᱧᱚᱛ ᱨᱮᱱᱟᱜ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱢᱤᱫ ᱦᱩᱰᱤᱝ ᱵᱟᱡᱟᱨ ᱠᱟᱱᱟ ᱵᱚᱦᱚᱲᱫᱟ ᱫᱚ ᱵᱟᱵᱚᱱᱜᱷᱟᱹᱴᱤ ᱥᱟᱵᱽᱰᱤᱵᱤᱡᱚᱱ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱵᱟᱡᱟᱨ ᱠᱟᱱᱟ ᱾
ᱚᱛᱱᱚᱜ
ᱵᱚᱦᱚᱲᱫᱟ 22.4°N, 86.08°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱒᱓᱔ ᱢᱤᱴᱚᱨ (᱗᱖᱘ ᱯᱷᱤᱴ) ᱢᱮᱱᱟᱜᱼᱟ ᱾ ᱱᱚᱣᱟ ᱡᱟᱢᱥᱮᱫᱽᱯᱩᱨ ᱠᱷᱚᱱ ᱫᱚ ᱕᱗ ᱠᱤᱞᱚᱢᱤᱴᱚᱨ ᱟᱨ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱵᱟᱹᱨᱯᱟᱫᱟ ᱠᱷᱚᱱ ᱫᱚ ᱙᱗ ᱠᱤᱞᱟᱢᱤᱴᱚᱨ ᱥᱟᱺᱜᱤᱧᱟ ᱟᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱵᱷᱩᱵᱽᱱᱮᱥᱚᱨ ᱠᱷᱚᱱ ᱫᱚ ᱓᱐᱐ ᱠᱤᱞᱟᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱦᱚᱲ
ᱱᱚᱣᱟ ᱴᱚᱴᱷᱟ ᱨᱮᱫᱚ ᱰᱮᱦᱮᱨ ᱛᱮᱫ ᱟᱹᱫᱤᱵᱟᱹᱥᱤ ᱜᱮ ᱢᱮᱱᱟᱜ ᱠᱚᱣᱟ, ᱥᱟᱱᱛᱟᱲ ᱟᱨ ᱞᱟᱲᱠᱟ ᱢᱮᱱᱟᱜ ᱠᱚᱣᱟ ᱾ ᱱᱚᱜᱚᱨ ᱨᱮ ᱢᱤᱫ ᱦᱩᱰᱤᱝ ᱫᱷᱟᱨᱟ ᱦᱟᱜ ᱵᱟᱡᱟᱨ ᱟᱨ ᱦᱟᱯᱛᱟ ᱦᱟᱴ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱵᱚᱞᱚᱱ ᱫᱩᱣᱟᱹᱨ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾
ᱦᱮᱡ ᱥᱮᱱ
ᱱᱚᱣᱟ ᱫᱚ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱵᱷᱩᱵᱽᱱᱮᱥᱚᱨ ᱠᱷᱚᱱ ᱵᱟᱥ ᱦᱚᱛᱮᱛᱮ ᱡᱚᱲᱟᱣ ᱟᱠᱟᱱᱟ ᱱᱚᱣᱟ ᱫᱚ ᱧᱤᱫᱟᱹ ᱪᱟᱞᱟᱜᱼᱟ ᱾ ᱥᱩᱨ ᱨᱮᱱᱟᱜ ᱨᱮᱞ ᱥᱴᱮᱥᱚᱱ ᱫᱚ ᱴᱟᱴᱟ-ᱵᱟᱫᱟᱢᱯᱟᱦᱟᱲ ᱨᱮᱞ ᱰᱟᱦᱟᱨ ᱴᱷᱮᱱ ᱵᱚᱦᱚᱲᱫᱟ ᱥᱚᱲᱚᱠ ᱫᱚ ᱢᱮᱱᱟᱜᱼᱟ ᱾
ᱨᱟᱡᱽ ᱟᱹᱨᱤ
ᱵᱚᱦᱚᱲᱫᱟ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ. ᱨᱤᱱᱤᱡ ᱵᱤᱫᱷᱟᱭᱚᱠ ᱫᱚ ᱡᱷᱟᱢᱩᱢᱚ ᱨᱤᱱᱤᱡ ᱯᱨᱚᱦᱞᱟᱫᱽ ᱯᱩᱨᱴᱤ ᱠᱟᱱᱟᱭ, ᱡᱟᱦᱟᱸ ᱫᱚ ᱒᱐᱐᱔ ᱥᱟᱞ ᱨᱮ ᱯᱚᱱᱚᱛ ᱵᱟᱪᱷᱱᱟᱣ ᱨᱮ ᱢᱟᱹᱪᱤ ᱡᱤᱛᱠᱟᱹᱨ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱢᱟᱹᱪᱤ ᱨᱤᱱᱤᱡ ᱢᱟᱲᱟᱝ ᱵᱤᱫᱷᱟᱭᱚᱠ ᱫᱚ ᱵᱷᱟᱡᱽᱯᱟ ᱨᱤᱱᱤᱡ ᱞᱚᱠᱷᱢᱚᱱ ᱥᱚᱨᱮᱱᱮ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸ ᱫᱚ ᱒᱐᱐᱐ ᱥᱟᱞ ᱨᱮ ᱱᱚᱣᱟ ᱢᱟᱹᱪᱤ ᱡᱤᱛᱠᱟᱹᱨ ᱞᱮᱱᱟ ᱛᱟᱦᱮᱸᱫ, ᱠᱷᱮᱞᱟᱨᱟᱢ ᱢᱟᱦᱟᱞᱤ ᱫᱚ ᱑᱙᱙᱕ ᱥᱟᱞ ᱨᱮ ᱡᱮᱯᱤᱯᱤ ᱨᱤᱱᱤᱡ ᱨᱮᱯᱨᱮᱥᱮᱱᱴᱤᱝ ᱞᱮᱠᱟᱛᱮ ᱡᱤᱛᱠᱟᱹᱨ ᱞᱮᱱᱟ ᱛᱟᱦᱮᱸᱫ ᱟᱨ ᱑᱙᱙᱐ ᱥᱟᱞ ᱨᱮ ᱢᱤᱫ ᱱᱤᱨᱫᱟᱹᱞᱤᱭ ᱥᱚᱦᱮᱫ ᱞᱮᱠᱟᱛᱮ, ᱑᱙᱘᱕ ᱥᱟᱞ ᱨᱮ ᱡᱮ.ᱮᱱ.ᱯᱤ ᱨᱤᱱᱤᱡ ᱵᱟᱜᱤ ᱜᱚᱵᱚᱨᱫᱷᱚᱱ, ᱑᱙᱘᱐ ᱥᱟᱞ ᱨᱮ ᱟᱭᱤ.ᱮᱱ.ᱥᱤ ᱨᱤᱱᱤᱡ ᱨᱟᱢ ᱪᱚᱸᱫᱽᱨᱚ ᱦᱟᱸᱥᱫᱟᱜ ᱮ ᱛᱟᱦᱮᱸ ᱠᱟᱱᱟᱭ, ᱟᱨ ᱑᱙᱗᱗ ᱥᱟᱞ ᱨᱮ ᱡᱮ.ᱮᱱ.ᱯᱤ ᱨᱤᱱᱤᱡ ᱥᱩᱱᱟᱹᱨᱟᱢ ᱥᱚᱨᱮᱱ ᱾
ᱵᱚᱦᱚᱲᱫᱟ ᱫᱚ ᱢᱚᱭᱩᱨᱵᱷᱚᱸᱡᱽ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱥᱚᱱᱟᱦᱟᱛᱩ ᱵᱚᱱᱚᱛ
ᱥᱚᱱᱟᱦᱟᱛᱩ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱨᱟᱺᱪᱤ ᱦᱚᱱᱚᱛ ᱨᱮᱱᱟᱜ ᱵᱩᱱᱰᱩ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱᱤᱭᱟᱹ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱥᱚᱱᱟᱦᱟᱛᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱫᱚ ᱞᱟᱛᱟᱨ ᱪᱷᱚᱴᱟᱱᱟᱜᱽᱯᱩᱨ ᱰᱷᱤᱯᱟᱹ ᱚᱛᱮᱛ ᱨᱮ ᱢᱮᱱᱟᱜᱼᱟ ᱾ ᱫᱚᱨᱭᱟ ᱟᱴᱮᱫ ᱠᱷᱚᱱ ᱫᱚ ᱕᱐᱐-᱑,᱐᱐᱐ ᱯᱷᱤᱴ (᱑᱕᱐-᱓᱐᱐ ᱢᱤᱴᱚᱨ) ᱩᱥᱩᱞᱟ ᱾
ᱥᱚᱱᱟᱦᱟᱛᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱥᱤᱞᱞᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮ ᱡᱷᱟᱞᱫᱟ I ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮ ᱤᱪᱟᱹᱜᱜᱚᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱮᱛᱚᱢ ᱨᱮ ᱛᱟᱢᱟᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱵᱩᱱᱰᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱥᱚᱱᱟᱦᱟᱛᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱗᱓.᱑᱒ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱥᱚᱱᱟᱦᱟᱛᱩ ᱯᱩᱞᱤᱥ ᱥᱴᱮᱥᱚᱱ ᱫᱚ ᱥᱚᱱᱟᱦᱟᱛᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱥᱚᱱᱟᱦᱟᱛᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱟᱨ ᱫᱚ ᱥᱚᱱᱟᱦᱟᱛᱩ ᱟᱹᱛᱩ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱚᱱᱟᱦᱟᱛᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱗᱗,᱒᱕᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱜᱮ ᱟᱹᱛᱩ ᱨᱮᱠᱚ ᱛᱟᱦᱮᱸᱱᱟ ᱾ ᱓᱙,᱑᱓᱗ (᱕᱑%) ᱠᱚᱲᱟ ᱟᱨ ᱓᱘,᱑᱒᱕ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱨᱤᱱ ᱫᱚ ᱑᱑,᱓᱘᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱖,᱑᱑᱕ (᱗.᱙᱒%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱑᱘,᱔᱕᱕ (᱒᱓.᱘᱙%) ᱢᱮᱱᱟᱜ ᱠᱚᱣᱟ ᱾
᱒᱐᱑᱑ ᱥᱟᱞ ᱨᱮ ᱨᱟᱺᱪᱤ ᱦᱚᱱᱚᱛ ᱨᱮ ᱟᱹᱫᱤᱵᱟᱹᱥᱤ ᱭᱟᱜ ᱥᱟᱭᱠᱚᱲᱟ ᱫᱚ ᱵᱚᱱᱚᱛ ᱨᱮ ᱦᱚᱲ ᱮᱞ (ᱟᱹᱛᱩ ᱫᱤᱥᱚᱢ) ᱨᱮᱱᱟᱜ ᱔᱗.᱖᱗% ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱨᱟᱺᱪᱤ ᱦᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱒,᱙᱑᱔,᱒᱕᱓ ᱜᱚᱴᱟᱝ ᱦᱚᱲ ᱨᱮ ᱟᱹᱫᱤᱵᱟᱹᱥᱤ ᱫᱚ ᱑,᱐᱔᱒,᱐᱑᱖ ᱦᱚᱲ ᱫᱚ ᱟᱹᱫᱤᱵᱟᱹᱥᱤ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱓᱕.᱗᱖% ᱠᱚ ᱛᱟᱦᱮᱸ ᱠᱟᱱᱟ ᱾ ᱑᱘.᱒᱐% ᱦᱚᱲ ᱮᱞ ᱫᱚ ᱩᱨᱟᱹᱶ ᱟᱨ ᱑᱐.᱓᱐% ᱫᱚ ᱢᱩᱱᱰᱟᱹ ᱫᱚ ᱢᱩᱬ ᱟᱹᱫᱤᱵᱟᱹᱥᱤ ᱠᱚ ᱛᱟᱦᱮᱸ ᱠᱟᱱᱟ ᱾ ᱮᱴᱟᱜ ᱟᱹᱫᱤᱵᱟᱹᱥᱤ ᱫᱚ ᱞᱳᱦᱨᱟ (᱒.᱔᱖%), ᱵᱮᱫᱤᱭᱟ (᱑.᱓᱒%) ᱟᱨ ᱢᱟᱦᱞᱤ (᱑.᱐᱙%) ᱢᱮᱱᱟᱜ ᱠᱚᱣᱟ ᱾
ᱥᱮᱪᱮᱫ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱺᱪᱤ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱗.᱑᱓% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱖᱗.᱖᱓% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱥᱤᱧᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱺᱪᱤ ᱦᱚᱱᱚᱛ ᱨᱮ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱴᱤᱢᱴᱤᱢᱟ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱴᱤᱢᱴᱤᱢᱟ (Timtima) ᱵᱟᱝᱢᱟ ᱴᱤᱢᱴᱤᱢᱟᱹ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱠᱩᱥᱩᱢᱤ (ᱵᱟᱫᱟᱢᱯᱟᱦᱟᱰ) ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱗᱑ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱓᱕᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱑᱖᱗ ᱜᱚᱴᱟᱝ ᱠᱚᱲᱟ ᱟᱨ ᱑᱘᱙ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱓᱕᱖ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱖᱗ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱘ᱹ᱘᱒% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱑᱖᱗ ᱜᱚᱴᱟᱝ ᱠᱚᱲᱟ ᱟᱨ ᱑᱘᱙ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱑᱓᱒, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱑᱖᱑, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱥᱟᱶ ᱵᱟᱹᱲᱛᱤ ᱜᱮᱭᱟ ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱥᱟᱶᱛᱮ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱨᱟᱭᱨᱤᱛ ᱞᱮᱠᱟᱛᱮ ᱡᱚᱜᱽ ᱢᱟᱹᱡᱷᱤ ᱟᱪᱟᱨ ᱵᱤᱪᱟᱹᱨ ᱠᱚ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱫᱷᱟᱝᱜᱩᱰᱤᱢᱩᱛᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱟᱫᱟᱢᱯᱟᱦᱟᱰ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞ ᱵᱤᱨᱫᱟᱹᱜᱟᱲ (higher secondary school) ᱫᱚ ᱵᱟᱫᱟᱢᱯᱟᱦᱟᱰ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱑ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱓ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱩᱥᱩᱢᱤ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱨᱟᱝᱜᱟ ᱨᱮᱰᱰᱤ ᱦᱚᱱᱚᱛ
ᱨᱟᱝᱜᱟ ᱨᱮᱰᱰᱤ ᱦᱚᱱᱚᱛ (ᱨ ᱨ ᱦᱚᱱᱚᱛ) ᱫᱚ ᱥᱟᱭᱵᱚᱨᱵᱟᱫᱽ ᱦᱚᱱᱚᱛ ᱢᱮᱱᱛᱮ ᱦᱚᱸ ᱠᱚ ᱵᱟᱰᱟᱭᱮᱫᱼᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱫᱤᱥᱚᱢ ᱛᱮᱞᱮᱝᱜᱮᱱᱮ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱞᱟᱦᱟᱛᱮ ᱦᱟᱭᱫᱽᱨᱟᱵᱟᱫᱽ ᱨᱩᱨᱟᱞ ᱢᱮᱱᱛᱮ ᱠᱚ ᱵᱟᱰᱟᱭᱮᱫ ᱛᱟᱦᱮᱸᱫ ᱾  ᱚᱶᱟ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱥᱟᱢᱥᱟᱵᱟᱫᱽ ᱨᱮ ᱢᱮᱱᱟᱜᱼᱟ ᱾ ᱚᱶᱟ ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱫᱚ ᱡᱩᱲᱟᱹᱣ ᱯᱚᱱᱚᱛ ᱟᱱᱫᱷᱨᱚᱯᱨᱚᱫᱮᱥ ᱨᱤᱱᱤᱡ ᱢᱟᱨᱮ ᱥᱤᱨᱟᱹ ᱢᱚᱱᱛᱨᱤ ᱠᱚᱱᱰᱟ ᱵᱷᱮᱝᱠᱚᱴᱚ ᱨᱟᱝᱜᱟ ᱨᱮᱰᱰᱤ ᱭᱟᱜ ᱧᱩᱛᱩᱢ ᱞᱮᱠᱟᱛᱮ ᱠᱚ ᱪᱷᱟᱹᱴᱭᱟᱹᱨ ᱟᱠᱟᱫᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱫᱷᱟᱨᱮ ᱨᱮ ᱱᱟᱞᱜᱚᱱᱰᱟ ᱦᱚᱱᱚᱛ, ᱭᱟᱫᱟᱫᱽᱨᱤ, ᱦᱟᱭᱫᱽᱨᱟᱵᱟᱫᱽ ᱦᱚᱱᱚᱛ, ᱢᱮᱰᱪᱟᱞ ᱦᱚᱱᱚᱛ, ᱱᱟᱜᱟᱨᱠᱩᱨᱱᱩᱞ ᱦᱚᱱᱚᱛ, ᱢᱚᱦᱵᱩᱵᱽᱱᱟᱜᱟᱨ ᱦᱚᱱᱚᱛ, ᱥᱟᱝᱜᱟᱨᱮᱰᱰᱤ ᱦᱚᱱᱚᱛ ᱟᱨ ᱵᱷᱤᱠᱨᱟᱵᱟᱫᱽ ᱦᱚᱱᱚᱛ ᱠᱚ ᱢᱮᱟᱜᱼᱟ ᱾
ᱱᱟᱜᱟᱢ
ᱱᱚᱶᱟ ᱦᱚᱱᱚᱛ ᱫᱚ ᱦᱟᱭᱫᱽᱨᱟᱵᱟᱫᱽ ᱦᱚᱱᱚᱛ ᱠᱷᱚᱱ ᱦᱟᱹᱴᱤᱧ ᱠᱟᱛᱮ ᱵᱮᱱᱟᱣ ᱟᱠᱟᱱᱟ ᱑᱙᱗᱘ ᱥᱟᱹᱦᱤᱛ ᱨᱮ ᱾ ᱚᱥᱚᱞ ᱨᱮ ᱱᱚᱶᱟ ᱫᱚ ᱦᱟᱭᱫᱽᱨᱟᱵᱟᱫᱽ ᱨᱩᱨᱟᱞ ᱦᱚᱱᱚᱛ ᱠᱚ ᱧᱩᱢ ᱞᱮᱫ ᱛᱟᱦᱮᱸᱫ, ᱛᱟᱭᱚᱢ ᱛᱮ ᱠᱚᱱᱰᱟ ᱵᱷᱮᱝᱠᱚᱴᱚ ᱨᱟᱝᱜᱟ ᱨᱮᱰᱰᱤ ᱭᱟᱜ ᱧᱩᱛᱩᱢ ᱞᱮᱠᱟᱛᱮ ᱠᱚ ᱟᱹᱨᱩ ᱞᱮᱫ ᱛᱟᱦᱮᱸᱫ ᱾ ᱡᱟᱦᱟᱸᱭ ᱫᱚ ᱛᱮᱞᱮᱝᱜᱟᱱᱟ ᱱᱤᱡᱟᱢ ᱠᱚ ᱜᱚᱵᱚᱞ ᱠᱷᱚᱱ ᱯᱷᱩᱨᱜᱟᱹᱞ ᱞᱟᱹᱜᱤᱫ ᱛᱮ ᱞᱟᱹᱲᱦᱟᱹᱭ ᱞᱮᱫ ᱛᱟᱦᱮᱸᱫ ᱟᱨ ᱛᱟᱭᱚᱢ ᱛᱮ ᱟᱱᱫᱷᱨᱚᱯᱨᱚᱫᱮᱥ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱦᱚᱸᱭ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱒᱐᱑᱖ ᱥᱟᱹᱦᱤᱛ ᱨᱮ ᱱᱚᱶᱟ ᱦᱚᱱᱚᱛ ᱵᱮᱱᱟᱣ ᱟᱹᱨᱩ ᱡᱚᱠᱷᱟᱜ ᱠᱚ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾
ᱚᱛᱱᱚ
ᱨᱟᱝᱜᱟ ᱨᱮᱰᱰᱤ ᱦᱚᱱᱚᱛ ᱫᱚ ᱗᱕᱐᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱮᱨᱤᱭᱟ ᱛᱮ ᱟᱴᱮᱫ ᱟᱠᱟᱱᱟ ᱾ ᱜᱟᱱᱫᱤᱯᱮᱴ ᱨᱮᱱᱟᱜ ᱢᱩᱥᱤ ᱜᱟᱰᱟ ᱟᱲᱮ ᱨᱮ ᱢᱮᱱᱟᱜ ᱚᱥᱢᱟᱱ ᱥᱚᱜᱚᱨ (Osman Sagar), ᱦᱤᱢᱟᱭᱟᱛᱷ ᱥᱟᱜᱚᱨ (Himayath Sagar) ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱨᱟᱡᱽᱜᱟᱲ ᱦᱟᱭᱫᱽᱨᱟᱵᱟᱫᱽ / ᱥᱤᱠᱚᱱᱫᱽᱨᱟᱵᱟᱫᱽ ᱱᱚᱸᱰᱮ ᱠᱷᱚᱱ ᱫᱟᱜ ᱠᱚ ᱠᱳᱞ ᱮᱫ ᱧᱩ ᱞᱟᱹᱜᱤᱫ ᱾
ᱰᱮᱢᱚᱜᱨᱟᱯᱷᱤᱠ
᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱨᱮ ᱒,᱔᱔᱖,᱒᱖᱕ ᱦᱚᱲ ᱢᱮᱟᱜ ᱠᱚᱣᱟ ᱾ ᱚᱱᱟ ᱢᱩᱸᱫᱽ ᱠᱷᱚᱱ ᱑,᱒᱕᱔,᱑᱘᱔ ᱦᱚᱲ ᱫᱚ ᱠᱚᱲᱟ ᱟᱨ ᱑,᱑᱙᱒,᱐᱘᱑ ᱦᱚᱼ ᱫᱚ ᱠᱩᱲᱤ ᱠᱟᱱᱟ ᱠᱚ ᱾
ᱠᱟᱹᱣᱰᱤᱭᱟᱹᱨᱤ
ᱥᱤᱧᱚᱛ ᱥᱚᱨᱠᱟᱨ ᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱒᱕᱐ ᱦᱚᱱᱚᱛ ᱥᱟᱶᱛᱮ ᱱᱚᱶᱟ ᱦᱚᱸ ᱟᱹᱰᱤ ᱯᱟᱹᱪᱷᱞᱟᱹ ᱦᱚᱱᱚᱛ (most backward districts) ᱞᱮᱠᱟᱛᱮ ᱥᱮᱞᱮᱫ ᱟᱠᱟᱫᱼᱟᱭ ᱾ ᱱᱚᱶᱟ ᱫᱚ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱨᱮᱱᱟᱜ ᱓᱓ ᱟᱱᱟᱜ ᱦᱚᱱᱚᱛ ᱞᱮᱠᱟᱛᱮ ᱯᱟᱹᱪᱷᱞᱟᱹ ᱮᱞᱟᱠᱟ ᱜᱨᱟᱱᱴ (Backward Regions Grant Fund) ᱯᱷᱚᱸᱰ ᱮ ᱧᱟᱢ ᱮᱫᱟ ᱾
ᱫᱚᱨᱵᱟᱨ ᱢᱟᱹᱪᱤ (Assembly constituencies)
ᱱᱚᱶᱟ ᱦᱚᱱᱚᱛ ᱨᱮ ᱗ ᱜᱚᱴᱟᱝ ᱫᱚᱨᱵᱟᱨ ᱢᱟᱹᱪᱤ ᱢᱮᱱᱟᱜᱼᱟ ᱾ ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱪᱟᱵᱮᱞᱟ (Chevella), ᱮᱞᱹ ᱵᱤᱹ ᱱᱟᱜᱟᱨ (L. B. Nagar), ᱨᱟᱡᱮᱱᱫᱽᱨᱚᱱᱟᱜᱟᱨ (Rajendranagar), ᱥᱟᱫᱽᱱᱟᱜᱟᱨ, ᱥᱮᱨᱞᱤᱝᱜᱚᱢᱯᱟᱞᱤ (Serlingampally), ᱤᱵᱽᱨᱟᱦᱤᱢᱯᱟᱴᱱᱟᱢ (Ibrahimpatnam) ᱟᱨ ᱢᱚᱦᱮᱥᱚᱨᱟᱢ (Maheshwaram) ᱾
ᱦᱟᱯᱲᱟᱢ ᱠᱚ ᱢᱟᱦᱟ
ᱩᱭᱦᱟᱹᱨ ᱢᱟᱦᱟ
ᱢᱛᱹ ᱓᱐ ᱡᱟᱱᱩᱣᱟᱨᱤ ᱢᱟᱦᱟᱱ ᱦᱟᱯᱲᱟᱢ ᱠᱚ ᱩᱭᱦᱟᱹᱨ ᱠᱚ ᱨᱮᱱᱟᱜ ᱢᱟᱦᱟ ᱾ ᱤᱱᱟ ᱦᱤᱞᱚᱜ ᱫᱚ ᱫᱤᱥᱚᱢ ᱞᱟ.ᱜᱤᱫ,ᱡᱟᱹᱛᱤ ᱞᱟᱹᱜᱤᱫ ᱠᱟᱹᱢᱤ ᱠᱟᱛᱮ ᱵᱚᱝ ᱛᱟᱞᱟ ᱟᱠᱟᱱ ᱦᱟᱯᱲᱟᱢ ᱠᱚ ᱢᱟᱹᱱ ᱯᱮᱨᱮᱡ ᱵᱚ ᱩᱭᱦᱟᱹᱨ ᱠᱚᱣᱟ ᱾ ᱟᱠᱚᱣᱟᱜ ᱦᱚᱨ ᱰᱟᱦᱟᱨ ᱵᱚ ᱯᱟᱸᱡᱟᱭᱟ ᱟᱨ ᱜᱟᱬᱟ ᱠᱚ ᱯᱟᱸᱡᱟᱭ ᱞᱟᱹᱜᱤᱫ ᱫᱤᱥᱟᱹᱵᱚ ᱩᱫᱩᱜ ᱟᱠᱚᱣᱟ ᱾ ᱮᱱᱠᱷᱟᱱ ᱨᱟᱠᱟᱵᱚᱜ ᱦᱚᱨ ᱨᱮ ᱫᱟᱲᱮ ᱧᱟᱢᱚᱜ-ᱟ ᱾ ᱫᱤᱞ ᱠᱩᱲᱟᱣᱜ-ᱟ ᱾ ᱵᱟᱹᱭᱨᱤ ᱠᱚ ᱥᱟᱦᱟᱜ-ᱟ ᱾ ᱡᱤᱣᱤ,ᱡᱟᱹᱛᱤ,ᱥᱟᱶᱛᱟ,ᱫᱷᱚᱨᱚᱢ,ᱞᱟᱠᱪᱟᱨ ᱨᱚᱯᱷᱟᱜ-ᱟ ᱾ ᱨᱟᱹᱥᱠᱟᱹ ᱨᱮᱱᱟᱜ ᱨᱟᱦᱞᱟ ᱥᱮᱨᱢᱟ ᱨᱮ ᱢᱟᱰᱨᱟᱣᱜ-ᱟ ᱾ ᱦᱮᱸᱫᱮ ᱨᱤᱢᱤᱞ ᱥᱟᱦᱟᱜ-ᱟ ᱾ ᱨᱟᱞᱟᱜ ᱥᱮᱨᱢᱟ ᱠᱷᱚᱱ ᱵᱚᱝᱜᱟ ᱵᱳᱨᱳ ᱠᱚ ᱥᱟᱶ ᱦᱟᱯᱲᱟᱢ ᱠᱚ ᱵᱟᱦᱟ ᱫᱟᱜ ᱠᱚ ᱡᱟᱹᱲᱤ ᱟᱵᱚᱱᱟ ᱾ ᱨᱟᱹᱥᱠᱟᱹᱛᱮ ᱢᱚᱱᱮ ᱡᱤᱣᱤ ᱦᱚᱲᱢᱚ ᱪᱷᱤᱞᱠᱟᱣᱜ-ᱟ ᱾
ᱦᱟᱯᱲᱟᱢ ᱠᱚᱫᱚ ᱠᱚ ᱦᱩᱭᱩᱜ ᱠᱟᱱᱟ
ᱵᱟᱵᱟ ᱛᱤᱞᱠᱟᱹ ᱢᱟᱹᱡᱷᱤ, ᱥᱤᱫᱚ, ᱠᱟᱱᱦᱩ, ᱪᱟᱸᱫᱽ, ᱵᱷᱟᱭᱨᱚ, ᱵᱤᱨ ᱵᱤᱨᱥᱟᱹ ᱢᱩᱰᱟᱹ ᱡᱚᱭᱯᱟᱞ ᱥᱤᱝ ᱢᱩᱸᱰᱟᱹ ᱯᱟᱹᱨᱥᱤ ᱥᱤᱧ ᱪᱟᱸᱫᱚ ᱚᱞ ᱜᱩᱨᱩ ᱜᱚᱝᱠᱮ ᱯᱚᱰᱮᱰ ᱨᱟᱹᱜᱷᱩ ᱱᱟᱛ ᱢᱩᱨᱢᱩ, ᱵᱷᱚᱸᱡᱽ ᱠᱩᱞ ᱵᱷᱩᱨᱠᱟᱹᱜ ᱤᱯᱤᱞ ᱜᱚᱝᱠᱮ ᱥᱩᱱᱟᱨᱟᱢ ᱥᱚᱨᱮᱱ, ᱠᱚᱵᱤ ᱜᱩᱨᱩ ᱥᱟᱹᱫᱷᱩ ᱨᱟᱢᱪᱟᱸᱫᱽ ᱢᱩᱨᱢᱩ, ᱨᱟᱫᱟᱥ ᱴᱩᱰᱩ ᱾
ᱳᱢᱟᱱ
ᱫᱟᱹᱠᱷᱤᱱ ᱯᱩᱪᱷᱤᱢ ᱮᱥᱤᱭᱟ ᱨᱮ ᱢᱮᱱᱟᱜ ᱢᱤᱫ ᱟᱨᱚᱵᱽ ᱫᱤᱥᱚᱢ ᱠᱟᱱᱟ ᱾ ᱱᱚᱰᱮᱱᱟᱜ ᱢᱩᱬ ᱫᱷᱚᱨᱚᱢ ᱫᱚ ᱤᱥᱞᱟᱢ ᱫᱷᱚᱨᱚᱢ ᱠᱟᱱᱟ ᱾ ᱱᱚᱶᱟ ᱫᱤᱥᱚᱢ ᱨᱮᱭᱟᱜ ᱩᱛᱟᱹᱨ ᱯᱩᱨᱩᱵᱽ ᱨᱮᱫᱚ ᱥᱮᱞᱮᱫ ᱟᱨᱚᱵᱽ ᱮᱢᱤᱨᱮᱛᱥ, ᱯᱟᱹᱪᱷᱤᱢ ᱨᱮᱫᱚ ᱥᱚᱣᱫᱤ ᱟᱨᱚᱵᱽ ᱟᱨ ᱫᱟᱹᱠᱷᱤᱱ ᱯᱟᱹᱪᱷᱤᱢ ᱨᱮᱫᱚ ᱭᱮᱢᱮᱱ ᱫᱤᱥᱚᱢ ᱢᱮᱱᱟᱜ-ᱟ ᱾ ᱤᱨᱟᱱ ᱟᱨ ᱯᱟᱠᱤᱥᱛᱟᱱ ᱥᱟᱶ ᱫᱚ ᱫᱚᱨᱭᱟ ᱛᱮ ᱵᱷᱤᱲᱟᱹᱣᱟ ᱾ ᱳᱢᱟᱱ ᱨᱮᱭᱟᱜ ᱫᱟᱹᱠᱷᱤᱱ ᱯᱩᱨᱩᱵᱽ ᱨᱮᱫᱚ ᱟᱨᱚᱵᱤᱭᱟᱱ ᱫᱚᱨᱭᱟ ᱟᱨ ᱩᱛᱟᱹᱨ ᱯᱩᱨᱩᱵᱽ ᱨᱮᱫᱚ ᱳᱢᱟᱱ ᱩᱯᱫᱚᱨᱭᱟ ᱢᱮᱱᱟᱜ-ᱟ ᱾
ᱚᱛᱱᱚ
ᱛᱟᱞᱟ ᱳᱢᱟᱱ ᱫᱚ ᱜᱤᱛᱤᱞ ᱚᱛ ᱛᱮ ᱮᱥᱮᱫ ᱟᱠᱟᱱᱟ ᱾ ᱩᱛᱟᱹᱨ ᱨᱮ ᱢᱮᱱᱟᱜ ᱱᱟᱜᱟᱨ ᱨᱮᱭᱟᱜ ᱧᱩᱛᱩᱢ ᱠᱚᱫᱚ ᱦᱩᱭᱩᱜ ᱠᱟᱱᱟ ᱢᱚᱥᱠᱟᱴ, ᱥᱚᱦᱟᱨ ᱟᱨ ᱥᱚᱨ ᱮᱢᱟᱱ᱾ ᱟᱨ ᱫᱟᱹᱠᱷᱤᱱ ᱨᱮᱫᱚ ᱥᱟᱞᱟᱞᱟ ᱱᱟᱜᱟᱨ ᱢᱮᱱᱟᱜ-ᱟ ᱾ ᱱᱚᱰᱮᱱᱟᱜ ᱦᱚᱭ ᱦᱤᱥᱤᱫ ᱫᱚ ᱞᱚᱞᱚ ᱟᱨ ᱨᱚᱦᱚᱲ ᱜᱮᱭᱟ ᱾
ᱦᱚᱭ ᱦᱤᱥᱤᱫ
ᱮᱴᱟᱜ ᱯᱟᱨᱥᱤᱭᱟᱱ ᱜᱚᱞᱯ ᱫᱤᱥᱚᱢ ᱞᱮᱠᱟ ᱜᱮ ᱳᱢᱟᱱ ᱨᱮᱫᱚ ᱫᱚᱢᱮ ᱥᱤᱛᱤᱝ ᱟ, ᱞᱚᱞᱚᱣᱟ ᱾ ᱥᱤᱛᱩᱝ ᱫᱤᱱ ᱫᱚ ᱓᱐ ᱠᱷᱚᱱ ᱔᱐ ᱰᱤᱜᱽᱨᱤ ᱥᱮᱱᱴᱤᱜᱨᱮᱰ ᱛᱟᱯ ᱫᱚ ᱛᱟᱦᱮᱸᱱ ᱜᱮᱭᱟ ᱾
ᱫᱷᱚᱨᱚᱢ
ᱱᱚᱰᱮᱱ ᱠᱚ ᱦᱚᱲ ᱠᱷᱚᱱᱟᱜ ᱘᱕ᱹ᱕% ᱦᱚᱲ ᱫᱚ ᱤᱥᱞᱟᱢ ᱫᱷᱚᱨᱚᱢ, ᱖ᱹ᱕% ᱫᱚ ᱤᱥᱟᱹᱭ ᱫᱷᱚᱨᱚᱢ, ᱕ᱹ᱕% ᱦᱚᱲ ᱫᱚ ᱦᱤᱱᱫᱩ ᱫᱷᱚᱨᱚᱢ ᱟᱨ ᱐ᱹ᱘% ᱦᱚᱲ ᱫᱚ ᱵᱩᱫᱫᱷᱚ ᱫᱷᱚᱨᱚᱢ ᱨᱮᱱ ᱠᱟᱱᱟ ᱠᱚ ᱾ ᱱᱚᱰᱮᱱᱟᱜ ᱚᱠᱟ ᱫᱷᱚᱨᱚᱢ ᱦᱚᱸ ᱥᱚᱨᱠᱟᱨ ᱫᱚ ᱵᱟᱭ ᱦᱟᱛᱟᱣ ᱟᱠᱟᱜ-ᱟ ᱾
ᱯᱟᱹᱨᱥᱤ
ᱟᱨᱚᱵᱤᱠ ᱯᱟᱹᱨᱥᱤ ᱳᱢᱟᱱ ᱨᱮᱭᱟᱜ ᱫᱚ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱱᱚᱶᱟ ᱯᱟᱹᱨᱥᱤ ᱫᱚ ᱟᱯᱷᱨᱚ ᱮᱥᱤᱭᱟᱴᱤᱠ ᱜᱷᱟᱨᱚᱸᱡᱽ ᱨᱮᱭᱟᱜ ᱥᱮᱢᱩᱴᱤᱠ ᱪᱟᱸᱜᱟ ᱨᱮᱭᱟᱜ ᱠᱟᱱᱟ ᱾ ᱵᱟᱹᱞᱩᱪᱤ ᱯᱟᱹᱨᱥᱤ ᱫᱚ ᱱᱚᱣᱟ ᱫᱤᱥᱚᱢ ᱨᱮᱱ ᱫᱟᱹᱠᱷᱤᱱ ᱯᱟᱦᱴᱟ ᱨᱮᱱ ᱦᱚᱲ ᱵᱟᱹᱲᱛᱤ ᱠᱚ ᱨᱚᱲᱟ ᱾ ᱱᱚᱰᱮ ᱟᱹᱰᱤ ᱦᱟᱞᱮ ᱰᱟᱞᱮ ᱨᱮ ᱢᱮᱱᱟᱜ ᱟᱹᱫᱤᱵᱟᱹᱥᱤ ᱯᱟᱹᱨᱥᱤ ᱨᱮᱭᱟᱜ ᱧᱩᱛᱩᱢ ᱠᱚᱫᱚ ᱦᱩᱭᱩᱜ ᱠᱟᱱᱟ ᱠᱩᱢᱡᱟᱨᱤ,ᱵᱟᱛᱷᱟᱨᱤ, ᱦᱟᱨᱥᱚᱥᱤ, ᱦᱚᱵᱽᱭᱚᱛ, ᱡᱤᱵᱟᱞᱤ ᱟᱨ ''ᱢᱮᱦᱨᱤ ᱮᱢᱟᱱ ᱾
ᱥᱮᱪᱮᱫ
᱒᱐᱑᱐ ᱥᱟᱞ ᱨᱮᱭᱟᱜ ᱥᱮᱬᱟ ᱦᱚᱲᱟᱜ ᱥᱚᱠᱷᱭᱚᱨ ᱦᱟᱨ ᱫᱚ ᱘᱖ᱹ᱙% ᱠᱟᱱᱟ ᱾ ᱑᱙᱗᱐ ᱥᱟᱞ ᱢᱟᱬᱟᱝ ᱨᱮᱫᱚ ᱱᱚᱰᱮ ᱯᱮᱭᱟ (᱓) ᱥᱩᱢᱩᱝ ᱵᱤᱨᱫᱟᱹᱫᱟᱲ ᱛᱟᱦᱮᱸ ᱠᱟᱱᱟ ᱾ ᱱᱚᱰᱮ ᱑᱐᱐᱐ ᱠᱷᱚᱱ ᱦᱚᱸ ᱠᱚᱢ ᱜᱮ ᱜᱤᱫᱽᱨᱟᱹ ᱠᱚ ᱚᱞᱚᱜ ᱛᱟᱦᱮᱸᱫ ᱾ ᱑᱙᱗᱐ ᱥᱟᱞ ᱨᱮ ᱥᱩᱞᱛᱟᱱ ᱠᱟᱵᱚᱥ ᱥᱟᱥᱚᱱ ᱜᱟᱹᱫᱤ ᱨᱮᱭ ᱫᱩᱲᱩᱵ ᱮᱱ ᱛᱟᱭᱚᱢ ᱥᱮᱪᱮᱫ ᱪᱮᱛᱟᱱ ᱨᱮ ᱟᱹᱰᱤ ᱡᱩᱨ ᱮ ᱮᱢᱟᱫ ᱟ ᱥᱟᱶᱛᱟ ᱟᱨ ᱠᱟᱹᱣᱰᱤ ᱟᱹᱨᱤ ᱞᱟᱦᱟᱭ ᱞᱟᱹᱜᱤᱫ ᱾ ᱱᱤᱛ ᱱᱚᱰᱮ ᱑᱐᱐᱐ ᱠᱷᱚᱱ ᱵᱟᱹᱲᱛᱤ ᱵᱤᱨᱫᱟᱹᱜᱟᱲ (school) ᱨᱮ ᱖,᱕᱐,᱐᱐᱐ ᱠᱷᱚᱱ ᱵᱟᱹᱲᱛᱩ ᱜᱤᱫᱽᱨᱟᱹ ᱠᱚ ᱚᱞᱚᱜ ᱠᱟᱱᱟ ᱾
ᱳᱢᱟᱱ ᱠᱮᱭᱟᱜ ᱯᱩᱭᱞᱩ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱫᱚ ᱑᱙᱘᱖ ᱥᱟᱞ ᱨᱮ ᱵᱮᱨᱮᱫ ᱞᱮᱱᱟ ᱾ ᱚᱱᱟ ᱨᱮᱭᱟᱜ ᱧᱩᱛᱩᱢ ᱫᱚ ᱥᱩᱞᱛᱟᱱ ᱠᱟᱵᱚᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱾ ᱱᱚᱶᱟ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱫᱚ ᱡᱮᱜᱮᱛ ᱨᱮᱭᱟᱜ ᱵᱤᱨᱫᱟᱹᱜᱟᱲ ᱠᱚ ᱢᱩᱫᱽ ᱨᱮ ᱑,᱖᱗᱘ ᱴᱷᱟᱶᱮ ᱟᱢᱮᱴ ᱟᱠᱟᱜ-ᱟ ᱾ ᱫᱷᱚᱯᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱖,᱐᱑᱑ ᱟᱨ ᱱᱤᱡᱽᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱖,᱐᱙᱓ ᱴᱷᱟᱶᱮ ᱟᱢᱮᱴ ᱟᱠᱟᱜ-ᱟ ᱾
ᱯᱷᱮᱰᱟᱛ
https://or.wikipedia.org/wiki/%E0%AC%93%E0%AC%AE%E0%AC%BE%E0%AC%A8
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱥᱤᱭᱟ ᱛᱷᱚᱠ:ᱫᱤᱥᱟᱹᱢ ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱠᱷᱚᱡᱽ ᱨᱮᱱᱟᱜ ᱱᱤᱭᱚᱢ
ᱢᱤᱫ-ᱡᱩᱫᱟᱹ ᱠᱟᱹᱣᱰᱤ ᱥᱟᱬᱮᱥ ᱟᱨ ᱵᱟᱝ ᱢᱟᱭᱠᱨᱳᱤᱠᱳᱱᱳᱢᱤᱠᱥ ᱨᱮ ᱠᱷᱚᱡᱽ ᱨᱮᱱᱟᱜ ᱱᱤᱭᱚᱢ ᱮ ᱢᱮᱱ-ᱟ ᱥᱟᱱᱟᱢᱟᱜ ᱵᱟᱨᱟᱵᱟᱹᱨᱤ ᱛᱟᱦᱮᱸ ᱠᱚᱜ ᱠᱷᱟᱱ ᱡᱟᱦᱟᱸ ᱞᱮᱠᱟ ᱥᱟᱢᱟᱱ ᱠᱚᱨᱮᱱᱟᱜ ᱫᱚᱨ ᱫᱟᱢ ᱨᱟᱠᱟᱵ-ᱟ(↑), ᱚᱱᱠᱟᱜᱮ ᱚᱱᱟ ᱨᱮᱱᱟᱜ ᱠᱷᱚᱡᱽ ᱦᱚᱸ ᱠᱚᱢᱚᱜ-ᱟ (↓); ᱟᱹᱪᱩᱨ ᱛᱮ ᱢᱮᱱ ᱞᱮᱠᱷᱟᱱ,ᱡᱟᱦᱟᱸ ᱞᱮᱠᱟ ᱥᱟᱢᱟᱱ ᱨᱮᱱᱟᱜ ᱫᱚᱨ ᱫᱟᱢ ᱠᱚᱢᱚᱜ-ᱟ (↓), ᱚᱱᱠᱟ ᱜᱮ ᱚᱱᱟ ᱥᱟᱢᱟᱱ ᱠᱚᱨᱮᱱᱟᱜ ᱠᱷᱚᱡᱽ ᱦᱚᱸ ᱨᱟᱠᱟᱵ ᱤᱫᱤ-ᱟ  (↑)" ᱾ ᱟᱨ ᱢᱤᱫ ᱞᱮᱠᱟᱛᱮ ᱢᱮᱱ ᱞᱮᱠᱷᱟᱱ ᱥᱟᱢᱟᱱ ᱨᱮᱱᱟᱜ ᱫᱚᱨ ᱫᱟᱢ ᱟᱨ ᱚᱱᱟ ᱨᱮᱱᱟᱜ ᱠᱷᱚᱡᱽ ᱚᱱᱟ ᱛᱟᱞᱟ ᱨᱮᱱᱟᱜ ᱵᱷᱮᱜᱮᱫ ᱟᱱ ᱟᱨ ᱵᱟᱝ ᱩᱞᱴᱟᱹ ᱥᱟᱹᱜᱟᱹᱭ ᱵᱟᱨᱮᱛᱮ ᱠᱦᱚᱡᱽ ᱨᱮᱱᱟᱜ ᱱᱤᱭᱚᱢ ᱮ ᱞᱟᱹᱭ ᱥᱚᱫᱚᱨ-ᱟ ᱾ᱟᱨ ᱦᱚᱸ ᱢᱮᱱ ᱜᱟᱱᱚᱜ-ᱟ ᱥᱟᱱᱟᱢᱟᱜ  ᱴᱷᱟᱹᱣᱠᱟᱹ ᱛᱟᱦᱮᱱ ᱚᱠᱛᱚ ᱨᱮ ᱥᱟᱢᱟᱱᱠᱚ ᱛᱤᱱᱟᱹᱜ  ᱠᱷᱚᱡᱽᱚᱜ ᱠᱟᱱᱟ ᱚᱱᱟ ᱫᱚ ᱚᱱᱟ ᱥᱟᱢᱟᱱ ᱨᱮᱱᱟᱜ ᱫᱚᱨ ᱫᱟᱢ ᱥᱟᱶ ᱩᱞᱴᱟᱹ ᱟᱨ ᱵᱟᱝ ᱵᱷᱮᱜᱮᱫᱟᱱᱟᱝ ᱥᱟᱹᱜᱟᱹᱭ ᱢᱮᱱᱟᱜ-ᱟ ᱾ ᱫᱟᱹᱭᱠᱟᱹ ᱞᱮᱠᱟᱛᱮ ᱢᱤᱫ ᱠᱷᱟᱹᱣᱴᱤᱭᱟ ᱥᱮᱣ ᱨᱮᱱᱟᱜ ᱫᱟᱢ ᱠᱤᱞᱳ ᱯᱤᱪᱷ $᱗᱐ ᱫᱟᱢ ᱟᱱ ᱚᱠᱛᱚ ᱒ ᱠᱤᱞᱳᱭ ᱠᱤᱨᱤᱧ ᱮᱫᱨᱮ ᱚᱱᱟ ᱨᱮᱱᱟᱜ ᱫᱟᱢ ᱠᱤᱞᱳ ᱯᱤᱪᱷ $᱘᱐ ᱨᱟᱠᱟᱵ ᱠᱟᱱ ᱚᱠᱛᱚᱨ ᱢᱤᱫ ᱠᱤᱞᱳᱭ ᱠᱷᱚᱡᱽ ᱠᱟᱱᱟ ᱾ ᱱᱚᱣᱟ ᱫᱚ ᱥᱟᱱᱟᱢ ᱢᱟᱹᱱᱢᱤᱭᱟᱜ ᱥᱟᱱᱟᱢ ᱨᱮᱱᱟᱜ ᱫᱚᱨ ᱫᱟᱢ ᱟᱨ ᱛᱤᱱᱟᱹᱜ ᱮ ᱠᱷᱚᱡᱽ-ᱟ ᱚᱱᱟ ᱤᱫᱤᱭᱟᱛᱮ ᱡᱟᱣ ᱞᱮᱠᱟᱱᱟᱜ ᱵᱮᱵᱷᱟᱨ ᱠᱟᱱ ᱛᱟᱭᱟ ᱾ ᱱᱚᱰᱮ ᱮᱴᱟᱜ ᱥᱟᱱᱟᱢ-ᱟ ᱴᱷᱟᱹᱣᱠᱟᱹ ᱢᱮᱱ ᱞᱮᱠᱷᱟᱱ ᱫᱚ ᱠᱷᱟᱹᱣᱴᱤᱭᱟᱹ ᱦᱟᱜ ᱨᱩᱡᱜᱟᱹᱨ, ᱮᱴᱟᱜ ᱥᱟᱢᱟᱱ ᱠᱚᱨᱮᱱᱟᱜ ᱫᱚᱨ ᱫᱟᱢ ᱡᱟᱦᱟᱸ ᱪᱮᱴᱟᱱ ᱨᱮ ᱟᱡᱟᱜ ᱠᱤᱨᱤᱧ ᱟᱨ ᱠᱷᱚᱡᱽ ᱜᱚᱨᱟᱠᱷ ᱪᱮᱫ ᱞᱮᱠᱟ ᱥᱟᱢᱟᱱ ᱮ ᱠᱤᱨᱤᱧ-ᱟ ᱚᱱᱟᱭ ᱵᱤᱪᱟᱹᱨ-ᱟ ᱾ ᱛᱤᱱᱟᱹᱜ ᱜᱟᱱ ᱴᱦᱟᱶ ᱨᱮᱰᱚ ᱱᱚᱣᱟ ᱱᱤᱭᱚᱢ ᱵᱟᱝ ᱞᱟᱹᱜᱩᱜ ᱠᱟᱱᱟ ᱚᱱᱟ ᱠᱚᱫᱚ ᱜᱤᱯᱦᱮᱱ ᱥᱟᱢᱟᱱ ᱟᱨ ᱵᱟᱝ ᱵᱷᱮᱵᱞᱮᱱ ᱥᱟᱢᱟᱱ ᱵᱚ ᱢᱮᱛᱟᱜ ᱠᱟᱱᱟ ᱾
ᱮᱞᱠᱷᱟ ᱞᱮᱠᱟᱛᱮ ᱥᱚᱫᱚᱨ
ᱮᱞᱠᱷᱟ ᱞᱮᱠᱟᱛᱮ, ᱠᱷᱚᱡᱽ ᱨᱮᱱᱟᱜ ᱱᱤᱭᱤᱚᱢ ᱨᱮᱱᱟᱜ ᱵᱦᱮᱜᱮᱫᱟᱱᱟᱝ ᱥᱟᱹᱜᱟᱹᱭ ᱞᱟᱛᱟᱨ ᱨᱮ ᱮᱢ ᱮᱱᱟ:
ᱡᱟᱦᱟᱸᱨᱮQ_x ᱫᱚ ᱛᱤᱱᱟᱹᱜ ᱥᱟᱢᱟᱱ ᱠᱷᱚᱡᱚᱜ ᱠᱟᱱᱟ x, P_x ᱫᱚ ᱥᱟᱢᱟᱱ ᱨᱮᱱᱟᱜ ᱫᱟᱢ, f ᱫᱚ ᱠᱷᱚᱡᱽ ᱠᱟᱹᱢᱤᱭᱟᱹ,  ᱫᱚ P_xᱡᱚᱥᱛᱮ ᱠᱷᱚᱡᱽ ᱠᱟᱹᱢᱢᱤᱭᱟᱹ ᱨᱮᱱᱟᱜ ᱟᱛᱨᱟ ᱥᱮᱛᱮᱫ ᱠᱟᱱᱟᱭ ᱟᱨ \mathbf Y ᱫᱚ ᱥᱟᱱᱟᱢᱟᱜ ᱡᱟᱦᱟᱸ ᱴᱷᱟᱹᱣᱠᱟᱹ ᱜᱮᱭᱟ ᱾
ᱪᱮᱛᱟᱱ ᱨᱮᱱᱟᱜ ᱥᱚᱢᱟᱱᱮᱫ ᱨᱮ ᱡᱚᱠᱷᱚᱱ x-ᱰᱟᱝ ᱨᱮ ᱥᱟᱢᱟᱱ ᱛᱤᱱᱟᱹᱜ ᱠᱷᱚᱡᱚᱜ ᱠᱟᱱᱟ(Q_x) ᱟᱨ y-ᱰᱟᱝ ᱨᱮ ᱫᱟᱢ (P_x) ᱪᱤᱱᱷᱟᱜ-ᱟ ᱚᱱᱟ ᱢᱤᱫ ᱠᱷᱚᱡᱽ ᱠᱚᱨᱵ ᱮ ᱵᱮᱱᱟᱣ-ᱟ, ᱡᱟᱦᱟᱸ ᱫᱚ ᱠᱷᱚᱡᱽ ᱨᱮᱱᱟᱜ ᱛᱟᱹᱞᱠᱟᱹ ᱠᱚ ᱢᱮᱛᱟᱜ ᱠᱟᱱᱟ ᱾ ᱱᱚᱣᱟ ᱠᱷᱚᱡᱽ ᱠᱚᱨᱵ ᱡᱟᱦᱟᱸ ᱞᱮᱠᱟ ᱪᱮᱛᱟᱱ ᱥᱮᱫ ᱠᱷᱚᱱ ᱞᱟᱛᱟᱨ ᱥᱮᱫ ᱫᱟᱨᱥᱟᱬ ᱜᱮ ᱟᱬᱜᱚ ᱦᱮᱡ ᱟᱠᱟᱱᱟ ᱚᱱᱟ ᱫᱚ ᱥᱟᱢᱟᱱ ᱨᱮᱱᱟᱜ ᱫᱟᱢ ᱟᱨ ᱠᱷᱚᱡᱽ ᱛᱟᱞᱟᱨᱮᱱᱟᱜ ᱵᱷᱮᱜᱮᱫᱟᱱ ᱥᱟᱹᱜᱟᱹᱭ ᱮ ᱥᱚᱫᱚᱨ ᱮᱫ-ᱟ ᱾ ᱚᱱᱟ ᱠᱷᱟᱹᱛᱤᱨ ᱞᱟᱛᱟᱨ ᱥᱮᱫ ᱫᱟᱨᱥᱟᱬ ᱟᱬᱜᱚᱱ ᱠᱟᱱ ᱠᱚᱨ ᱫᱚ ᱠᱷᱚᱡᱽ ᱨᱮᱱᱟᱜ ᱱᱤᱭᱚᱢ ᱮ ᱥᱚᱫᱚᱨ ᱮᱫᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱟᱹᱣᱰᱤ ᱥᱟᱬᱮᱥ
ᱜᱚᱣᱨᱚᱵᱽ ᱜᱚᱜᱚᱭ
ᱜᱚᱣᱨᱚᱵᱽ ᱜᱚᱜᱚᱭ (Gaurav Gogoi) (ᱡᱟᱱᱟᱢ ᱔ ᱥᱮᱯᱴᱮᱢᱵᱚᱨ ᱑᱙᱘᱒) ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱱᱤᱛᱤᱠ ᱟᱨ ᱱᱤᱛ ᱨᱮᱱ ᱞᱚᱠᱥᱚᱵᱷᱟ ᱨᱮᱱ ᱨᱟᱹᱥᱤᱭᱟᱹ ᱠᱟᱱᱟᱭ। ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱨᱮᱥ ᱫᱚᱞ ᱨᱮᱱ ᱠᱟᱹᱢᱤᱭᱟᱹ ᱟᱨ ᱞᱚᱠᱥᱚᱵᱷᱟ ᱟᱥᱟᱢ ᱨᱮᱭᱟᱜ ᱠᱚᱞᱤᱭᱟᱵᱚᱨ ᱞᱚᱠᱥᱚᱵᱷᱟ ᱥᱚᱢᱚᱥᱴᱤ ᱠᱷᱚᱱᱮ ᱡᱤᱛᱠᱟᱹᱨ ᱟᱠᱟᱱᱟ | ᱩᱱᱤ ᱫᱚ ᱟᱥᱟᱢ ᱨᱮᱱ ᱢᱟᱨᱮ ᱥᱤᱨᱟᱹᱢᱚᱱᱛᱨᱤ ᱛᱚᱨᱩᱱ ᱜᱚᱜᱚᱭ ᱨᱮᱱ ᱦᱚᱯᱚᱱ ᱠᱟᱱᱟᱭ |
ᱟᱭᱟᱜ ᱡᱤᱭᱚᱱ
ᱜᱚᱣᱨᱚᱵᱽ ᱜᱚᱜᱚᱭᱟᱜ ᱡᱟᱱᱟᱢ ᱫᱚ ᱑᱙᱘᱒ ᱥᱟᱞ ᱨᱮᱭᱟᱜ ᱔ ᱥᱮᱯᱴᱮᱢᱵᱚᱨ ᱦᱤᱞᱟᱹᱜ ᱫᱤᱞᱞᱤ ᱨᱮ | ᱟᱡ ᱵᱟᱵᱟ ᱛᱚᱨᱩᱱ ᱜᱚᱜᱚᱭ ᱫᱚ ᱒᱐᱐᱑ ᱠᱷᱚᱱ ᱒᱐᱑᱖ ᱦᱟᱹᱵᱤᱡ ᱟᱥᱟᱢ ᱨᱮᱱ ᱥᱤᱨᱟᱹᱢᱚᱱᱛᱨᱤ ᱞᱮᱠᱟᱛᱮᱭ ᱛᱟᱦᱮᱸ ᱠᱟᱱᱟ | ᱫᱤᱞᱞᱤ ᱨᱮ ᱢᱮᱱᱟᱜ ᱥᱮᱱᱴ ᱠᱳᱞᱳᱢᱵᱟᱥ ᱵᱤᱨᱫᱟᱹᱜᱟᱲ ᱠᱷᱚᱱ ᱟᱭᱟᱜ ᱯᱟᱲᱦᱟᱣ ᱡᱤᱭᱚᱱ ᱫᱚ ᱮᱦᱚᱵ ᱞᱮᱱ ᱛᱟᱭᱟ ᱟᱨ ᱤᱱᱫᱨᱚᱯᱨᱚᱥᱛᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱵᱤ ᱴᱮᱠ ᱰᱤᱜᱨᱤ ᱦᱟᱢᱮᱴ ᱞᱮᱫᱟᱭ | ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱟᱢᱮᱨᱤᱠᱟ ᱡᱩᱠᱛᱚᱨᱟᱥᱴᱨᱚ ᱨᱮ ᱢᱮᱱᱟᱜ ᱱᱤᱣᱭᱚᱨᱠ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱯᱟᱵᱞᱤᱠ ᱮᱰᱢᱤᱱᱤᱥᱴᱨᱮᱥᱚᱱ ᱵᱤᱥᱚᱭᱮ ᱯᱟᱲᱦᱟᱣ ᱞᱮᱱᱟ |
ᱨᱟᱡᱽᱟᱹᱨᱤ ᱡᱤᱭᱚᱱ
ᱜᱚᱣᱨᱚᱵᱽ ᱜᱚᱜᱚᱭ ᱫᱚ ᱒᱐᱑᱔ ᱥᱟᱞ ᱨᱮ ᱟᱥᱟᱢ ᱨᱮᱭᱟᱜ ᱠᱚᱞᱤᱭᱟᱵᱚᱨ ᱞᱚᱠᱥᱚᱵᱷᱟ ᱥᱚᱢᱚᱥᱴᱤ ᱠᱷᱚᱱ ᱯᱟᱹᱦᱤᱞ ᱫᱷᱟᱣ ᱡᱤᱛᱠᱟᱹᱨ ᱠᱟᱛᱮ ᱥᱟᱝᱥᱚᱫᱮ ᱦᱩᱭ ᱞᱮᱱᱟ |
ᱥᱤᱢᱨᱤᱭᱟᱹ ᱵᱚᱱᱚᱛ
ᱥᱤᱢᱨᱤᱭᱟᱹ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱪᱟᱛᱨᱟ ᱦᱚᱱᱚᱛ ᱨᱮᱱᱟᱜ ᱥᱤᱢᱨᱤᱭᱟᱹ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱥᱤᱢᱨᱤᱭᱟᱹ 24.0619°N, 84.936°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱕᱓᱗ ᱢᱤᱴᱚᱨ (᱑,᱗᱖᱒ ᱯᱷᱤᱴ) ᱢᱮᱱᱟᱜᱼᱟ ᱾
ᱥᱤᱢᱨᱤᱭᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱪᱟᱛᱨᱟ ᱟᱨ ᱯᱚᱛᱷᱚᱞᱜᱚᱰᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮᱱᱟᱜ ᱠᱟᱴᱠᱚᱢᱫᱟᱜ ᱟᱨ ᱵᱟᱲᱠᱟᱜᱟᱶ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮᱱᱟᱜ ᱠᱮᱨᱮᱰᱟᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱴᱚᱸᱰᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱞᱟᱛᱮᱦᱟᱨ ᱦᱚᱱᱚᱛ ᱨᱮᱱᱟᱜ ᱵᱟᱨᱤᱭᱟᱛᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱞᱟᱣᱟᱞᱚᱝ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱥᱤᱢᱨᱤᱭᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱕᱑᱒.᱔᱘ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱥᱤᱢᱨᱤᱭᱟᱹ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱥᱤᱢᱨᱤᱭᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱥᱤᱢᱨᱤᱭᱟᱹ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱤᱢᱨᱤᱭᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱐᱗,᱘᱗᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱕᱔,᱘᱕᱕ (᱕᱑%) ᱠᱚᱲᱟ ᱟᱨ ᱕᱓,᱐᱑᱖ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱮᱨ ᱠᱚᱫᱚ ᱑᱙,᱑᱒᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱘,᱗᱖᱑ (᱘.᱑᱒%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱘,᱗᱖᱑ (᱘.᱑᱒%) ᱦᱚᱲ ᱢᱮᱱᱟᱜ ᱠᱚᱣᱟ ᱾
᱒᱐᱑᱑ ᱥᱟᱞ ᱨᱮ ᱥᱤᱢᱨᱤᱭᱟᱹ ᱠᱷᱩᱨᱫᱽ ᱨᱤᱱ ᱦᱚᱲ ᱮᱞ ᱫᱚ ᱑,᱐᱕᱕ ᱦᱚᱲ ᱠᱚ ᱛᱟᱦᱮᱸ ᱟᱨ ᱥᱤᱢᱨᱤᱭᱟᱹ ᱠᱚᱞᱟᱝ ᱨᱤᱱ ᱦᱚᱲ ᱮᱞ ᱫᱚ ᱒,᱔᱑᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱤᱢᱨᱤᱭᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱕᱖,᱒᱖᱒ ᱜᱚᱴᱟᱝ (᱖᱓.᱔᱐%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱓᱒,᱘᱔᱖ (᱗᱒.᱖᱓%) ᱠᱚᱲᱟ ᱟᱨ ᱒᱓,᱔᱑᱖ (᱔᱔.᱑᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱒᱘.᱔᱕% ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱟᱛᱨᱟ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱖᱐.᱑᱘% ᱛᱟᱦᱮᱸ ᱠᱟᱱᱟ ᱾ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱒᱐᱑᱑ ᱥᱟᱞ ᱨᱮ ᱖᱖.᱔᱑% ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮ ᱒᱐᱑᱑ ᱥᱟᱞ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱦᱮᱡ ᱥᱮᱱ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱒ ᱥᱚᱱᱵᱚᱨᱥᱟ (ᱥᱤᱧᱚᱛ-ᱱᱮᱯᱟᱞ ᱥᱤᱢᱟᱹ) ᱫᱚ ᱢᱩᱡᱚᱯᱷᱯᱷᱚᱨᱯᱩᱨ, ᱯᱟᱴᱱᱟ, ᱜᱟᱭᱟ, ᱰᱚᱵᱷᱤ, ᱦᱚᱱᱴᱚᱨᱜᱚᱸᱡᱽ ᱟᱨ ᱪᱟᱛᱨᱟ ᱠᱷᱚᱱ ᱡᱚᱲᱟᱣᱜᱼᱟ ᱟᱨ ᱞᱟᱛᱮᱦᱟᱨ ᱦᱚᱱᱚᱛ ᱨᱮᱱᱟᱜ ᱪᱟᱸᱫᱽᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱓᱙ ᱥᱟᱞᱟᱜ ᱟᱡᱟᱜ ᱡᱚᱸᱠᱥᱚᱱ ᱨᱮ ᱪᱟᱵᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱒ ᱫᱚ ᱵᱤᱦᱟᱨ ᱨᱮᱱᱟᱜ ᱜᱟᱭᱟ ᱦᱚᱱᱚᱛ ᱨᱮᱱᱟᱜ ᱰᱚᱵᱷᱤ ᱨᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱙ ᱮ ᱯᱟᱨᱚᱢᱟ ᱾
ᱥᱮᱪᱮᱫ
ᱦᱚᱱᱚᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱦᱩᱰᱤᱧ ᱯᱚᱛᱚᱵ, ᱪᱟᱛᱨᱟ, ᱒᱐᱑᱑ ᱥᱟᱞ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱤᱢᱨᱤᱭᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱓᱖ ᱜᱚᱴᱟᱝ ᱟᱹᱛᱩ ᱨᱮ ᱯᱨᱤ-ᱯᱨᱟᱭᱢᱟᱨᱤ ᱤᱥᱠᱩᱞ, ᱙᱓ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱤᱥᱠᱩᱞ, ᱗᱑ ᱜᱚᱴᱟᱝ ᱟᱹᱛᱩ ᱨᱮ ᱛᱟᱱᱟᱞᱟ ᱟᱥᱲᱟ, ᱑᱒ ᱜᱚᱴᱟᱝ ᱟᱹᱛᱩ ᱨᱮ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱵᱟᱨᱭᱟ ᱟᱹᱛᱩ ᱨᱮ ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱵᱟᱨᱭᱟ ᱟᱹᱛᱩ ᱨᱮ ᱥᱮᱪᱮᱫ ᱨᱮᱱᱟᱜ ᱥᱩᱵᱤᱫᱷᱟ ᱵᱟᱹᱱᱩᱜᱼᱟ ᱾ *ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱠᱚᱫᱚ ᱡᱷᱟᱨᱠᱷᱚᱸᱰ ᱨᱮ ᱤᱱᱴᱟᱨ ᱠᱚᱞᱮᱡᱽ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾
ᱥᱤᱢᱨᱤᱭᱟᱹ ᱰᱤᱜᱽᱨᱤ ᱢᱚᱦᱟᱵᱤᱫᱽᱭᱟᱞᱚᱭ ᱫᱚ ᱒᱐᱑᱕ ᱥᱟᱞ ᱨᱮ ᱥᱤᱢᱨᱤᱭᱟᱹ ᱨᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱵᱤᱱᱚᱵᱟ ᱵᱷᱟᱵᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱞᱟᱜ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱪᱟᱛᱨᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱦᱟᱨᱢᱤᱛᱟ, ᱯᱮᱴᱮᱨᱵᱟᱲᱮ (ᱡᱷᱟᱨᱠᱷᱚᱸᱰ)
ᱦᱟᱨᱢᱤᱛᱟ (Harmita) ᱫᱚ ᱢᱤᱫ ᱛᱟᱞᱟᱱᱟ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱯᱮᱴᱮᱨᱵᱟᱲᱮ ᱵᱚᱱᱚᱛ (block), ᱵᱚᱠᱟᱨᱚ ᱦᱚᱱᱚᱛ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱑᱖᱖ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱙᱓᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱔᱘᱔ ᱜᱚᱴᱟᱝ ᱠᱚᱲᱟ ᱟᱨ ᱔᱕᱕ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱙᱓᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱑᱕᱓ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱖.᱒᱙ % ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱔᱘᱔ ᱜᱚᱴᱟᱝ ᱠᱚᱲᱟ ᱟᱨ ᱔᱕᱕ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱙᱘᱔, ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱠᱚᱢ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱐᱘᱘, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱘ ᱠᱷᱚᱱ ᱠᱚᱢ ᱜᱮᱭᱟ ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱵᱩᱱᱰᱩ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱯᱮᱴᱮᱨᱵᱟᱲᱮ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱵᱚᱠᱟᱨᱚ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱳᱞᱤᱴᱮᱠᱱᱤᱠ ᱟᱨ ᱛᱤᱨᱞᱟᱹ ᱯᱳᱞᱤᱴᱮᱠᱱᱤᱠ ᱟᱨ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱵᱚᱠᱟᱨᱚ ᱨᱮ ᱜᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱵᱚᱱᱚᱛ ᱨᱮ ᱵᱚᱠᱟᱨᱚ ᱥᱤᱴᱤ ᱠᱚᱞᱮᱡᱽ, ᱥᱟᱨᱫᱟᱨ ᱯᱚᱵᱽᱞᱤᱠ ᱥᱠᱩᱞ, ᱰᱤ ᱮ ᱵᱷᱤ ᱥᱠᱩᱞ ᱟᱨ ᱠᱚᱞᱮᱡᱽ ᱢᱮᱱᱟᱜ-ᱟ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱢᱟᱞᱚᱭ ᱯᱟᱹᱨᱥᱤ
ᱢᱟᱞᱚᱭ ᱯᱟᱹᱨᱥᱤ (ᱢᱟᱞᱚᱭ : bahasa Melayu, بهاس ملايو) ᱫᱚ ᱢᱤᱫ ᱚᱥᱴᱨᱱᱮᱥᱤᱭᱟᱱ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱢᱟᱞᱮᱥᱤᱭᱟ, ᱤᱱᱫᱳᱱᱮᱥᱤᱭᱟ, ᱵᱨᱩᱱᱟᱭ ᱟᱨ ᱥᱤᱝᱜᱟᱯᱩᱨ, ᱚᱱᱟ ᱥᱟᱶ ᱛᱷᱟᱭᱞᱮᱱᱰ ᱨᱮᱱᱟᱜ ᱟᱹᱰᱤᱜᱟᱱ ᱴᱚᱴᱷᱟ ᱠᱚᱨᱮ ᱱᱚᱶᱟ ᱯᱟᱹᱨᱥᱤ ᱠᱚ ᱨᱚᱲᱟ ᱾ ᱢᱟᱞᱞᱟᱠᱠᱟ ᱯᱨᱚᱱᱟᱞᱤ ᱟᱨᱮ ᱢᱟᱞᱚᱭ ᱩᱯᱚᱫᱤᱯ ᱟᱨ ᱥᱩᱢᱟᱛᱨᱟ ᱫᱤᱯ ᱨᱮᱱ ᱒᱙ ᱠᱳᱴᱤ ᱢᱟᱞᱚᱭ ᱦᱚᱲ ᱠᱚᱣᱟᱜ ᱱᱚᱶᱟ ᱯᱟᱹᱨᱥᱤ ᱠᱟᱱᱟ ᱾ ᱢᱟᱞᱞᱟᱠᱠᱟ ᱯᱨᱚᱱᱟᱞᱤ ᱟᱹᱰᱤ ᱫᱤᱱ ᱠᱷᱚᱱ ᱜᱮ ᱢᱤᱫ ᱤᱱᱯᱳᱨᱴᱮᱱᱴ ᱵᱮᱯᱟᱨᱼᱰᱟᱦᱟᱨ ᱠᱟᱱ ᱛᱮ, ᱵᱮᱯᱟᱨᱤᱭᱟᱹ ᱠᱚ ᱦᱚᱛᱮᱛᱮ ᱱᱚᱶᱟ ᱴᱚᱴᱷᱟ ᱨᱮᱱᱟᱜ ᱯᱟᱹᱨᱥᱤ ᱤᱱᱫᱳᱱᱮᱥᱤᱭᱟᱱ ᱨᱮᱱᱟᱜ ᱮᱴᱟᱜ ᱫᱤᱯ ᱠᱚ ᱨᱮ ᱯᱟᱥᱱᱟᱣ ᱞᱮᱱᱟ ᱾ ᱚᱱᱟ ᱠᱷᱟᱹᱛᱤᱨ ᱜᱮ ᱱᱚᱶᱟ ᱫᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱞᱤᱝᱜᱩᱣᱟ ᱯᱷᱨᱟᱝᱠᱟ ᱟᱨ ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ ᱞᱮᱠᱟᱛᱮ ᱵᱟᱪᱷᱟᱣ ᱦᱩᱭ ᱟᱠᱟᱱᱟ ᱾
ᱥᱟ.ᱠᱷᱭᱟ.ᱛ
ᱛᱷᱚᱠ: ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱯᱩᱱᱮ ᱦᱚᱱᱚᱛ
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱯᱩᱱᱮ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱙,᱔᱒᱙,᱔᱐᱘ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟ.ᱵᱽ ᱛᱮ ᱱᱚᱣᱟ ᱦᱚᱱᱚᱛ ᱫᱚ ᱟᱢᱫᱟᱡᱽ ᱵᱮᱱᱤᱱ ᱫᱤᱥᱚᱢ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜ-ᱟ ᱟᱨ ᱵᱟᱝ ᱱᱚᱨᱛ ᱠᱮᱨᱚᱞᱤᱱᱟ ᱯᱚᱱᱚᱛ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜ-ᱟ᱾ ᱱᱤᱭᱟ. ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱔ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱖᱐᱓ ᱡᱚᱱᱟ ᱦᱚᱲ ᱠᱚ ᱜᱤᱨᱟ.ᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟ.ᱵᱤᱡ ᱯᱩᱱᱮ ᱦᱚᱱᱚᱛ ᱨᱮᱭᱟᱜ ᱵᱟ.ᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱓᱕ᱹ᱓᱔%᱾ ᱯᱩᱱᱮ ᱦᱚᱱᱚᱛ ᱨᱮ ᱢᱤᱫ ᱜᱮ- ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ᱙᱑᱐ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱ ᱗᱘ᱹ᱑᱙᱒%᱾
ᱯᱟᱹᱨᱥᱤ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱯᱩᱱᱮ ᱦᱚᱱᱚᱛ ᱨᱮ ᱗᱘ᱹ᱑᱗% ᱦᱤᱸᱥ ᱦᱚᱲ ᱜᱮ ᱢᱟᱴᱨᱟᱴᱷᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲᱼᱮᱫᱟ, ᱥᱟᱭ ᱠᱟᱲᱟ ᱑᱒ᱹ᱓᱔% ᱦᱤᱸᱥ ᱦᱚᱲ ᱫᱚ ᱦᱚᱱᱫᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲᱼᱮᱫᱟ, ᱥᱟᱭ ᱠᱟᱲᱟ ᱑ᱹ᱘᱙% ᱦᱤᱸᱥ ᱦᱚᱲ ᱫᱚ ᱩᱲᱫᱩ ᱯᱟᱹᱨᱥᱤ ᱠᱚ ᱠᱟᱲᱪᱟᱲᱼᱮᱫᱟ, ᱥᱟᱭ ᱠᱟᱲᱟ ᱑ᱹ᱖᱙% ᱦᱤᱸᱥ ᱦᱚᱲ ᱫᱚ ᱛᱮᱞᱮᱜᱩ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ, ᱥᱟᱭ ᱠᱟᱲᱟ ᱑ᱹ᱔᱐% ᱦᱤᱸᱥ ᱦᱚᱲ ᱫᱚ ᱠᱟᱱᱱᱟᱲᱟ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ,ᱥᱟᱭ ᱠᱟᱲᱟ ᱑ᱹ᱑᱕% ᱦᱤᱸᱥ ᱦᱚᱲ ᱫᱚ ᱜᱩᱡᱨᱟᱛᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ, ᱥᱟᱭ ᱠᱟᱲᱟ ᱐ᱹ᱕᱙% ᱦᱤᱸᱥ ᱦᱚᱲ ᱫᱚ ᱛᱟᱢᱤᱞ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ, ᱥᱟᱭ ᱠᱟᱲᱟ ᱐ᱹ᱕᱓% ᱦᱤᱸᱥ ᱦᱚᱲ ᱫᱚ ᱢᱟᱞᱟᱭᱟᱢ ᱯᱟᱹᱨᱥᱤ ᱠᱚ ᱞᱟᱲᱪᱟᱲᱼᱮᱫ ᱠᱟᱱᱟ,ᱥᱟᱭ ᱠᱟᱲᱟ ᱐ᱹ᱔᱖% ᱦᱤᱸᱥ ᱦᱚᱲ ᱫᱚ ᱥᱤᱱᱫᱷᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ,ᱟᱨ ᱥᱟᱭ ᱠᱟᱲᱟ ᱐ᱹ᱔᱕% ᱦᱤᱸᱥ ᱦᱚᱲ ᱫᱚ ᱵᱮᱝᱜᱚᱞᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ, ᱟᱠᱚᱣᱟᱜ ᱯᱟᱹᱦᱤᱞ ᱜᱚᱜᱚ ᱯᱟᱹᱨᱥᱤ ᱢᱮᱱᱛᱮ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:1818 establishments in India ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱯᱩᱱᱮ ᱠᱷᱚᱸᱰ ᱛᱷᱚᱠ:ᱢᱚᱦᱟᱨᱟᱥᱴᱨᱚ
ᱜᱚᱣᱦᱟᱨ ᱡᱟᱱ
ᱜᱚᱣᱦᱟᱨ ᱡᱟᱱ (᱒᱖ ᱡᱩᱱ ᱑᱘᱗᱓ - ᱑᱗ ᱡᱟᱱᱩᱣᱟᱨᱤ ᱑᱙᱓᱐) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱟᱨ ᱮᱱᱮᱡ ᱨᱩᱥᱤᱠᱟ ᱠᱟᱱᱟᱭ ᱾ ᱩᱱᱤ ᱫᱚ ᱠᱚᱞᱠᱟᱛᱟ ᱨᱤᱱᱤᱡ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱥᱤᱧᱚᱛ ᱨᱤᱱᱤᱡ ᱯᱩᱭᱞᱩ ᱥᱮᱨᱮᱧᱤᱭᱟᱹᱭ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ 78 rpm records ᱨᱮ ᱥᱮᱨᱮᱧ ᱠᱚ ᱨᱮᱠᱚᱰ ᱞᱮᱫ ᱛᱟᱦᱮᱸᱫ ᱟᱨ ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱜᱨᱟᱢᱚᱯᱷᱚᱱ ᱠᱚᱢᱯᱟᱹᱱᱤ ᱫᱟᱨᱟᱭ ᱛᱮ ᱯᱟᱨᱥᱟᱞ ᱞᱮᱱ ᱛᱟᱦᱮᱸᱫ ᱾ ᱱᱚᱸᱰᱮ ᱑᱙᱐᱒ ᱠᱷᱚᱱ ᱑᱙᱒᱐ ᱵᱷᱤᱛᱨᱤ ᱨᱮ ᱖᱐᱐ ᱠᱷᱚᱱ ᱵᱟᱹᱲᱛᱤ ᱥᱮᱨᱮᱧ ᱨᱮᱠᱚᱰ ᱞᱮᱱᱟ ᱜᱮᱞ ᱠᱷᱚᱱ ᱵᱟᱹᱲᱛᱤ ᱯᱟᱹᱨᱥᱤ ᱛᱮ ᱾ ᱜᱚᱣᱦᱟᱨ ᱡᱟᱱ ᱫᱚ ᱦᱤᱸᱫᱩᱥᱛᱟᱱᱤ ᱠᱞᱟᱥᱤᱠᱟᱞ ᱥᱮᱨᱮᱧ ᱴᱷᱩᱢᱨᱤ, ᱫᱟᱫᱽᱨᱟ, ᱠᱟᱡᱽᱨᱤ, ᱛᱟᱨᱟᱱᱟ ᱮᱢᱟᱱ ᱞᱮᱠᱟᱱ ᱥᱮᱨᱮᱧ ᱠᱚ ᱞᱟᱹᱜᱤᱫ ᱟᱹᱰᱤ ᱜᱟᱱ ᱢᱟᱹᱱ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾
ᱮᱛᱚᱦᱚᱵ ᱡᱤᱭᱚᱱ
ᱜᱚᱣᱦᱟᱨ ᱡᱟᱱ ᱫᱚ ᱟᱧᱡᱮᱞᱤᱱᱟ ᱭᱮᱣᱟᱨᱰ ᱨᱮ ᱡᱟᱱᱟᱢ ᱞᱮᱱ ᱞᱮᱠᱟᱛᱮ ᱒᱖ ᱡᱩᱱ ᱑᱘᱗᱓ ᱥᱟᱞᱮᱨᱮ ᱡᱟᱱᱟᱢ ᱞᱮᱱᱟᱭ ᱟᱨᱢᱮᱱᱤᱭᱟᱱᱰᱮᱥᱮᱸᱴ ᱨᱮᱱᱟᱜ ᱟᱡᱽᱢᱟᱨᱜᱽ ᱨᱮ ᱾ ᱟᱡᱤᱡ ᱟᱯᱟᱛ ᱣᱤᱞᱤᱭᱟᱢ ᱨᱚᱨᱴ ᱭᱮᱣᱟᱨᱰ ᱫᱚ ᱨᱚᱦᱚᱲ ᱵᱚᱨᱚᱯ ᱯᱷᱮᱠᱴᱨᱤ ᱨᱮ ᱤᱸᱡᱤᱱᱤᱭᱟᱹᱨ ᱞᱮᱠᱟᱛᱮᱭ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱟᱨ ᱟᱡᱤᱡ ᱮᱸᱜᱟᱛ ᱵᱷᱤᱠᱴᱚᱨᱤᱭᱟ ᱦᱮᱢᱤᱝᱥ ᱥᱟᱶ ᱑᱘᱗᱒ ᱥᱟᱞᱮ ᱨᱮᱭ ᱵᱟᱯᱞᱟ ᱞᱮᱱ ᱛᱟᱦᱮᱸᱫ ᱾ᱵᱷᱤᱠᱴᱚᱨᱤᱭᱟ ᱫᱚ ᱡᱟᱱᱟᱢ ᱨᱮ ᱥᱤᱧᱚᱛᱤᱭᱟᱹ ᱛᱟᱦᱮᱸᱠᱟᱱᱟ ᱟᱨ ᱥᱮᱨᱮᱧ ᱟᱨ ᱮᱱᱮᱡ ᱨᱮ ᱥᱮᱪᱮᱫ ᱞᱮᱱ ᱛᱟᱦᱮᱸᱫ ᱾
᱑᱘᱗᱙ ᱥᱟᱞᱮ ᱨᱮ ᱵᱟᱯᱞᱟ ᱛᱚᱯᱟᱜ ᱮᱱᱟ ᱡᱟᱦᱟᱸ ᱫᱤ ᱛᱮ ᱮᱸᱜᱟᱛ ᱟᱨ ᱦᱚᱯᱚᱱᱮᱨᱟ ᱵᱟᱱᱟᱦᱚᱲ ᱟᱹᱰᱤ ᱟᱱᱟᱴ ᱨᱮ ᱠᱤᱱ ᱧᱩᱨᱮᱱᱟ ᱾ ᱚᱱᱟ ᱛᱟᱭᱚᱢ ᱢᱤᱫ ᱢᱩᱥᱞᱤᱢ ᱨᱟᱡᱽᱯᱩᱛ ᱠᱚᱲᱟ 'ᱠᱷᱩᱨᱥᱤᱫᱽ' ᱥᱟᱶ ᱑᱘᱘᱑ ᱥᱟᱞᱮ ᱨᱮ ᱠᱚ ᱩᱪᱟᱹᱲ ᱞᱮᱱ ᱛᱟᱦᱮᱸᱫ ᱾ ᱡᱟᱦᱟᱸᱭ ᱫᱚ ᱵᱷᱤᱠᱴᱚᱨᱤᱭᱟ ᱭᱤᱡ ᱡᱟᱶᱟᱭ ᱠᱷᱚᱱ ᱥᱮᱨᱮᱧ ᱵᱟᱹᱲᱛᱤᱭ ᱥᱟᱨᱦᱟᱣᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱵᱷᱤᱠᱴᱚᱨᱤᱭᱟ ᱫᱚ ᱤᱥᱞᱟᱢ ᱫᱷᱚᱨᱚᱢ ᱛᱮᱭ ᱵᱚᱫᱚᱞ ᱞᱨᱱ ᱛᱟᱦᱮᱸᱫ ᱟᱨ ᱟᱧᱡᱮᱞᱤᱱᱟ ᱦᱟᱜ ᱧᱩᱛᱩᱢ ᱫᱚ ᱵᱚᱫᱚᱞ ᱠᱟᱛᱮᱶ 'ᱜᱚᱣᱦᱟᱨ ᱡᱟᱱ' ᱛᱮᱭ ᱟᱹᱨᱩ ᱯᱷᱮᱨᱟᱣ ᱞᱮᱫ ᱛᱟᱦᱮᱸᱫ ᱟᱨ ᱟᱡᱟᱜ ᱧᱩᱛᱩᱢ ᱫᱚ 'ᱢᱚᱞᱠᱟ ᱡᱟᱱ' ᱾
ᱡᱤᱭᱚᱱ ᱰᱟᱦᱟᱨ
ᱜᱚᱣᱫᱷᱟᱨ ᱡᱟᱱ ᱯᱩᱭᱞᱩ ᱫᱷᱟᱣ ᱑᱙᱑᱐ ᱥᱟᱞᱮ ᱨᱮ ᱢᱟᱰᱨᱟᱥᱮ ᱪᱟᱞᱟᱣᱮᱱᱟ, ᱵᱷᱤᱠᱴᱚᱨᱤᱭᱟ ᱫᱤᱥᱣᱟᱹ ᱟᱠᱷᱲᱟ ᱨᱮ ᱥᱮᱱᱮᱨᱮᱧ ᱠᱟᱹᱢᱤ ᱦᱚᱨ ᱞᱟᱹᱜᱤᱫ ᱟᱨ ᱟᱹᱰᱤ ᱞᱟᱜᱮ ᱜᱮ ᱟᱡᱟᱜ ᱦᱤᱸᱫᱩᱥᱛᱟᱱᱤ ᱥᱮᱨᱮᱧ ᱟᱨ ᱩᱨᱫᱩ ᱥᱮᱨᱮᱧ ᱛᱟᱢᱤᱞ ᱥᱮᱨᱮᱧ ᱯᱚᱛᱚᱵ ᱨᱮ ᱯᱟᱨᱥᱟᱞᱮᱱᱟ ᱾ ᱰᱤᱥᱮᱢᱵᱚᱨ ᱑᱙᱑᱑ ᱨᱮ ᱟᱹᱰᱤ ᱢᱟᱹᱱ ᱛᱮ ᱠᱤᱝ ᱡᱚᱨᱡᱽ ᱕ ᱱᱮᱶᱛᱟ ᱞᱮᱫᱮᱭᱟᱭ ᱥᱮᱨᱮᱧ ᱞᱟᱹᱜᱤᱫ ᱫᱤᱞᱞᱤ ᱫᱚᱨᱵᱟᱨ ᱛᱮ ᱾ ᱱᱚᱸᱰᱮ ᱟᱞᱞᱟᱦᱟᱵᱟᱫᱽ ᱨᱤᱱᱤᱡ ᱡᱟᱱᱠᱤᱵᱟᱭᱤ ᱥᱟᱶ ᱢᱮᱥᱟ ᱠᱟᱛᱮ ᱠᱤᱱ ᱥᱮᱨᱮᱧ ᱺᱮᱫᱼᱟ ' ᱭᱮ ᱦᱮ ᱛᱟᱡᱽᱯᱚᱥᱤ ᱠᱟ ᱡᱟᱞᱥᱟ' ᱥᱮᱨᱮᱧ  ᱾
ᱠᱟᱞᱱᱟ ᱒ ᱵᱚᱱᱚᱛ
ᱠᱟᱞᱱᱟ ᱒ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱠᱟᱞᱱᱟ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱴᱷᱟᱶ
ᱥᱤᱝᱜᱟᱨᱠᱳᱬ 23.16042°N, 88.26667°W ᱨᱮ ᱢᱮᱱᱟᱜᱼᱟ ᱾
ᱠᱟᱞᱱᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱠᱟᱞᱱᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱦᱩᱜᱽᱞᱤ ᱦᱚᱱᱚᱛ ᱨᱮ ᱵᱟᱞᱟᱜᱚᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱦᱩᱜᱽᱞᱤ ᱦᱚᱱᱚᱛ ᱨᱮ ᱯᱟᱱᱰᱩᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱢᱮᱢᱟᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱠᱟᱞᱱᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱗᱒.᱑᱗ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱘ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱒᱔ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱑᱓ ᱜᱚᱴᱟᱝ ᱢᱚᱣᱡᱟ ᱟᱨ ᱑᱑᱒ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱠᱟᱞᱱᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱥᱤᱝᱜᱟᱨᱠᱳᱬ ᱨᱮ ᱢᱮᱱᱟᱜᱼᱟ ᱾
ᱠᱟᱞᱱᱟ ᱒ ᱵᱚᱱᱚᱛ/ᱯᱟᱸᱪᱟᱭᱟᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱟᱸᱪᱟᱭᱟᱛ ᱠᱚ ᱢᱮᱱᱟᱜᱼᱟ: ᱚᱠᱟᱞᱯᱳᱥ, ᱚᱱᱩᱠᱷᱟᱞ, ᱵᱚᱫᱽᱞᱟ, ᱵᱮᱫᱽᱭᱟᱯᱩᱨ, ᱵᱟᱲᱟᱫᱷᱢᱚᱥ, ᱠᱚᱞᱭᱟᱬᱯᱩᱨ, ᱯᱤᱸᱰᱤᱨᱟ ᱟᱨ ᱥᱟᱛᱜᱟᱪᱷᱤ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱞᱱᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱖᱗,᱓᱓᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱕᱗,᱒᱓᱕ ᱦᱚᱲ ᱫᱚ ᱟᱹᱛᱩ ᱨᱮ ᱟᱨ ᱑᱐,᱑᱐᱐ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱘᱔,᱖᱘᱐ (᱕᱑%) ᱠᱚᱲᱟ ᱟᱨ ᱘᱒,᱖᱕᱕ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱑᱖,᱕᱖᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱖᱑,᱒᱕᱕ (᱓᱖.᱖᱑%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱒᱘,᱙᱓᱐ (᱑᱗.᱒᱙%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱠᱟᱞᱱᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱥᱚᱥᱯᱩᱨ (᱑᱐,᱑᱐᱐) ᱾
ᱠᱟᱞᱱᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱵᱮᱫᱽᱭᱟᱯᱩᱨ (᱔,᱐᱖᱕), ᱡᱤᱣᱫᱷᱚᱨᱟ (ᱯᱤ) (᱕,᱑᱖᱗) ᱟᱨ ᱥᱚᱛᱯᱚᱛᱤ (᱕,᱐᱙᱓) ᱾
ᱠᱟᱞᱱᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱯᱤᱸᱰᱤᱨᱟ (᱑,᱒᱑᱓), ᱥᱟᱛᱜᱟᱪᱷᱤ (᱑,᱐᱘᱘), ᱚᱠᱟᱞᱯᱳᱥ (᱒,᱓᱙᱔), ᱵᱚᱫᱽᱞᱟ (᱑,᱙᱓᱕), ᱠᱚᱞᱭᱟᱬᱯᱩᱨ (᱑,᱘᱘᱗), ᱵᱟᱲᱟᱫᱷᱟᱢᱚᱥ (᱒,᱒᱒᱘), ᱦᱚᱥᱚᱱᱦᱟᱴᱤ (᱑,᱔᱗᱕) ᱟᱨ ᱩᱫᱚᱭᱯᱩᱨ (᱘᱑᱑) ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱑᱓᱔,᱔᱐᱖ ᱜᱚᱴᱟᱝ ᱦᱤᱱᱫᱩ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱠᱟᱞᱱᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱩᱱᱠᱩᱣᱟᱜ ᱦᱚᱲ ᱮᱞ ᱫᱚ ᱘᱐.᱓᱒% ᱛᱟᱦᱮᱸ ᱠᱟᱱᱟ ᱾ ᱢᱩᱥᱞᱤᱢ ᱫᱚ ᱒᱕,᱖᱖᱗ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱑᱕.᱓᱔% ᱛᱟᱦᱮᱸ ᱠᱟᱱᱟ ᱾ ᱤᱥᱟᱹᱭ ᱫᱚ ᱓᱕᱐ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱐.᱒᱑% ᱛᱟᱦᱮᱸ ᱠᱟᱱᱟ ᱾ ᱮᱴᱟᱜ ᱠᱚᱫᱚ ᱖,᱙᱑᱒ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱫᱚ ᱔.᱑᱓% ᱛᱟᱦᱮᱸ ᱠᱟᱱᱟ ᱾
ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ ᱦᱤᱱᱫᱩ ᱦᱚᱲ ᱮᱞ ᱟᱜ ᱥᱟᱭᱠᱚᱲᱟ ᱫᱚ ᱑᱙᱖᱑ ᱥᱟᱞ ᱨᱮ ᱘᱔.᱓% ᱠᱷᱚᱱ ᱜᱷᱟᱴᱟᱣ ᱠᱟᱛᱮ ᱒᱐᱑᱑ ᱥᱟᱞ ᱨᱮ ᱗᱗.᱙% ᱦᱩᱭ ᱮᱱᱟ ᱟᱨ ᱢᱩᱥᱞᱤᱢ ᱦᱚᱲ ᱮᱞ ᱟᱜ ᱥᱟᱭᱠᱚᱲᱟ ᱫᱚ ᱑᱙᱖᱑ ᱥᱟᱞ ᱨᱮ ᱑᱕.᱒% ᱠᱷᱚᱱ ᱵᱟᱲᱦᱟᱣ ᱠᱟᱛᱮ ᱒᱐᱑᱑ ᱥᱟᱞ ᱨᱮ ᱒᱐.᱗% ᱦᱩᱭ ᱮᱱᱟ ᱾
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱘᱔.᱐᱖% ᱫᱚ ᱵᱟᱝᱞᱟ, ᱑᱔.᱐᱕% ᱫᱚ ᱥᱟᱱᱛᱟᱲᱤ ᱟᱨ ᱐.᱙᱘% ᱫᱚ ᱦᱤᱱᱫᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱵᱮᱸᱠᱤᱝ
᱒᱐᱑᱓-᱑᱔ ᱥᱟᱞ ᱨᱮ, ᱠᱟᱞᱱᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱗ ᱜᱚᱴᱟᱝ ᱵᱮᱯᱟᱨ ᱵᱮᱸᱠ ᱟᱨ ᱢᱤᱫᱴᱟᱹᱝ ᱜᱨᱟᱢᱤᱬ ᱵᱮᱸᱠ ᱨᱮᱱᱟᱜ ᱚᱯᱷᱤᱥ ᱛᱟᱦᱮᱸ ᱠᱟᱱᱟ ᱾
ᱦᱮᱡ ᱥᱮᱱ
ᱵᱚᱸᱫᱮᱞ-ᱠᱟᱴᱣᱟ ᱪᱟᱸᱜᱟ ᱞᱟᱭᱤᱱ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱢᱮᱱᱠᱷᱟᱱ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ (ᱚᱢᱵᱤᱠᱟ ᱠᱟᱞᱱᱟ ᱟᱨ ᱜᱩᱯᱛᱤᱯᱟᱨᱟ ᱛᱟᱞᱟ) ᱨᱮ ᱚᱠᱟ ᱥᱴᱮᱥᱚᱱ ᱦᱚᱸ ᱵᱟᱹᱱᱩᱜᱼᱟ ᱾
ᱨᱟᱡᱽᱱᱚᱜᱚᱨ (ᱵᱤᱨᱵᱷᱩᱢ ᱦᱚᱱᱚᱛ ᱨᱮ) ᱠᱷᱚᱱ ᱟᱞᱚᱢᱯᱩᱨ (ᱦᱟᱵᱽᱲᱟ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱖ (ᱯᱚᱪᱷᱤᱢ ᱵᱟᱝᱞᱟ) ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱠᱟᱞᱱᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱑᱑ ᱜᱚᱴᱟᱝ ᱯᱨᱟᱭᱢᱮᱨᱤ ᱤᱥᱠᱩᱞ ᱨᱮ ᱗,᱔᱐᱓ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱖ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱓᱗᱔ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱒ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱗,᱔᱐᱖ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱘ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱑᱐,᱐᱖᱖ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱴᱚᱴᱷᱟ ᱵᱟᱦᱨᱮ ᱠᱟᱞᱱᱟ (ᱱᱚᱜᱚᱨ ᱯᱟᱞᱤᱠᱟ) ᱨᱮ ᱢᱤᱫᱴᱟᱹᱝ ᱥᱟᱫᱷᱟᱨᱚᱱ ᱠᱚᱞᱮᱡᱽ ᱨᱮ ᱔,᱘᱖᱖ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
ᱠᱟᱞᱱᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱑᱑᱒ ᱜᱚᱴᱟᱝ ᱟᱹᱛᱩ ᱠᱷᱚᱱ ᱘ ᱜᱚᱴᱟᱝ ᱟᱹᱛᱩ ᱨᱮ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱓᱔ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱮᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱒᱔ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱑᱖ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱠᱟᱞᱱᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱵᱚᱱᱚᱛ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱟᱨ ᱯᱩᱱᱭᱟᱹ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱜᱩᱴ ᱔᱐ ᱵᱮᱰ ᱟᱨ ᱗ ᱜᱚᱴᱟᱝ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱖ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱵᱚᱫᱽᱞᱟ ᱵᱚᱱᱚᱛ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ, ᱵᱚᱫᱽᱞᱟ, ᱯᱤ ᱳ ᱪᱚᱜᱨᱟᱢ (᱑᱕ ᱵᱮᱰ ᱟᱜ) ᱫᱚ ᱠᱟᱞᱱᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱚᱠᱟᱞᱯᱳᱥ (᱖ ᱵᱮᱰ ᱟᱜ), ᱚᱸᱜᱟᱨᱥᱚᱱ, ᱯᱤ ᱳ ᱯᱤᱸᱰᱨᱟ (᱒ ᱵᱮᱰ ᱟᱜ), ᱵᱮᱫᱽᱭᱟᱯᱩᱨ (᱑᱕ ᱵᱮᱰ ᱟᱜ) ᱟᱨ ᱛᱮᱦᱚᱴᱴᱟ (᱒ ᱵᱮᱰ ᱟᱜ) ᱨᱮ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱮᱱᱟᱞ ᱯᱷᱤᱥᱚᱨ
ᱢᱤᱫ ᱮᱱᱟᱥ ᱣᱤᱫᱚᱨ ᱮᱱᱟᱥ ᱱᱚᱦᱚᱨ ᱨᱮᱱᱟᱜ ᱦᱟᱨᱛᱟ ᱨᱮ ᱢᱤᱫ ᱵᱤᱨᱟᱢ ᱚᱱᱥᱩ ᱢᱮᱱᱟᱜᱼᱟ ᱾ ᱴᱚᱭᱞᱮᱴ ᱯᱮᱯᱚᱨ ᱟᱨ ᱚᱱᱰᱚᱨᱜᱟᱨᱢᱮᱱᱴᱥ ᱨᱮ, ᱥᱮ ᱚᱠᱟ-ᱚᱠᱟ ᱫᱚ ᱵᱟᱛᱷᱨᱩᱢ ᱨᱮ ᱪᱟᱢᱠᱟᱣ ᱨᱮᱰ ᱮᱱᱟᱥ ᱵᱽᱞᱟᱰ ᱠᱷᱚᱱ ᱮᱱᱟᱥ ᱣᱤᱫᱚᱨ ᱧᱮᱞ ᱫᱟᱲᱮᱭᱟᱜᱼᱟ ᱾ ᱡᱩᱫᱤ ᱛᱤᱵᱽᱨᱚ ᱢᱮᱱᱟᱜᱼᱟ ᱴᱚᱭᱞᱮᱴ ᱛᱟᱭᱚᱢ ᱦᱟᱹᱥᱩ ᱠᱟᱱᱟ, ᱢᱮᱱᱠᱷᱟᱱ ᱢᱟᱨᱮᱭᱟᱜ ᱫᱚᱨᱟᱨ ᱠᱚ ᱥᱟᱶ, ᱦᱟᱹᱥᱩ ᱫᱚ ᱚᱱᱠᱟ ᱠᱚᱢᱚᱜ ᱠᱟᱱᱟ ᱾ ᱮᱱᱟᱞ ᱵᱤᱫᱚᱨ ᱚᱱᱠᱟ ᱨᱮ ᱮᱱᱟᱥ ᱨᱮᱱᱟᱜ ᱩᱫᱽᱫᱷᱚᱴᱚᱱ ᱠᱷᱚᱱ ᱵᱤᱥᱚᱛᱨ ᱛᱟᱦᱮᱱ ᱠᱟᱱᱟ ᱟᱨ ᱚᱱᱠᱟ ᱛᱟᱞᱟ ᱥᱤᱢᱟ ᱨᱮ ᱛᱟᱭᱚᱢ ᱥᱮᱫ ᱠᱷᱚᱱ ᱢᱮᱱᱟᱜᱼᱟ, ᱵᱤᱫᱚᱨ ᱨᱮᱱᱟᱜ ᱜᱚᱦᱤᱨ ᱥᱚᱛᱚᱦ ᱦᱩᱭ ᱫᱟᱲᱮᱭᱟᱜᱼᱟ ᱥᱮ ᱚᱠᱟᱼᱚᱠᱟ ᱫᱚ ᱵᱷᱤᱛᱨᱤ ᱥᱮᱫ ᱠᱷᱚᱱ ᱫᱟᱵᱟᱣ ᱡᱚᱱᱛᱨᱚ ᱨᱮᱱᱟᱜ ᱡᱤᱞ ᱯᱮᱥᱤ ᱦᱟᱹᱵᱤᱡ ᱞᱟᱛᱟᱨ ᱦᱩᱭ ᱫᱟᱲᱮᱭᱟᱜᱼᱟ ᱾
ᱠᱟᱨᱚᱱ
ᱵᱟᱹᱲᱛᱤ ᱫᱚ ᱮᱱᱟᱥ ᱣᱤᱫᱚᱨ ᱟᱡᱟᱜ ᱫᱟᱲᱮ ᱠᱷᱚᱱ ᱯᱟᱨᱚᱢ ᱮᱱᱟᱥ ᱥᱞᱮᱥᱢᱟ ᱡᱷᱤᱞᱞᱤ ᱨᱮᱱᱟᱜ ᱚᱨ ᱠᱚᱨᱚᱱ ᱛᱮ ᱦᱩᱭᱩᱜ ᱠᱟᱱᱟ ᱾
ᱥᱚᱛᱚᱦᱤ ᱥᱮ ᱪᱷᱤᱪᱷᱞᱮ ᱮᱱᱟᱥ ᱯᱮᱯᱚᱨ ᱜᱮᱫ ᱞᱮᱠᱟ ᱧᱮᱞᱚᱜ ᱠᱟᱱᱟ, ᱟᱨ ᱫᱽᱨᱤᱥᱭᱚ ᱧᱮᱞ ᱵᱟᱲᱟ ᱠᱟᱛᱮ ᱛᱚᱞᱟᱥ ᱧᱟᱢ ᱟᱸᱴ‌ ᱦᱩᱭ ᱫᱟᱲᱮᱭᱟᱜᱼᱟ; ᱚᱱᱠᱟ ᱨᱮ ᱠᱤᱪᱷᱩ ᱦᱟᱯᱛᱟ ᱵᱷᱤᱛᱨᱤ ᱛᱮ ᱟᱡ ᱛᱮᱜᱮ ᱴᱷᱤᱠᱚᱜᱼᱟ ᱾ ᱦᱩᱭ ᱫᱟᱲᱮᱭᱟᱜᱼᱟ, ᱟᱫᱷᱟᱱ ᱮᱱᱟᱥ ᱫᱚ ᱢᱟᱨᱮ ᱟᱨ ᱜᱟᱹᱦᱤᱨ ᱚᱜ ᱠᱟᱱᱟ ᱟᱨ ᱵᱟᱝ ᱴᱷᱤᱠᱚᱜᱼᱟ ᱾ ᱜᱮᱭᱨ-ᱩᱯᱪᱚᱨ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱚᱱᱠᱟᱱ ᱠᱟᱨᱚᱱ ᱵᱷᱤᱛᱨᱤ ᱮᱱᱟᱥ ᱫᱟᱵᱟᱣ ᱡᱚᱱᱛᱨᱚ ᱨᱮᱱᱟᱜ ᱡᱤᱞ ᱯᱮᱥᱤ ᱨᱮᱱᱟᱜ ᱮᱭᱱᱴᱷᱚᱱ ᱠᱟᱱᱟ ᱡᱟᱦᱟᱸ ᱫᱚ ᱱᱚᱶᱟ ᱨᱮᱱᱟᱜ ᱮᱱᱟᱥ ᱥᱞᱮᱥᱢᱟ ᱠᱚ ᱵᱟᱹᱲᱤᱡ ᱢᱟᱭᱟᱢ ᱨᱮᱱᱟᱜ ᱚᱯᱩᱨᱛᱤ ᱮᱫᱟᱭ ᱾
ᱥᱟᱸᱛᱷᱤᱭᱟ ᱩᱯᱚᱡᱮᱞᱟ
ᱣᱤᱠᱤᱯᱤᱰᱤᱭᱟ,ᱞᱟᱲᱟ ᱜᱮᱭᱟᱱ ᱯᱚᱛᱷᱤ ᱠᱷᱚᱱ
ᱥᱟᱛᱷᱤᱭᱟ ᱩᱯᱚᱡᱮᱞᱟ ᱫᱚ ᱵᱟᱝᱞᱟᱫᱮᱥ ᱨᱮᱱᱟᱜ ᱯᱟᱵᱱᱟ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ ᱾ ᱱᱤᱭᱟᱹ ᱫᱚ ᱯᱟᱵᱱᱟ ᱦᱚᱱᱚᱛ ᱨᱮᱱᱟᱜ ᱵᱟᱨ ᱟᱱᱟᱜ ᱢᱤᱫ ᱢᱟᱨᱟᱝ ᱩᱯᱚᱡᱮᱞᱟ ᱠᱟᱱᱟ ᱾ ᱱᱤᱭᱟᱹ ᱩᱯᱚᱡᱮᱞᱟ ᱫᱚ ᱯᱟᱵᱱᱟ ᱦᱚᱱᱚᱛ ᱨᱮᱱᱟᱜ ᱥᱚᱫᱚᱨ ᱠᱷᱚᱱ ᱓᱕ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾
ᱱᱟᱜᱟᱢ
ᱥᱟᱛᱷᱤᱭᱟ ᱩᱯᱚᱡᱮᱞᱟ ᱫᱚ ᱓᱓᱑.᱕᱖ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ ᱥᱩᱢᱩᱝ ᱠᱟᱱᱟ ᱾ ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱯᱷᱚᱨᱤᱫᱽᱯᱩᱨ ᱥᱚᱫᱚᱨ ᱩᱯᱚᱡᱮᱞᱟ ᱟᱨ ᱥᱟᱦᱡᱟᱫᱽᱯᱩᱨ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱥᱩᱡᱟᱱᱱᱚᱜᱚᱨ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱵᱮᱲᱟ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱯᱟᱵᱱᱟ ᱥᱚᱫᱚᱨ ᱩᱯᱚᱡᱮᱞᱟ ᱟᱨ ᱟᱴᱜᱷᱚᱨᱤᱭᱟ ᱩᱯᱚᱡᱮᱞᱟ ᱢᱮᱱᱟᱜᱼᱟ ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱱᱤᱭᱟᱹ ᱫᱚ ᱡᱟᱛᱤᱳ ᱥᱚᱝᱥᱚᱫᱽ ᱖᱘ ᱱᱚᱝ ᱱᱤᱨᱵᱟᱪᱚᱱᱤ ᱮᱞᱟᱠᱟ ᱯᱟᱵᱱᱟ ᱦᱚᱱᱚᱛ ᱢᱤᱫ ᱧᱩᱛᱩᱢ ᱛᱮᱠᱚ ᱪᱤᱱᱦᱟᱹᱭᱟ ᱾
ᱱᱚᱸᱰᱮ ᱫᱚ ᱑᱐ ᱜᱚᱴᱟᱝ ᱤᱭᱩᱱᱤᱭᱚᱱ ᱠᱚ ᱢᱮᱱᱟᱜ-ᱟ᱾ ᱚᱱᱚ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ
ᱦᱚᱲᱠᱚ
ᱱᱤᱭᱟᱸ ᱩᱯᱚᱡᱮᱞᱟ ᱨᱮ ᱓,᱒᱓,᱙᱓᱒ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱟᱨ ᱥᱟᱸᱜᱮ ᱛᱮ ᱙᱘᱖ ᱜᱚᱴᱟᱝ ᱠᱟᱛᱮᱜ ᱯᱚᱨᱛᱤ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ ᱨᱮ ᱾
ᱠᱚᱱᱰᱤᱞᱚᱢᱟ
ᱠᱚᱱᱰᱤᱞᱚᱢᱟ ( ᱥᱟᱸᱜᱮ: "ᱠᱚᱱᱰᱤᱞᱚᱢᱟ", ᱜᱽᱨᱤᱠ ᱠᱷᱚᱱ “kondylōma” "knuckle") ᱵᱟᱨᱭᱟ ᱞᱮᱠᱟᱱ ᱡᱮᱱᱤᱴᱟᱞ ᱨᱮᱱᱟᱜ ᱤᱱᱯᱷᱮᱠᱥᱚᱱ:
ᱨᱟᱢᱜᱚᱲ ᱪᱟᱹᱲᱤ
ᱨᱟᱢᱜᱚᱲ ᱠᱟᱱᱴᱚᱱᱢᱮᱱᱴ ᱫᱚ ᱵᱟᱹᱲᱛᱤ ᱠᱟᱛᱮ ᱨᱟᱢᱜᱚᱲ ᱠᱮᱸᱴ ᱟᱨᱵᱟᱝᱢᱟ ᱨᱟᱢᱜᱚᱲ ᱠᱚ ᱢᱮᱛᱟᱜᱼᱟ, ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱢᱜᱚᱲ ᱦᱚᱱᱚᱛ ᱥᱟᱞᱟᱜ ᱡᱚᱯᱚᱲᱟᱣ ᱟᱠᱟᱱ ᱢᱤᱫ ᱠᱟᱱᱴᱚᱱᱢᱮᱱᱴ ᱥᱚᱦᱚᱨ ᱠᱟᱱᱟ ᱾ ᱱᱟᱜᱟᱢᱤᱭᱟᱹ ᱞᱮᱠᱟᱛᱮ, ᱢᱟᱨᱟᱝ ᱦᱚᱡᱟᱨᱤᱵᱟᱜᱽ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱟᱵᱽᱰᱤᱵᱤᱡᱚᱱ, ᱨᱟᱢᱜᱚᱲ ᱫᱚ ᱥᱟᱥᱚᱱ ᱪᱟᱪᱞᱟᱣ (Administrative) ᱠᱟᱹᱢᱤ ᱞᱟᱹᱜᱤᱫ ᱛᱮ ᱑᱒ ᱥᱮᱯᱴᱮᱢᱵᱚᱨ ᱒᱐᱐᱗ ᱨᱮ ᱢᱤᱫ ᱦᱚᱱᱚᱛ ᱵᱮᱱᱟᱣ ᱮᱱᱟ ᱾ ᱦᱚᱱᱚᱛ ᱨᱮ ᱨᱟᱢᱜᱚᱲ, ᱯᱟᱛᱨᱟᱛᱩ ᱟᱨ ᱫᱩᱞᱢᱤ ᱧᱩᱛᱩᱢ ᱨᱮᱱᱟᱜ ᱢᱚᱬᱮ ᱜᱚᱴᱟᱝ ᱵᱚᱱᱚᱛ ᱥᱮᱞᱮᱫ ᱢᱮᱱᱟᱜᱼᱟ ᱾
ᱢᱤᱫ ᱞᱟᱠᱷ ᱜᱟᱱ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱᱟ ᱥᱚᱦᱚᱨ ᱨᱮ, ᱨᱟᱢᱜᱚᱲ ᱨᱮ ᱥᱤᱧᱚᱛ ᱨᱮᱱᱟᱜ ᱵᱟᱨᱭᱟ ᱟᱹᱰᱤ ᱢᱟᱨᱮ ᱛᱟᱲᱟᱢ ᱛᱮ ᱥᱮᱱᱚᱜᱤᱜ ᱥᱤᱯᱟᱹᱦᱤ ᱨᱮᱡᱤᱢᱮᱸᱴ ᱞᱟᱹᱜᱤᱫ ᱨᱮᱡᱤᱢᱮᱸᱴᱟᱞ ᱛᱟᱞᱢᱟ ᱠᱟᱱᱟ, ᱚᱠᱚᱭᱟᱜ ᱧᱩᱛᱩᱢ ᱯᱚᱧᱡᱟᱵᱽ ᱨᱮᱡᱤᱢᱮᱸᱴ ᱢᱮᱱᱟᱜᱼᱟ ᱾ ᱑᱗᱖᱑ ᱟᱨ ᱥᱤᱠᱷ ᱨᱮᱡᱤᱢᱮᱸᱴ ᱮᱥᱴᱟᱰ ᱾ ᱑᱘᱔᱖ ᱚᱱᱟ ᱛᱟᱭᱚᱢ ᱵᱨᱤᱴᱤᱥ ᱨᱟᱡᱽ ᱟᱜ ᱟᱹᱰᱤ ᱢᱚᱡᱽ ᱨᱮᱡᱤᱢᱮᱸᱴ ᱠᱷᱚᱱ ᱫᱚ, ᱱᱚᱣᱟ ᱵᱟᱨᱭᱟ ᱨᱮᱡᱤᱢᱮᱸᱴ ᱤᱡ ᱡᱟᱣᱟᱱ ᱫᱚ ᱟᱯᱷᱜᱟᱱ ᱞᱟᱹᱲᱦᱟᱹᱭ, ᱴᱚᱯᱷᱨᱮᱠ ᱟᱜ ᱞᱟᱹᱲᱦᱟᱹᱭ, ᱮᱵᱤᱥᱤᱱᱤᱭᱟ ᱟᱜ ᱞᱟᱹᱲᱦᱟᱹᱭ, ᱢᱟᱲᱟᱝ ᱟᱨ ᱫᱚᱥᱟᱨ ᱡᱮᱜᱮᱫ ᱞᱟᱹᱲᱦᱟᱹᱭ ᱟᱨ ᱵᱷᱤᱱᱮ ᱵᱷᱤᱱᱤ ᱮᱢᱟᱱ ᱱᱚᱣᱟ ᱥᱟᱶᱛᱮ ᱟᱹᱰᱤ ᱜᱟᱱ ᱞᱟᱹᱲᱦᱟᱹᱭ ᱨᱮ ᱟᱡᱟᱜ ᱵᱤᱨᱛᱟ ᱫᱮᱠᱷᱟᱣ ᱠᱮᱫᱼᱟ ᱾ ᱯᱷᱩᱨᱜᱟᱹᱞ ᱛᱟᱭᱚᱢ ᱢᱟᱜ ᱞᱟᱹᱲᱦᱟᱹᱭ ᱾
ᱨᱟᱢᱜᱚᱲ ᱠᱟᱱᱴᱚᱱᱢᱮᱱᱴ ᱢᱤᱫ ᱠᱮᱴᱮᱜᱚᱨᱤ-I (᱕᱐,᱐᱐᱐ ᱠᱷᱚᱱ ᱰᱮᱦᱮᱨ ᱦᱚᱲ ᱮᱞ) ᱠᱟᱱᱴᱚᱱᱢᱮᱱᱴ ᱢᱮᱱᱟᱜᱼᱟ ᱾ ᱠᱟᱱᱴᱚᱱᱢᱮᱱᱴ ᱵᱚᱨᱰ ᱢᱤᱫ ᱥᱤᱵᱤᱞ ᱮᱰᱢᱤᱱᱥᱴᱨᱟᱥᱚᱱ ᱵᱚᱰᱤ ᱨᱮᱱᱟᱜ ᱨᱩᱯ ᱨᱮ ᱠᱟᱢᱤ ᱭᱟ ᱟᱨ ᱫᱤᱥᱩᱣᱟᱹ ᱦᱤᱞᱴᱷ, ᱫᱟᱦ ᱥᱟᱯᱞᱟᱭ, ᱯᱷᱩᱨᱪᱟᱹ, ᱯᱨᱟᱭᱢᱮᱨᱤ ᱥᱮᱪᱮᱫ, ᱥᱚᱲᱚᱠ ᱢᱟᱨᱥᱟᱞ ᱮᱢᱟᱱ ᱞᱮᱠᱟᱱᱟᱜ ᱢᱟᱱᱰᱟᱴᱚᱨᱤ (Mandatory) ᱚᱵᱽᱞᱤᱜᱮᱥᱚᱱ (duties) ᱨᱮᱱᱟᱜ ᱫᱷᱤᱭᱟᱱ ᱫᱚᱦᱚ ᱞᱟᱹᱜᱤᱫ ᱥᱤᱢᱟᱹ ᱢᱮᱱᱟᱜᱼᱟ ᱾ ᱱᱚᱣᱟ ᱯᱚᱨᱠᱟᱨ ᱵᱚᱨᱰ ᱯᱟᱱᱠᱥᱚᱱ (function) ᱨᱮᱱᱟᱜ ᱴᱚᱴᱷᱟ ᱱᱟᱜᱟᱨᱯᱟᱞᱤᱠᱟ ᱨᱮᱱᱟᱜ ᱯᱩᱨᱟ ᱥᱟᱨᱜᱟᱢ ᱫᱷᱟᱵᱤᱡ ᱯᱟᱥᱱᱟᱣ ᱟᱠᱟᱱᱟ ᱾ ᱥᱟᱥᱚᱱ ᱢᱮᱱᱮᱡᱢᱮᱱᱴ ᱾
ᱨᱟᱢᱜᱚᱲ ᱨᱮ ᱨᱟᱡᱽᱨᱟᱯᱟᱜ, ᱞᱟᱤᱭᱚ, ᱜᱷᱟᱴᱚ, ᱵᱷᱩᱨᱠᱩᱸᱰᱟ, ᱴᱚᱯᱟ, ᱥᱟᱨᱩᱵᱮᱨᱟ, ᱥᱤᱨᱠᱟᱹ, ᱩᱨᱤᱢᱟᱨᱤ, ᱥᱟᱭᱟᱞ ᱟᱨ ᱜᱤᱫᱤ ᱨᱮ ᱢᱟᱨᱟᱝ ᱱᱟᱯ ᱨᱮ ᱠᱤᱥᱟᱬ ᱢᱟᱭᱱᱤᱡᱽ ᱴᱚᱴᱷᱟ ᱥᱮᱞᱮᱫ ᱟᱠᱟᱱᱟ ᱾ ᱪᱷᱩᱴᱩᱯᱟᱞᱩ ᱨᱮᱱᱟᱜ ᱢᱚᱦᱟᱠ ᱜᱷᱟᱴᱤ ᱥᱚᱦᱚᱨ ᱫᱚ ᱔᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱨᱟᱺᱪᱤ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱫᱟᱢᱚᱫᱚᱨ ᱜᱟᱰᱟ ᱥᱚᱦᱚᱨ ᱠᱷᱚᱱ ᱮᱛᱚᱢ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱢᱜᱚᱲ ᱥᱚᱦᱨᱤ ᱴᱚᱴᱷᱟ ᱨᱮᱱᱟᱜ ᱜᱩᱴ ᱮᱞ ᱑᱓᱒,᱔᱔᱑ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱠᱚᱲᱟ ᱠᱚᱣᱟᱜ ᱮᱞ ᱗᱐,᱘᱗᱑ ᱟᱨ ᱛᱤᱨᱞᱟᱹ ᱠᱚᱣᱟᱜ ᱮᱞ ᱖᱑,᱕᱖᱒ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱨᱟᱢᱜᱚᱲ ᱥᱚᱦᱨᱤ ᱴᱚᱴᱷᱟ ᱨᱟᱢᱜᱚᱲ ᱠᱟᱱᱴᱚᱱᱢᱮᱱᱴ (ᱠᱟᱱᱴᱚᱱᱢᱮᱱᱴ ᱵᱚᱨᱰ), ᱥᱤᱨᱠᱟᱹ (ᱞᱮᱠᱷᱟ ᱡᱚᱠᱷᱟ ᱱᱚᱜᱚᱨ), ᱢᱟᱨᱟᱨ (ᱥᱤᱴᱤ) ᱟᱨ ᱵᱟᱨᱠᱟᱠᱟᱱᱟ (ᱥᱤᱴᱤ) ᱠᱷᱚᱱ ᱵᱮᱱᱟᱣ ᱟᱠᱟᱱᱟ ᱾
᱒᱐᱑᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱨᱟᱢᱜᱚᱲ ᱠᱟᱱᱴᱚᱱᱢᱮᱱᱴ ᱨᱮᱱᱟᱜ ᱜᱩᱴ ᱦᱚᱲ ᱮᱞ ᱘᱘,᱗᱘᱑ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱔᱘,᱑᱑᱐ ᱜᱚᱴᱟᱝ ᱠᱚᱲᱟ ᱟᱨ ᱔᱐,᱖᱗᱑ ᱜᱚᱴᱟᱝ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱟᱱᱩᱥᱩᱪᱤᱛ ᱡᱟᱹᱛᱤ ᱠᱚᱣᱟᱜ ᱮᱞ ᱔,᱓᱘᱒ ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱮᱞ ᱔,᱒᱘᱒ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱤᱧᱚᱛ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱢᱜᱚᱲ ᱠᱟᱱᱴᱚᱱᱢᱮᱱᱴ ᱨᱮᱱᱟᱜ ᱦᱚᱲ ᱮᱞ ᱗᱓,᱔᱕᱕ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱠᱚᱣᱟᱜ ᱦᱚᱲ ᱮᱞ ᱕᱗% ᱟᱨ ᱛᱤᱨᱞᱟᱹ ᱠᱚᱣᱟᱜ ᱔᱓% ᱢᱮᱱᱟᱜᱼᱟ ᱾ ᱨᱟᱢᱜᱚᱲ ᱠᱟᱱᱴᱚᱱᱢᱮᱱᱴ ᱨᱮᱱᱟᱜ ᱥᱮᱪᱮᱫ ᱫᱚᱨ ᱖᱘% ᱢᱮᱱᱟᱜᱼᱟ, ᱟᱫᱚ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ : ᱠᱚᱲᱟ ᱟᱜ ᱥᱮᱪᱮᱫ ᱗᱖% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱕᱙% ᱢᱮᱱᱟᱜᱼᱟ ᱾ ᱨᱟᱢᱜᱚᱲ ᱠᱟᱱᱴᱚᱱᱢᱮᱱᱴ ᱨᱮ, ᱑᱔% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱥᱟᱞ ᱠᱚ ᱢᱮᱱᱟᱜ ᱠᱚᱣᱟ ᱾
ᱥᱮᱪᱮᱫ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱢᱜᱚᱲ ᱠᱟᱱᱴᱮᱱᱢᱮᱱᱴ᱾ᱨᱮ ᱜᱩᱴ ᱥᱟᱶᱦᱮᱫ ᱨᱮᱱᱟᱜ ᱮᱞ ᱒᱗,᱒᱖᱗ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱓᱗,᱕᱗᱘ ᱠᱚᱲᱟ ᱟᱨ ᱒᱗,᱒᱖᱗ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
ᱨᱮᱞ
ᱨᱟᱢᱜᱚᱲ ᱠᱟᱱᱴᱮᱱᱢᱮᱱᱴ ᱨᱮ ᱯᱩᱱᱭᱟ ᱨᱮᱞ ᱥᱴᱮᱥᱚᱱ ᱨᱟᱢᱜᱚᱲ ᱠᱮᱸᱴ ᱨᱮᱞᱣᱮ ᱥᱴᱮᱥᱚᱱ (RMT) SER, ᱨᱟᱺᱪᱤ ᱰᱟᱦᱟᱨ (RRME) ECR, ᱟᱨᱜᱟᱰᱟ (ARGD) ECR ᱟᱨ ᱵᱟᱨᱠᱟᱠᱟᱱᱟ ᱡᱚᱸᱠᱥᱟᱱ (BRKA) ECR ᱢᱮᱱᱟᱜᱼᱟ ᱾
ᱥᱚᱲᱚᱠ ᱰᱟᱦᱟᱨ
ᱨᱟᱢᱜᱚᱲ ᱠᱟᱱᱴᱮᱱᱢᱮᱱᱴ ᱯᱚᱱᱚᱛ ᱨᱟᱡᱽᱜᱟᱲ ᱨᱟᱺᱪᱤ ᱠᱷᱚᱱ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱓᱓ ᱛᱮ ᱡᱚᱲᱟᱣ ᱟᱠᱟᱫᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱰᱮᱨᱟ ᱠᱚ ᱛᱷᱚᱠ:ᱵᱨᱤᱴᱤᱥ ᱥᱤᱧᱚᱛ ᱨᱮᱱᱟᱜ ᱰᱮᱨᱟ ᱠᱚ ᱛᱷᱚᱠ:ᱨᱟᱢᱜᱚᱲ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱠᱟᱨᱤᱭᱟ ᱢᱩᱱᱰᱟ
ᱠᱟᱨᱤᱭᱟ ᱢᱩᱱᱰᱟ (ᱡᱟᱱᱟᱢ ᱒᱐ ᱮᱯᱨᱤᱞ ᱑᱙᱓᱖) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱟᱨ ᱑᱕ ᱟᱱᱟᱜ ᱞᱳᱠᱥᱚᱵᱷᱟ ᱨᱤᱱᱤᱡ ᱢᱟᱨᱮ ᱡᱚᱜᱚ ᱯᱟᱨᱥᱮᱛ ᱠᱟᱱᱟᱭ ᱾ ᱩᱱᱤᱫᱚ ᱥᱤᱧᱚᱛ ᱥᱚᱨᱠᱟᱨ ᱨᱮ ᱑᱙᱗᱗ ᱥᱟᱞ ᱨᱮ ᱡᱟᱱᱛᱟ ᱯᱟᱨᱴᱤ ᱟᱨ ᱑᱙᱙᱙ ᱥᱟᱞ ᱠᱷᱚᱱ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱟᱹᱭᱩᱨᱤᱡ ᱥᱚᱨᱠᱟᱨ ᱨᱮ ᱢᱟᱨᱮ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟᱭ ᱾
ᱯᱩᱭᱞᱩ ᱡᱤᱭᱚᱱ
ᱢᱩᱱᱰᱟ ᱟᱜ ᱡᱟᱱᱟᱢ ᱫᱚ ᱥᱤᱧᱚᱛ ᱨᱮ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱨᱟᱺᱪᱤ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱥᱩᱨ, ᱠᱷᱩᱸᱴᱤ ᱦᱚᱱᱚᱛ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱠᱷᱩᱸᱴᱤ ᱫᱚ ᱥᱤᱧᱚᱛ ᱨᱮᱱᱟᱜ ᱛᱟᱞᱢᱟ-ᱥᱟᱢᱟᱝ ᱥᱮᱦᱮᱫ ᱨᱮ ᱢᱟᱨᱮᱼᱢᱩᱬ ᱟᱹᱫᱤᱵᱟᱹᱥᱤ ᱵᱮᱞᱴ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟᱭ ᱾ ᱥᱚᱸᱭᱚᱜᱽ ᱠᱷᱚᱱ, ᱠᱷᱩᱸᱴᱤ ᱥᱩᱨ 'ᱩᱞᱤᱦᱟᱹᱛᱩ' ᱟᱹᱛᱩ, ᱵᱤᱨᱥᱟ ᱢᱩᱱᱰᱟ ᱧᱩᱛᱩᱢ ᱢᱟᱨᱟᱝ, ᱢᱟᱨᱟᱝ ᱟᱹᱫᱤᱵᱟᱹᱥᱤ ᱟᱹᱭᱩᱨᱤᱭᱟᱹ ᱭᱟᱜ ᱡᱟᱱᱟᱢ ᱛᱷᱟᱱ ᱦᱚᱸ ᱢᱮᱱᱟᱜᱼᱟ ᱾ ᱢᱩᱱᱰᱟ ᱫᱚ ᱮᱱᱛᱷᱨᱚᱯᱚᱞᱚᱡᱤ ᱨᱮ ᱨᱟᱺᱪᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱮᱢ.ᱮ. ᱨᱮᱱᱟᱜ ᱵᱤᱱᱤᱰ ᱥᱟᱹᱛ ᱠᱮᱜᱼᱟ, ᱢᱤᱫᱴᱟᱹᱝ ᱚᱱᱠᱟᱱ ᱥᱟᱛᱟᱢ ᱱᱚᱶᱟ ᱢᱩᱬ ᱞᱮᱠᱟᱛᱮ ᱥᱤᱧᱚᱛ ᱟᱨ ᱮᱴᱟᱜ ᱴᱷᱟᱶ ᱨᱤᱱ ᱟᱹᱫᱤᱵᱟᱹᱫᱤ ᱭᱟᱜ ᱵᱟᱵᱚᱛ ᱛᱮ ᱯᱟᱲᱦᱟᱣᱜᱼᱟ ᱾
ᱞᱳᱠᱥᱚᱵᱷᱟ ᱵᱟᱪᱷᱱᱟᱣ
ᱢᱩᱱᱰᱟ ᱫᱚ ᱯᱩᱭᱞᱩ ᱫᱷᱟᱣ ᱑᱙᱗᱗ ᱥᱟᱞ ᱨᱮ ᱵᱤᱦᱟᱨ ᱯᱚᱱᱚᱛ (ᱱᱤᱛᱚᱜ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ) ᱨᱮᱱᱟᱜ ᱠᱷᱩᱸᱴᱤ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱞᱳᱠᱥᱚᱵᱷᱟ ᱞᱟᱹᱜᱤᱫ ᱵᱟᱪᱷᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱩᱱᱤᱫᱚ ᱠᱷᱩᱸᱴᱤ ᱨᱮᱱᱟᱜ ᱚᱱᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱑᱙᱘᱙, ᱑᱙᱙᱑, ᱑᱙᱙᱖, ᱑᱙᱙᱘, ᱑᱙᱙᱙ ᱟᱨ ᱒᱐᱐᱙ ᱨᱮ ᱞᱳᱠᱥᱚᱵᱷᱟ ᱞᱟᱹᱜᱤᱫ ᱮ ᱟᱨᱦᱚᱸ ᱵᱟᱪᱷᱱᱟᱣ ᱮᱱᱟ ᱾ ᱛᱟᱞᱟ ᱨᱮ, ᱚᱱᱟ ᱵᱤᱦᱟᱨ ᱟᱨ ᱛᱟᱭᱚᱢ ᱛᱮ, ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱞᱟᱹᱜᱤᱫ ᱮ ᱵᱟᱪᱷᱱᱟᱣ ᱮᱱᱟ ᱟᱨ ᱵᱤᱫᱷᱟᱭᱚᱠ ᱞᱮᱠᱟᱛᱮ ᱦᱚᱸ ᱠᱟᱹᱢᱤ ᱠᱮᱜᱼᱟ ᱾
ᱚᱱᱟ ᱱᱚᱵᱷᱮᱢᱵᱚᱨ ᱒᱐᱐᱐ ᱨᱮ ᱡᱷᱟᱨᱠᱷᱚᱸᱰ ᱛᱷᱟᱯᱚᱱ ᱚᱠᱛᱚ ᱯᱩᱭᱞᱩ ᱥᱤᱨᱟᱹ ᱢᱚᱱᱛᱨᱤ ᱵᱮᱱᱟᱣ ᱨᱮᱱᱟᱜ ᱥᱮᱱᱚᱜ ᱠᱟᱱ ᱡᱷᱚᱜ ᱥᱚᱦᱮᱫ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱛᱟᱦᱮᱸ ᱠᱟᱱᱟ, ᱢᱮᱱᱠᱷᱟᱱ ᱵᱟᱹᱵᱩᱞᱟᱞ ᱢᱟᱨᱟᱱᱰᱤ ᱥᱟᱞᱟᱜ ᱮ ᱦᱟᱨᱟᱣ ᱮᱱᱟ ᱟᱨ ᱥᱮᱯᱴᱮᱢᱵᱚᱨ ᱒᱐᱐᱑ ᱥᱟᱞ ᱠᱷᱚᱱ ᱡᱟᱱᱣᱟᱨᱤ ᱒᱐᱐᱓ ᱥᱟᱞ ᱫᱷᱟᱹᱵᱤᱡ ᱪᱟᱥ ᱟᱨ ᱫᱮᱦᱟᱛ ᱠᱟᱹᱨᱜᱟᱲ ᱢᱚᱱᱛᱨᱤ ᱟᱨ ᱠᱚᱭᱞᱟ ᱟᱨ ᱢᱚᱱᱛᱨᱤ ᱵᱮᱱᱟᱣ ᱮᱱᱟ ᱾
᱒᱐᱐᱔ ᱥᱟᱞ ᱨᱮᱱᱟᱜ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱨᱮ, ᱩᱱᱤ ᱵᱷᱟᱨᱚᱛᱤᱭᱚ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱡ ᱥᱩᱥᱤᱞᱟ ᱠᱮᱨᱠᱮᱴᱴᱟ ᱥᱟᱞᱟᱜ ᱠᱷᱩᱸᱴᱤ ᱢᱟᱹᱪᱤ ᱦᱟᱨᱟᱣ ᱮᱱᱟ ᱾ ᱩᱱᱤᱫᱚ ᱒᱐᱐᱕ ᱥᱟᱞ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱠᱷᱤᱡᱽᱨᱤ ᱵᱤᱫᱷᱟᱱ ᱥᱚᱵᱷᱟ ᱢᱟᱹᱪᱤ ᱡᱤᱛᱠᱟᱹᱨ ᱮᱱᱟ ᱾
᱑᱕ ᱟᱱᱟᱜ ᱞᱳᱠᱥᱚᱵᱷᱟ ᱚᱠᱛᱚ ᱢᱩᱱᱰᱟ ᱫᱚ ᱥᱟᱨᱣᱟᱥᱚᱢᱢᱚᱛᱤ ᱠᱷᱚᱱ ᱞᱳᱠᱥᱚᱵᱷᱟ ᱨᱤᱱᱤᱡ ᱡᱚᱜᱚ ᱯᱟᱨᱥᱮᱛ ᱵᱟᱪᱷᱱᱟᱣ ᱮᱱᱟ ᱾ ᱩᱱᱤᱫᱚ ᱒᱐᱑᱔ ᱥᱟᱞ ᱨᱮᱱᱟᱜ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱗ ᱫᱷᱟᱹᱣ ᱠᱷᱩᱸᱴᱤ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱡᱤᱛᱠᱟᱹᱨᱮ ᱫᱚᱦᱚ ᱠᱮᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱤᱱ ᱞᱳᱠᱥᱚᱵᱷᱟ ᱥᱚᱦᱮᱫ ᱠᱚ
ᱢᱚᱦᱮᱥᱯᱩᱨ ᱩᱯᱚᱡᱮᱞᱟ
ᱢᱚᱦᱮᱥᱯᱩᱨ ᱩᱯᱚᱡᱮᱞᱟ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱡᱷᱤᱱᱟᱭᱫᱚᱦ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾
ᱱᱟᱜᱟᱢ ᱟᱨ ᱥᱩᱢᱩᱝ
ᱢᱚᱦᱮᱥᱯᱩᱨ ᱩᱯᱚᱡᱮᱞᱟ ᱫᱚ ᱔᱒᱙.᱕᱓ ᱵᱚᱨᱜᱚ ᱠᱤᱞᱳᱢᱤᱴᱟᱨ ᱥᱩᱢᱩᱝ ᱠᱟᱱᱟ᱾ ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱠᱳᱴᱪᱟᱸᱫᱯᱩᱨ ᱩᱯᱚᱡᱮᱞᱟ ᱟᱨ ᱡᱤᱵᱚᱱᱱᱟᱜᱚᱨ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱪᱳᱣᱜᱟᱪᱷᱟ ᱩᱯᱚᱡᱮᱞᱟ ᱟᱨ ᱥᱳᱣᱚᱛᱚ ᱨᱮᱱᱟᱜ ᱯᱚᱪᱷᱤᱢ ᱵᱟᱸᱜᱽᱞᱟ, ᱯᱩᱨᱩᱵᱽ ᱫᱚ ᱪᱳᱣᱜᱟᱪᱷᱟ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱨᱟᱡᱟ ᱱᱚᱨᱮᱱᱫᱽᱨᱚ ᱞᱟᱞ ᱠᱷᱟᱱ ᱳᱢᱮᱱᱥ ᱠᱚᱞᱮᱡᱽ
ᱨᱟᱡᱟ ᱱᱚᱨᱮᱱᱫᱽᱨᱚ ᱞᱟᱞ ᱠᱷᱟᱱ ᱳᱢᱮᱱᱥ ᱠᱚᱞᱮᱡᱽ (ᱚᱴᱚᱱᱚᱢᱟᱥ), ᱜᱳᱯᱤ ᱠᱚᱞᱮᱡᱽ ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱢᱮᱫᱤᱱᱤᱯᱩᱨ ᱨᱮᱱᱟᱜ ᱢᱤᱫ ᱟᱱᱰᱟᱨᱜᱽᱨᱮᱡᱩᱭᱮᱴ ᱛᱤᱨᱞᱟᱹ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱫᱚ ᱑᱙᱕᱗ ᱥᱮᱨᱢᱟ ᱨᱮ ᱛᱷᱟᱯᱚᱱ ᱞᱮᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾
ᱴᱷᱟᱶ
ᱠᱚᱞᱮᱡᱽ ᱫᱚ ᱯᱟᱪᱷᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱭᱟᱜ ᱢᱮᱫᱤᱱᱤᱯᱩᱨ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱢᱮᱫᱤᱱᱤᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱒ ᱠᱤᱢᱤ ᱥᱟᱺᱜᱤᱧ ᱟᱨ ᱠᱷᱚᱲᱚᱜᱽᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱑᱔ ᱠᱤᱢᱤ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ, ᱵᱟᱱᱟᱨ ᱜᱮ ᱮᱛᱚᱢ-ᱥᱟᱢᱟᱝ ᱨᱮᱞᱣᱮ ᱨᱮᱭᱟᱜ ᱥᱴᱮᱥᱚᱱ ᱠᱟᱱᱟ᱾ ᱢᱮᱫᱤᱱᱤᱯᱩᱨ ᱵᱟᱥ ᱥᱴᱮᱱᱰ ᱫᱚ ᱱᱚᱸᱰᱮ ᱠᱷᱚᱱ ᱓ ᱠᱤᱢᱤ ᱥᱟᱺᱜᱤᱧᱟ᱾
ᱢᱟᱱᱚᱛ
ᱱᱮᱼᱦᱟᱹᱞᱤ ᱜᱮ, ᱨᱟᱡᱟ ᱱᱚᱨᱮᱱᱫᱽᱨᱚ ᱞᱟᱞ ᱠᱷᱟᱱ ᱳᱢᱮᱱᱥ ᱠᱚᱞᱮᱡᱽ ᱫᱚ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱚᱛᱮᱛᱮ A ᱜᱽᱨᱮᱰ ᱢᱟᱹᱱ ᱛᱮ ᱢᱟᱱᱚᱛ ᱨᱩᱣᱟᱹᱲ ᱟᱠᱟᱱᱟ᱾ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱦᱚᱸ ᱠᱚᱞᱮᱡᱽ ᱨᱮᱭᱟᱜ ᱩᱯᱨᱩᱢ ᱮᱢ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
www.rnlkwc.ac.in
ᱨᱳᱣᱢᱟᱨᱤ ᱩᱯᱚᱡᱮᱞᱟ
ᱨᱳᱣᱢᱟᱨᱤ ᱩᱯᱚᱡᱮᱞᱟ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱠᱩᱲᱤᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾
ᱱᱟᱜᱟᱢ
ᱱᱤᱭᱟᱹ ᱩᱯᱚᱡᱮᱞᱟ ᱫᱚ ᱵᱟᱝᱞᱟᱫᱮᱥ ᱨᱮᱭᱟᱜ ᱩᱛᱟᱹᱨ ᱨᱮ ᱢᱮᱱᱟᱜ ᱠᱩᱲᱤᱜᱨᱟᱢ ᱦᱚᱱᱚᱛ ᱠᱷᱚᱱ ᱫᱟᱹᱠᱷᱤᱱ ᱨᱮ ᱢᱮᱱᱟᱜ-ᱟ᱾ ᱱᱤᱭᱟᱹ ᱨᱮᱱᱟᱜ ᱥᱩᱢᱩᱝ ᱫᱚ ᱑᱙᱗.᱘᱐ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ᱾ ᱱᱤᱭᱟᱹ ᱨᱮᱱᱟᱜ ᱩᱛᱟᱹᱨ ᱫᱚ ᱩᱞᱤᱯᱩᱨ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱪᱚᱨ ᱨᱟᱡᱤᱵᱽᱯᱩᱨ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱥᱤᱧᱚᱛ ᱨᱮᱱᱟᱜ ᱟᱥᱟᱢ, ᱯᱩᱪᱷᱤᱢ ᱫᱚ ᱪᱚᱨ ᱨᱟᱡᱤᱵᱽᱯᱩᱨ ᱩᱯᱚᱡᱮᱞᱟ, ᱪᱤᱞᱢᱟᱨᱤ ᱟᱨ ᱩᱞᱤᱯᱩᱨ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱧᱩᱛᱩᱢ ᱠᱟᱛᱷᱟ
ᱥᱮᱫᱟᱭ ᱠᱚ ᱞᱟᱹᱭ-ᱟ ᱱᱤᱭᱟᱹ ᱚᱱᱪᱚᱞ ᱨᱮ ᱟᱹᱵᱤ ᱜᱮ ᱨᱩᱭ ᱡᱟᱠᱩᱠᱚ ᱧᱟᱢᱚᱜ ᱠᱟᱱ ᱛᱟᱦᱮᱱᱟ᱾ ᱚᱱᱟ ᱠᱷᱟᱹᱛᱤᱨ ᱛᱮ ᱱᱤᱭᱟᱹ ᱮᱞᱟᱠᱟᱫᱚ ᱿ᱨᱩᱭᱢᱟᱨᱤ᱿ ᱧᱩᱛᱩᱢ ᱛᱮᱠᱚ ᱪᱤᱱᱦᱟᱹ ᱭᱮᱫᱽ ᱠᱟᱱ ᱛᱟᱦᱮᱱᱟ᱾ ᱟᱫᱚ ᱡᱩᱜᱽ ᱵᱚᱫᱚᱞ ᱥᱟᱶ ᱧᱩᱛᱩᱢ ᱦᱚᱸ ᱵᱚᱫᱚᱞᱮᱱᱟ, ᱨᱳᱣᱢᱟᱨᱤ ᱠᱚ ᱫᱚᱦᱚ ᱠᱮᱫᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱱᱤᱭᱟᱹ ᱩᱯᱚᱡᱮᱞᱟ ᱨᱮ ᱖ ᱜᱚᱴᱟᱝ ᱤᱭᱩᱱᱤᱭᱚᱱ ᱠᱚ ᱢᱮᱱᱟᱜ-ᱟ, ᱚᱱᱟ ᱫᱚ ᱦᱩᱭᱩᱜ ᱠᱟᱱᱟ ᱺ ᱟᱛᱚ ᱫᱚ ᱑᱙᱘ ᱜᱚᱴᱟᱝ, ᱢᱳᱣᱡᱟ ᱫᱚ ᱒᱙ ᱜᱚᱴᱟᱝ᱾
ᱟᱱᱩᱯᱯᱩᱨ ᱦᱚᱱᱚᱛ
ᱟᱱᱩᱯᱯᱩᱨ ᱦᱚᱱᱚᱛ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱥᱟᱦᱰᱚᱞ ᱰᱤᱵᱤᱡᱚᱱ ᱨᱮᱱᱟᱜ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱦᱚᱱᱚᱛ ᱠᱟᱱᱟ ᱾
ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱨ ᱓᱗᱐᱑ ᱫᱚᱦᱨᱟ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ, ᱟᱨ ᱗᱔᱙,᱒᱓᱗ (᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ) ᱨᱮᱱᱟᱜ ᱦᱚᱲ ᱮᱞ ᱢᱮᱱᱟᱜᱼᱟ ᱾ ᱓᱐᱙,᱖᱒᱔ ᱦᱚᱲ ᱟᱹᱫᱤᱵᱟᱹᱥᱤ ᱢᱮᱱᱟᱜ ᱠᱚᱣᱟ ᱟᱨ ᱔᱘,᱓᱗᱖ ᱟᱱᱩᱥᱩᱪᱤᱛ ᱡᱟᱹᱛᱤ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱦᱚᱱᱚᱛ ᱥᱟᱢᱟᱝ ᱨᱮ ᱪᱷᱚᱛᱤᱥᱜᱚᱰ ᱯᱚᱱᱚᱛ ᱨᱮᱱᱟᱜ ᱠᱚᱨᱤᱭᱟ ᱦᱚᱱᱚᱛ ᱞᱮᱠᱟᱛᱮ ᱞᱟᱜᱟᱣ ᱟᱠᱟᱱᱟ, ᱮᱛᱚᱢᱼᱥᱟᱢᱟᱝ ᱨᱮ ᱪᱷᱤᱛᱤᱥᱜᱚᱰ ᱨᱮᱱᱟᱜ ᱵᱤᱲᱟᱥᱯᱩᱨ ᱦᱚᱱᱚᱛ, ᱮᱛᱚᱢᱼᱯᱟᱪᱮ ᱨᱮ ᱰᱤᱸᱰᱚᱨᱤ ᱦᱚᱱᱚᱛ, ᱯᱟᱪᱮ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱩᱢᱨᱤᱭᱟ ᱦᱚᱱᱚᱛ ᱟᱨ ᱠᱚᱧᱮᱼᱯᱟᱪᱮ ᱟᱨ ᱠᱚᱧᱮ ᱨᱮ ᱥᱟᱦᱰᱚᱞ ᱦᱚᱱᱚᱛ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱟᱱᱩᱯᱯᱩᱨ ᱠᱟᱱᱟ ᱾